
»Drži nas vjera u Boga, 
koji nikada ne zapušta onih 
koji se u Njega uzdaju!« 


(BI: Alojzije Stepinac, 
Pismo proL Ivanu Meštroviću, 
28. siječnja 1954.) 





















Smilovati se i izabirati 


PAPINA RITEC 



Papa Franjo (Jorge Mario Bergoglio) 

Nakon što je papa Benedikt XVI. 28. veljače 2013. odstupio s katedre rimskih biskupa, kardi¬ 
nali su u konklavama već 13. ožujka 2013. izabrali njegova nasljednika. To je isusovac, Argentinac, 
Jorge Mario Bergoglio, sedamdesetšestogodišnji dosadašnji nadbiskup Buenos Airesa, koji si je 
izabrao ime: Franjo. On je 266. papa u nizu apostolskih prvaka. 

Grb pape Franje 

Papa Franjo odlučio je sačuvati u glavnim crtama svoj prethodni grb koji je izabrao 
još na svome biskupskome ređenju. Grb karakteriziraju jednostavne linije. Plavi 
štit okružen je simbolima papinskog dostojanstva, koji su istovjetni onima koje je 
htio njegov prethodnik Benedikt XVI. (mitra smještena između ukrštenih ključeva 
od srebra i zlata, povezanih crvenom vrpcom). Na gornjem dijelu nalazi se znak 
reda iz kojega dolazi papa, iz Družbe Isusove - blistavo sunce na kojem su crve¬ 
nom bojom ispisana slova IHS, tj. Kristov monogram; iznad slova H i kroz njegovu 
poprečnu liniju prolazi križ; ispod monograma tri su crna čavla; u donjem dijelu 
štita nalaze se zvijezda i cvijet narda. Zvijezda, prema drevnoj heraldičkoj tradiciji simbolizira Dje¬ 
vicu Mariju, Kristovu majku i majku Crkve, dok cvijet narda označava Sv. Josipa, zaštitnika opće 
Crkve. U hispanističkoj ikonografskoj tradiciji Sv. Josipa prikazuje se s granom narda u ruci. Stav¬ 
ljajući na štit upravo te slike, Papa je želio izraziti svoju posebnu pobožnost prema Presvetoj Djevi¬ 
ci i svetome Josipu. Ispod grba napisano je geslo Svetoga Oca: Miserando atque eligendo. 

Poruka pape Franje 

Na početku svoga pontifikata na Cvjetnicu, 24. ožujka 2013. papa se obratio mladima, a po nji¬ 
ma i cijelome svijetu riječima: »Molim Vas, nemojte da vam ukradu nadu!« U tim je riječima razgo- 
lio opasnost ljudske predaje malodušnosti. Tu je bojazan pojasnio riječima: »Svakog trenutka do¬ 
lazi đavao preodjeven u anđela i toliko puta nam zavodnički dobacuje svoju riječ. Ne slušajte ga, 
slijedimo Isusa!« Potom je, promatrajući djelovanje zla i zloga u svijetu, ustvrdio: »Gledajmo oko 
sebe: koliko rana koje je zlo nanijelo čovječanstvu! Ratovi, nasilja, ekonomski sukobi koji ugroža¬ 
vaju najslabije, žeđ za novcem, za moći, korupcije, podjele, zločini protiv ljudskoga života i protiv 
stvorenoga svijeta. Naša se radost ne rađa iz posjedovanja stvari.« Potom je ohrabrujućim riječima 
izustio: »Ne smijemo vjerovati Zlome (Sotoni) koji nam govori: 'Ništa ne možeš učiniti protiv na¬ 
silja, korupcije, nepravde, protiv svojih grijeha!'« 

Ostavljajući svoje biskupsko geslo »Miserando atque eligendo - Smilovati se i izabirati« i u svojoj 
papinskoj službi, papa Franjo želio je nastaviti svoj način življenja vjere i svjedočenja za Krista - 
pokazujući poniznost i donoseći odluke. I vjerovati znači donijeti odluku da želimo vjerovati. 

Neuništiva je snaga 
Stepinčeva duha 


Nakon što se papinske službe odrekao Benedikt XVI., kardinali izabraše za Petrova nasljednika kardinala 
Jorgea Marija Bergoglija koji si je uzeo ime Franjo. Novi je prvosvećenik nastupio u duhu evanđelja ne 
zaboravivši ukazati na djelovanje mračnih, đavolskih sila u svijetu. Te su sile kadre upropastiti radost 
ljudskog života, njegov smisao i njegovu vječnu određenost. Pa i izgradnja svijeta bez Boga, čemu iz 
dana u dan sve više svjedočimo, provodi se tako da se »zatre svaki spomen Boga na zemlji«. Svjedočimo 
samo materijalističkom poimanju i usputnom prikazivanju božanskih stvarnosti, jedna takva stvarnost 
jest i Katolička crkva. Ona je sveta po utemeljitelju Isusu Kristu koji je izvor života i svetosti, po riječi 
koju naviješta, po sakramentima koje slavi, ali i grješna po ljudima kad se iznevjeri Isusu Kristu, poruci 
njegova evanđelja i sakramentalnim vrelima. Baš ta ljudska dimenzija često uzrokuje prijepore koji, ako 
se isključi božanska dimenzija, dobivaju čisto ljudsko, sociološko obilježje. 


G otovo cijelu go¬ 
dinu dana izosta¬ 
li su jetki napadi 
na časnu osobu 
Blaženog Alojzija Ste- 
pinca, zagrebačkog na¬ 
dbiskupa, kakvima smo 
svjedočili za vrijeme tra¬ 
janja komunističkog re¬ 
žima. No, iz ideološkog 
nasljeđa toga sustava, 
tako očitoga u mnogim 
suvremenim političkim 
odlukama vlasti Repu¬ 
blike Hrvatske i na te¬ 
melju matrice uspostav¬ 
ljene na mržnji protiv 
Boga i Katoličke crkve, 
ovih smo dana mogli 
pročitati napise koji ra¬ 
zotkrivaju svoje prikri¬ 
vene izvore. Ti napi¬ 
si, kao i toliki nastali za 
vrijeme komunističkog 
režima, ne idu za otkri¬ 
vanjem istinitosti poje¬ 
dinih događaja nego se 
spotiču o povijesnu isti¬ 
nu, ponajčešće iz ideo¬ 
loških, a manje iz istino¬ 
ljubivih pobuda. 


To je spoticanje vi- 
šeznačno. Kad teologi- 
nja Anna Maria Griin- 
felder ustvrdi da je stil 
intervencija nadbisku¬ 
pa Stepinca u spašava¬ 
nju ratnih stradalnika u 
Drugom svjetskom ratu 
bio »suhoparan, bez oči¬ 
tog emocionalnog odno¬ 
sa prema onome komu 
treba pomoći« i da se 
»kanonski procesi od¬ 
nose na njegovu ulogu 
poslije 1945. godine«, 1 
spotiče se o istinu i o 
kršćansku ljubav Bla¬ 
ženog Alojzija Stepin¬ 
ca, kojoj nema premca 
u Drugom svjetskom 
ratu! Za donošenje spo¬ 
menutih tvrdnji autorica 
nije trebala čitati i navo¬ 
diti autore (Jure Krišto, 
Adolfo Perez Esquivel, 
Petar Jeleč) kojima po- 


1 »je li novi papa svojedobno sklopio 
‘pakt s nečastivim’ i treba li ga zbog toga 
optuživati, jorge Bergoglio argentinski 
Alojzije Stepinac«, jutarnji list. Magazin, 
6. travnja 2113., str. 32.-33. 


kriva svoju zloćudnost, 
nego propovijedi i do¬ 
kumente kojima je Bla¬ 
ženi Alojzije Stepinac 
uspio spasiti stotine i ti¬ 
suće ljudi zastupajući 
istinu i pravdu za vrije¬ 
me velikosrpske hege¬ 
monije u Kraljevini Ju¬ 
goslaviji (1934. - 1941.), 
za vrijeme Nezavisne 
Države Hrvatske (1941. 
- 1945.) i za vrijeme ju¬ 
goslavenskog komuni¬ 
stičkog režima (1945. - 
1960). Zlobno je tvrditi 
da je Katolička crkva u 
Argentini »taktizirala sa 
zločincima« i da je nad¬ 
biskup Bergoglio pro¬ 
pustio »riskirati« ispr- 
savanje pred vojnom 
huntom svoje zemlje u 
vidu ocrnjivanja Kato¬ 
ličke crkve u Nezavi¬ 
snoj Državi Hrvatskoj 
jer da nije izvršila svoje 
poslanje u nastalim po¬ 
litičkim prilikama, i da 
kritika vlasti nadbiskupa 
Stepinca u tim prilikama 



Blaženi Alojzije Stepinac sa- 
branošću i smirenošću ulije¬ 
vao je povjerenje i pridizao 
nadu obeshrabrenom puku 
pritisnutom ekonomskim 
nedaćama i političkim pro¬ 
gonima 

nije bila »odrješita i ja¬ 
sna i prepoznatljiva kao 
ona koju je znao upu¬ 
ćivati komunistima«. 
Njezina iskompleksi- 
ranost nacizmom ne bi 
zavrijedila ikakvu po¬ 
zornost da ne podgrija- 
va već poznate smicalice 
kako su nastojanja nad¬ 
biskupa Stepinca u spa- 

BLAŽEN 


ALOJZIJE STEPINAC 



Kad netko želi s gledišta 
povijesti tumačiti pojedine 
osobe i još k tome ih teološ¬ 
ki obojiti, onda doista mora 
poznavati činjenice u okol¬ 
nostima njihove dogođeno- 
sti, u svjetlu poruke Svetog 
pisma, prema odredbama 
Zakonika Katoličke crkve i 
u skladu sustava istina koje 
vjeruje Katolička crkva, a ne 
kako ih pojedinci žele prila¬ 
goditi društvenim sustavi¬ 
ma i političkim opcijama. 


šavanju ratnih stradalnika u Dru¬ 
gom svjetskom ratu »rijetko kada 
bila krunisana uspjehom, ustvari 
tek sitnim ustupkom« i da unatoč 
njegovoj beatifikaciji i očekujućoj 
kanonizaciji »diskusija oko nje¬ 
gova držanja prema ustaškom re¬ 
žimu neće zanijemiti«. No, ta dis¬ 
kusija živi još u svijesti ideoloških 
matrica koje se ulagivanjem žele 
dodvoriti određenom političkom 
establišmentu, ali se ne temelji i 
na povijesnim činjenicama. Nije 
li i Jakov Blažević, javni tužitelj 
na montiranom političkom suđe¬ 
nju nadbiskupu Stepincu, isklju¬ 
čio baš dokumente koje ne želi ni 
autorica Griinfelder uočiti, proči¬ 
tati i javnosti predočiti. 

Naime, kad netko želi s gle¬ 
dišta povijesti tumačiti pojedine 
osobe i još k tome ih teološki obo¬ 
jiti, onda doista mora poznava¬ 
ti činjenice u okolnostima njiho¬ 
ve dogođenosti, u svjetlu poruke 
Svetog pisma, prema odredba¬ 
ma Zakonika Katoličke crkve i u 
skladu sustava istina koje vjeruje 
Katolička crkva, a ne kako ih po¬ 
jedinci žele prilagoditi društve¬ 
nim sustavima i političkim opci¬ 
jama. Štoviše u dokumentaciji za 
proglašenje Blaženim kardina¬ 
la Stepinca više je naglaska dano 
vremenu do godine 1945., u ko¬ 
jem je Stepinac doživljavao pro¬ 
tivnosti i prijetnje, ali je najvažni¬ 
je razdoblje nakon godine 1945., 



»Samo Bog je velik!« bilo je svjedočanstvo Blaženog Alojzija Stepinca u pa¬ 
stirskim pohodima 


kad je u navještaju vjere i u obra¬ 
ni kršćanskih načela prolijevao 
krv i mučenički skončao. A pro¬ 
glašenje svetim Blaženog Aloj¬ 
zija Stepinca bit će potvrda sve¬ 
tosti Crkve, ali i pravorijek nad 
nepravdama i klevetama kojima 
se zlonamjerno ruši dostojanstvo 
ljudske osobe. 

Nisam upoznao teologinju 
Griinfelder, ali mi se nakon njezi¬ 
na prikazivanja Blaženog Stepin¬ 
ca i pape Franje nameće pitanje: 
Zašto je gospođica Griinfelder 
šutjela dok je komunistički režim 
čupao kršćansku vjeru iz srdaca i 
savjesti katoličkih vjernika? Za¬ 
što nije, barem u »tišini«, prosvje¬ 
dovala ili organizirala prosvje¬ 
de protiv tog nasilja i bezakonja? 
Nekorektno je, i ponovno je či¬ 
njenje nasilja, kad se smišlja obje¬ 
de i drugima predbacuje ono što 
je osoba sama, u istim ili sličnim 
okolnostima, trebala učiniti ili je 
propustila učiniti. 

Sutradan, 7. travnja 2013. u po¬ 
moć joj je u istom dnevniku pri¬ 
skočio autor s naslovom: »Nikad 
ispričana istina o Alojziju Stepin¬ 
cu« - spektakularno iznoseći za¬ 
ključke iz »zapečaćenog arhiva 
CIA-e«. Što bi bilo zapečaćeno? 
U navedenom arhivu još je dese¬ 
tak nedostupnih dokumenata, a 
ti se odnose na šire područje ju¬ 


goistočne Europe. Postulator je 
osobno iz tog arhiva u postupku 
za Stepinčevu beatifikaciju prilo¬ 
žio 350 preslika dokumenata koji 
su mogli poslužiti vjernom prika¬ 
zu Stepinčeva lika. U tom arhivu 
i njegovim dokumentima nema 
ništa što bi retuširalo lik ili »ško¬ 
dilo« Stepinčevu ugledu, sveto¬ 
sti i mučeništvu. Štoviše, brojne 
ih spoznaje potkrjepljuju. Stoga 
je nekorektno prema blaženom 
Stepincu i hrvatskoj javnosti o 
njemu pisati instinktom koji traži 
samo »ekskluzivu« i »senzacije«, 
a zanemaruje stvarne povijesne 
činjenice. Naime, kontroverze 
i diskusije o blaženom Alojziju 
Stepincu stvaraju samo oni koji 
se boje istine! 

A blaženi Stepinac uvijek bi¬ 
jaše jasan, odrješit, neustrašiv! 
Takav je bio i kad je nastupao u 
javnosti i kad je »u tišini« tražio 
pomoć Božje zaštite i Božje po¬ 
moći. 

Potvrđuje to i pismo koje je 
godine 1943. uputio mons. Au- 
gustinu Juretiću u Švicarskoj: 
»Naša je draga domovina u neiz¬ 
mjernim jadima u koje ju je stro¬ 
valila ludost njezinih sinova. Ra¬ 
čuna se da je već trećina svih naših 
sela u prahu i pepelu, što od Tali¬ 
jana, što od Nijemaca, što od par¬ 
tizana, što od ustaša itd. Sada su 

Predstavnici veleposlanstava Republike Hrvatske, Bosne i Hercegovine, Či¬ 
lea i Makedonije sudjeluju u misnom slavlju u crkvi Sv. Jeronima u Rimu, 
10. veljače 2013. 


čak došli i Kozaci koji već hara¬ 
če po Slavoniji u njemačkim odi¬ 
jelima i kažu da su već svi stupo¬ 
vi telegrafski puni obješenih ljudi 
(...). Bog nas jedini može spasiti 
(...). Ne znamo kamo da svrnemo 
oči osim k Bogu (...). Bog, jedini 
Bog i zagovor Majke Božje naš je 
spas.« 

Svjedočanstvo ovih riječi ot¬ 
kriva neuništivu snagu Stepinče- 
va duha i vjerodostojnost duhov¬ 
nog pastira. Vjerujem da će ga u 
dobroj vjeri i s ljubavlju prema 
istini ozbiljno uzeti svaki istinski 
teolog i povjesničar. 

Postupak za proglašenje bla¬ 
ženim i svetim kardinala Alojzi- 
ja Stepinca nije imao niti ima svr¬ 
hu »oprati« njegov lik ili obraz, 
nego je otkrio da njegove »vrli¬ 
ne sjaju poput sunca« i da je ne¬ 
oboriva povijesna istina njegovo 
»mučeništvo i smrt kao poslje¬ 
dica tretmana u zatvoru«. A to 
nema ništa ni s Pavelićem, ni s 
NDH, ali ima s Komunističkom 
partijom Jugoslavije, Josipom 
Brozom Titom kao njezinim vo¬ 
đom i bezbožnim režimom za 
kojim i dandanas žale mnogi tzv. 
povjesničari i teolozi, potpomo¬ 
gnuti više ideološkim opcijama 
negoli povijesnim i kršćanskim 
odrednicama. 


U ovom broju Glasnika čita¬ 
telji će moći upoznati kako Božji 
narod i njegovi pastiri vrjednuju 
lik i djelo Blaženog Alojzija Ste¬ 
pinca i u Republici Hrvatskoj i 
diljem svijeta. Njihovo čašćenje 
proizlazi iz uvjerenja u istinitost 


U arhivu CIA-e i njegovim 
dokumentima nema ništa 
što bi retuširalo lik ili »ško¬ 
dilo« Stepinčevu ugledu, 
svetosti i mučeništvu. Štovi¬ 
še, brojna ih saznanja potkr¬ 
jepljuju. Stoga je nekorektno 
prema blaženom Stepincu i 
hrvatskoj javnosti o njemu 
pisati instinktom koji traži 
samo »ekskluzivu« i »sen¬ 
zacije«, a zanemaruje stvar¬ 
ne povijesne činjenice. 
Kontroverze i diskusije o 
blaženom Alojziju Stepin¬ 
cu stvaraju samo oni koji se 
boje istine! 

dokumenata o Blaženom Aloj¬ 
ziju Stepincu, a ne iz njihovih 
ideoloških izvrtanja. To pokazu¬ 
ju ovogodišnja slavlja Stepinče- 
va, Vranekovićevi dnevnici, svje¬ 
dočanstva pojedinih njegovih 
štovatelja te Sluga Božji Franjo 
Kuharić, čije je svjedočanstvo 
Stepinčeve duhovne veličine vje- 


Postupak za proglašenje bla¬ 
ženim i svetim kardinala Aloj¬ 
zija Stepinca nije imao niti 
ima svrhu »oprati« njegov 
lik ili obraz, nego je otkrio da 
njegove »vrline sjaju poput 
sunca« i da je neoboriva po¬ 
vijesna istina njegovo »mu¬ 
čeništvo i smrt kao posljedica 
tretmana u zatvoru«. 


rodostojan glas istine. Donosi¬ 
mo i kratki prikaz Stepinčevih 
razmišljanja uz Godinu vjere, 
povijest euharistijskih kongresa 
u Hrvata, iz kojih se razvila Ste- 
pinčeva živa vjera u euharistijsko 
otajstvo. Nastavljamo prikaziva¬ 
ti lik Sluge Božjega Josipa Lan- 
ga, prijatelja siromašnih i socijal¬ 
no ugroženih vjernika, donosimo 
kratke prikaze zbivanja u kojima 
je javnosti predočen lik Blaženo¬ 
ga Stepinca, a vjernici će naći i naj¬ 
novija izdanja Postulature kako 
bi uza se imali siguran izvor za 
istinoljubivo upoznavanje Blaže¬ 
nog Alojzija Stepinca. Neka riječ¬ 
ju i slikom svakom čitatelju pruže 
duhovno štivo, trenutke odmora 
i poticaj kršćanskoj radosti i jako¬ 
sti u hrvanju sa Zlim i zlom. 

S osobitom radošću zahva¬ 
ljujem župnicima, rektorima ka¬ 
tedrala i bogoslovnih sjemeništa, 
brojnim svećenicima i predvodni¬ 
cima muških i ženskih redovnič¬ 
kih zajednica te Kristovim vjer¬ 
nicima laicima koji mole za što 
skorije proglašenje svetim Bla¬ 
ženog Alojzija Stepinca. Dok ih 
sve potičem da tu molitvu nasta¬ 
ve, svim dobročiniteljima kanon¬ 
skog postupka za njegovo pro¬ 
glašenje svetim obećajem svoju 
molitvu na njegovu grobu da on 
svoj plašt nebeske zaštite i žive 
vjere rasprostre nad svoj hrvatski 
narod, njegovu državu, svekoliku 
Katoličku crkvu i čovječanstvo. 

U Zagrebu, 25. travnja 2013. 
dr. Juraj Batelja, postulator 

BLAŽENI ALOJZIJE STEPINAC 



“Bez vjere je nemoguće 
ugoditi Bogu” 



GODINA VJERE 1*1 


Papa Benedikt XVI. otvorio je 11. listopada 2012., na pedesetu obljetnicu po¬ 
četka Drugoga vatikanskog koncila i na dvadesetu obljetnicu objavljivanja Ka¬ 
tekizma Katoličke crkve, Godinu vjere koja če trajati do 24. studenoga 2013. 
Smisao proglašenja i slavljenja Godine vjere sadržan je u »ponovnom otkri¬ 
vanju, naviještanju i svjedočenju kršćanske vjere, vjere u Isusa Krista, koji 
našemu životu trajno otvara nove prostore nade i životne usmjerenosti«. 


Piše: dr. Juraj Batelja 


Logo Godine vjere sadrži na 
kvadratnom obrubljenom polju 
simbolično prikazanu lađu, sli¬ 
ku Crkve, u plovidbi kroz valove 
koji su grafički tek malo nazna¬ 
čeni. Jarbol na lađi je križ s kojeg 
se uzdižu jedra koja dinamičkim 
znakovima tvore Kristovo tro- 
slovlje (IHS - grčki Iesous, Isus). 

Pozadina jedara je sunce koje, po¬ 
vezano s troslovom, upućuje na 
Euharistiju koja čini prepoznatlji¬ 
vim život katolika. 

B laženi Alojzije Stepinac vje¬ 
ru nije držao za ukras, nego 
za smisao života na zemlji i 
zalog života na nebu. Iz toga je 
uvjerenja i naviještao vjeru i živio 
po njoj. Tako je prožet živom, po¬ 
stojanom, cjelovitom i nepokole¬ 
bljivom vjerom mogao napisa¬ 
ti isusovcu Vaninu: »Neka samo 
Bog dade milost našem narodu da 
sačuva dragocjeni dar svete vjere 
Kristove, onda se isplate ne samo 
tamnice i zatočenja nego i smrt«. 1 

Presveto Trojstvo 

Razmišljajući o sadržaju vje¬ 
re Blaženoga Alojzija Stepinca i 
predočujući je javnosti na temelju 
pisama iz sužanjstva, uočavamo 
da sveukupni poklad katoličkih 
istina očitovan u tim njegovim 


spisima može pripomoći produ¬ 
bljivanju naše vjere. Započinje¬ 
mo od osnovnog posvješćivanja 
u istinu Božje opstojnosti: o vjeri 
u jednoga Boga i zbilji Presvetoga 
Trojstva, to jest da su u Bogu tri 
božanske osobe: Bog Otac, Bog 
Sin i Bog Duh Sveti. 

Bog Otac 

»Bog jedini može kazati: ‘Ego 
sum qui sum! - Ja sam koji je¬ 
sam!’ Ako je nešto ‘est - jest’, to 
je samo zato što ga je iz ništavi- 
la dozvao i drži jedini ‘Est - Biće 
(Bog)’, makar ovaj drugi ‘est’ 
bio i cijeli svemir.« 2 »Sve prolazi, 
ali Bog nikada!« 3 »’Bog ne umi¬ 
re’, rekao je Garcia Moreno kad 
je pao proboden nožem ubojice 
na vratima katedrale. I tako jest. 
Sve će nestati kao dim na vjetru, 
ali Bog naš ostaje, uvijek jednako 
moćan i dobar, da zaštiti sve, na¬ 
pose svoje svećenike koji u Nje¬ 
ga upiru pogled i Njemu jedi¬ 
nome žele da služe. Zato sursum 
corda , 4 došlo što mu drago!« 5 To 
je istaknuo i na jednoj posjetnici, 
ukratko rekavši: »Bog ne umire, 


2 Krašić, 24. IV. 52. 

3 krašić, 14. VII. 53. 

4 Gore srcal 

5 krašić, 24. VI. 56. 


premda luđaci to tvrde!« 6 Slično 
je pisao i franjevcu Ciprijanu Vu- 
pori: »Sve će proći, samo Bog naš 
ostaje!« 7 Jer, kako je napomenuo 
u pismu mons. Smiljanu Cekadi, 
biskupu skopskome: »Bog naš je 
Pećina, koju dim može okruži¬ 
ti, ali ni za dlaku pomaći s mjesta. 
A pećina postaju svi oni koji u tu 
Pećinu, u Boga našega postavlja¬ 
ju nadu.« 8 

Bio je duboko svjestan da 
»nikada Bog dragi neće izgubi¬ 
ti iz ruke kormila ni neba ni ze¬ 
mlje. Ljudi sa svim svojim izu¬ 
mima ostaju i dalje samo sićušni 
pijunci na šahovskoj ploči svije¬ 
ta koje ruka Božja pomiče kamo 
hoće, kako hoće i kad hoće. Mene 
mnoge današnje veličine uvijek 
podsjećaju na silnoga Napoleona 
koji je pokorio velik dio tadanje 
Evrope, a Svetoga Oca 9 odveo u 
ropstvo, starca od 88 godina. Kad 
se spremao na Rusiju, usudio se 
netko iz njegove okoline primi¬ 
jetiti, zabrinut radi toga pohoda: 
‘Čovjek snuje, a Bog određuje.’ 
Na to će Napoleon: ‘Ja tako- 

6 Krašić, 12. VIII. 56. 

7 Krašić, 18. IV. 58. 

8 Krašić, 31. VII.57. 

9 Riječ je o papi Piju VII. 


1 Krašić, 12. X. 53. 

Uz Codinu vjere 


đer određujem.’ A onda je došla 
1813. godina kad od 500 000 ljudi 
nije ostalo ništa, a on jedva iznio 
glavu. Onda 1815. i on ode zauvi¬ 
jek kao zarobljenik na otok Svete 
Helene. Starac papa vratio se živ 
i zdrav u Rim i još šalje dvojicu 
svećenika, na molbu Napoleono- 
vu, da ga tješe u zatočeništvu. 

Velik je Bog i samo Bog je ve¬ 
lik! Vi ste sve proživjele strašni 
minuli rat i vidjele kako su neo¬ 
bične veličine otišle s pozornice, 
sramotno i jadno, kao da ih ni¬ 
kada nije ni bilo. Uvijek ista pjes¬ 
ma: Što se više diže čovjek protiv 
Boga, to dublje pada. Kamo sreće 
da se drže one riječi: »Dobro je, za 
slučaj pada, uvijek ostati u dolini.« 
A jer za to ne mare, zato je njihov 
pad redovito smrtonosan (...). 

Želim vam dakle, drage časne 
sestre, da ostanete uvijek ponizna 
djeca pred dragim Bogom. I same 
znadete da otac i majka ne miluju 
na koljenima odrasle sinove nego 
malu djecu. Kad budete male¬ 
ne, ponizne pred Bogom svojim, 
onda će se i na vama ispuniti ri¬ 
ječi Gospodnje kod proroka Izai- 
je: ‘Bit ćete nošeni na rukama, mi¬ 
lovani na koljenima. Kao dječaka 
koga tješi mati njegova, tako ću ja 
vas tješiti’, govori Gospodin Bog 
(Iz 66,12-13). 

Kako i same pišete, ništa vam 
dosada nije uzmanjkalo kraj svih 
progona kojima ste izložene, nego 
ste još i porasle brojem. Možda će 
vam uzeti što vam je još preosta¬ 
lo. Budite mirne! Crkva je, kao 
što sam nekima već pisao, tri sto¬ 
tine godina živjela pod zemljom u 
katakombama. Kad su pokopani 
zadnji progonitelji, onda je izaš¬ 
la napolje, na javu, da bude svima 
svjedok Božje moći koja se krv¬ 
lju poginulih svetih mučenika po¬ 
služila da razmnoži kršćanstvo po 
svoj zemlji. Tako će biti i iza ovo¬ 
ga progonstva: ne propast Crkve, 
nego njezin novi procvat na sve 



Simboli grožđa s inicijalima alfa i 
omega s raspetim Kristom na vra¬ 
tima svetohraništa župne crkve Sv. 
Ivana Krstitelja u Travniku poticaj 
su vjeri u euharistijsku prisutnost 
Kristovu u Euharistiji 

strane, makar j a već davno bio u 
grobu.« 10 

»Jača je zvijezda Jakovljeva.« 

Blaženik je slično pisao 1. trav¬ 
nja 1959. i s. Tereziji Jadro, pro¬ 
vincijalnoj glavarici sestara karme- 
lićanki Božanskoga Srca Isusova: 
»Pogledajte Vi malo prema nebu. 
Onaj Gospodin gore ne treba za 
svoj neizmjerni svod nekakva te¬ 
melja ni stupova, dosta je njemu 
htjeti. Imajte strahopočitanja pred 
takvim Gospodinom! 

Makar ovo izvalila i dvorska 
luda, ali mora napunjati radošću 
srca svakoga kršćanina da ima ta¬ 
kova Gospodara na nebesima. I taj 
se Gospodar ne mijenja ni u ovim 
danima ni za jednu dlaku, makar 
se ljudi penju već prema mjese¬ 
cu i suncu. Nikad Ga neće srušiti 
s njegova prijestolja niti promije¬ 
niti Njegove odluke, makar proi¬ 
zveli još ne znam kakve bombe i 
satelite i rakete. 

Nastavite dakle mirno i s po¬ 
uzdanjem i dalje služiti dragom 
Bogu i Vi i sve Vaše sestre. Buduć- 


10 Pisma, str. 313.-314. 


nost pripada Bogu i ljudima koji 
se njega boje, njega štuju, njega je¬ 
dino ljube, a ne Marxu, ni slični¬ 
ma čije su kosti već davno istru - 
nule u grobu, a tako će i njegovih 
sljedbenika.« 11 

Tako je mogao pisati samo čo¬ 
vjek i kršćanin koji iz knjige bo¬ 
žanske Objave prihvaća i vjeruje 
da smo mi ljudi »ništica, Bog je 
sve«. 12 Bio je, naime, svjestan pro¬ 
laznosti svijeta i Božje stalnosti te 
je rekao: »Ako bih baš ja i otišao 
u vječnost prije sloma crvene zvi¬ 
jezde u svijetu, bit će ih sigurno li¬ 
jep broj drugih koji će vidjeti da je 
ipak jača zvijezda Jakovljeva.« 13 

Jer, Bog ne umire. »Prošlost i 
budućnost Njemu su nepozna¬ 
te. Njemu je sve sadašnjost.« 14 
»Ne bojte se!«, pisao je sestrama 
Družbe kćeri Božje ljubavi, »sve 
prolazi, ali Bog ostaje! Ugasnut 
će i crvena zvijezda, ali nikada 
izumrijeti Katolička Crkva, dok 
bude svijeta!« 15 

Bog postoji ne samo ako dru¬ 
govi marksisti-komunisti lju¬ 
dima dopuštaju spominjati ga i 
eventualno častiti u crkvama. Pi¬ 
sao je, naime, gosp. Milostislavu 
Ciku, 29. VIII. 1958.: »Ne, dru¬ 
govi marksisti-komunisti, nego vi 
samo postojite, ukoliko vas Bog 
još trpi na zemlji.« 16 

»Oblaci dolaze i prolaze, mu¬ 
nje dolaze i prolaze, ali Bog osta¬ 
je. Progonitelji pak Crkve, zva¬ 
li se kako mu drago, jučer su bili 
ništica, danas izgledaju nešto više 
nego ništica, a sutra će opet biti ni¬ 
štica. Samo Bog je velik. Isto tako 
je samo onaj čovjek velik koji se 
Boga boji i njega poštuje i ljubi.« 17 


11 Pisma, str. 325. 

12 krašić, 16. siječnja 1959. 

13 Pism$ p. Figi//// Jtsip/t Scbeibehi , Dl, Krašić, 27. 
prosinca 1958., Pisma , 310. 

14 Suradnicima Krista Kralja, 1959., CP, sv. XIV., 
str. 793. 

15 Krašić, 30. listopada 59. 

16 CP, sv. XIV., str. 617. 

17 Pismo s. Mariji Beati Milašin, časnoj majci sesta¬ 
ra Naše Gospe, Krašić, 7. siječnja 1957, Pisma , 215.; 

Blaženi Alojzije Stepinac, u pratnji mons. Stjepana Bakšića, dolazi na slavlje Euharistijskog kongresa u Samoboru, 11. lipnja 1937., 
gdje je posvjedočio da je »Isus u Euharistiji — naša najjača obrana« 


Tko niječe providnost - niječe Boga 

U životu kardinala Stepin- 
ca bilo je očito da se on kreće u 
Božjoj blizini i da mu je Bog bli¬ 
zu. To možemo zaključiti iz nje¬ 
gova neograničenog povjerenja u 
»ljubaznu providnost i dobrotu 
Božju«. 18 Nalazimo ga zapisana i 
u pismu koje je 17. ožujka 1954. 
uputio redovnicama karmelićan- 
kama, navodeći riječi ranokršćan¬ 
skog pisca Laktancija: »Bog i pro¬ 
vidnost pripadaju tako zajedno 
da jedno bez drugoga ne postoji 
i ne može se zamisliti. Tko niječe 
providnost, niječe time i Boga, a 
tko vjeruje da ima Bog, mora vje¬ 
rovati i u providnost.« 19 

Ponavljajući često riječi svo¬ 
ga biskupskoga gesla: »U tebe se, 
Gospodine, uzdam!«, mogao je 


VR.VsKKOVIC:, 1«. siječnja 1959.: »Samo Bog je 
velik i Crkva njegova. Kako su mirni, koji su joj ostali 
vjerni!«; Svezak 111., 419.: »jedan prijatelj iz I lolandi- 
je šalje mi ovu sliku i piše o govoru kneza Pavla da 
ga je čitao u ‘Osservatore Romano’. Iz svega izvire 
samo ljudska bijeda to je moj zaključak nakon što 
sam sve te vijesti iz ovih brojeva pregledao i pročitao. 
Samo Bog je velik!« 

18 31. prosinca 1954. 

19 Pismo s. Anđeli Milinković, poglavarici ss. đo- 
minikanki u Zagrebu, Krašič, 17. ožujka 1954., Pi¬ 
sma, 46.; S. Anđela Milinković (Sisak, 28.X1I.1881. 
— Zagreb, 2.V.1960.); u novoosnovanu Kongregaciju 
sestara đominikanki u Korčuli stupila je u svibnju 
1905. U više mjesta službovala je kao kućna poglava¬ 
rica, a dva puta bila je izabrana za Vrhovnu glavaricu 
(1925.-1938. i 1953.- 1959.). 


biti vjerodostojan svjedok Božje 
opstojnosti i Božje providnosti te 
napisati: »Što nas dakle mu drago 
stiglo, stoji pod apsolutnom vlasti 
Njegove providnosti. Ta nas svi¬ 
jest drži ne samo potpuno mir¬ 
ne u svim zbivanjima sadašnjice 
nego i apsolutno sigurne u ko¬ 
načnu pobjedu duha nad materi¬ 
jom u ovom orijaškom hrvanju u 
svijetu.« 20 


Iz žive vjere u Boga Blaženi 
Alojzije zračio je optimizmom: 
»Gdje čovjek misli da je svrše¬ 
no, tamo Bog počinje (...). Bog 
bitke nikada ne gubi!« 

Dana 25. kolovoza 1958. napi¬ 
sao je jednom provincijalu: »Kad 
bi u Bogu bila samo mudrost i 
moć, mogli bismo možda posum¬ 
njati u budućnost. Ali kad je u 
Njega takova dobrota, tko će raz¬ 
borit, ako vjeruje u Njega, posum¬ 
njati da će iza ove orijaške oluje u 
svijetu doći nešto divno, što naša 
Crkva još nije vidjela?« 21 Bezgra¬ 
nično pouzdanje u Božju provid¬ 
nost, u Božju opstojnost, koje on 
povjerenjem svojstvenim nevinu 
djetetu živi, u potpunoj odanosti 


20 Pismo đr. Ivi Anđresu, Krašič, 24. srpnja 1958. 

21 CP, sv. XlYi,str.G()3. 


prema Bogu koji je Otac čovje¬ 
čanstva, stvaralo je blaženog Aloj- 
zija Stepinca uzornim vjernikom, 
neustrašivim svjedokom Bož¬ 
jim. »Danas strahuju milijuni od 
onoga što bi moglo doći u ovoj... 
atomskoj eri. Mislim da bi taj strah 
bio potpuno neumjestan kad bi se 
sjetili kakav štit imadu uza se, a ve¬ 
ćina ga nažalost ne vidi.« 22 

A onda, jer je on sam osjećao 
kako mu milost potrebna za spa¬ 
senje pridolazi samo od Boga, na 
nj se posve oslonio i njemu ostao 
vjeran. To je i u danima kušnje po¬ 
svjedočio ovim riječima: »Možda 
je moje geslo, koje sam si uzeo 
prigodom biskupske konsekraci- 
je, danas aktualnije nego ikada, ne 
samo za mene nego i za sve lju¬ 
de, kad je ljudska mudrost zata¬ 
jila te je i slijepcu jasno da se po¬ 
moć i spas može očekivati samo 
od Boga. Neka Vas dakle drži ne¬ 
slomiva nada u Boga! Makar se i 
zvijezde rušile s neba, rekao sam 
već mnogima, Gospod Bog će 
ostati isti!«. 23 

Samo od Boga i ni od koga dru¬ 
goga on očekuje dane mira i slo- 


22 Pismo dr. Jri Anđresu, bivšem ministru, Krašič, 1. 
svibnja 1954.; usp. Pisma , 5#. 

23 Krašič, 10, travnja 1952. 

























Uz Godinu vjere 


bode 24 jer, reče u jednom drugom 
pismu napisanu 1954.: »Ostanite i 
dalje čvrsti kao što ste bili dosada! 
Pogledajte, sinovi ljudski i svi vi 
narodi na zemlji, i znajte da nitko 
tko se u Boga pouzdao nije bio 
postiđen. Nećete se ni Vi prevari¬ 
ti ako ostanete vjerni Gospodinu 
i Crkvi Njegovoj do kraja.« 25 

Bio je u slučaju Hitlera i Mu- 
ssolinija, pa će i u slučaju nosio¬ 
ca crvenog marksizma, »jer je za 
Njega jednako lako prevesti Izra¬ 
elce preko Crvenog mora ili kr¬ 
šćane preko valova komunizma, 
crveno obojenog«. 26 

»Bog nije nikada izgubio bitku!« 

Navodeći riječi starozavjetnog 
proroka,napisaoje 6. svibnja 1957. 
prof. Petru Grgeču: »Ohrabrite 
se i ne bojte se!... Sam Bog hita da 
vas spasi! Ni atomske bombe nisu 
Ga u tome kadre spriječiti, ma¬ 
kar poklonici marksizma vjeruju 
da mogu (a danas 6. svibnja nisu 
mogli spriječiti ni da padne snijeg, 
premda su se lanjske godine dičili 
da imadu baterije, koje će spriječi¬ 
ti svaku tuču etc.).« 

Iz žive vjere u Boga zračio je 
optimizmom: »Gdje čovjek misli 
daje svršeno, tamo Bog počinje 27 . 
(...). Bog bitke nikada ne gubi!« 28 

Stoga smo dužni samo Bogu 
svome iskazivati čast. U pismu p. 
Ivanu Kukuli, isusovačkom pro¬ 
vincijalu, napisao je 9. rujna 1959.: 
»Jedina nam prava briga neka 
bude da omilimo svome Bogu, 
a ostalo prepustimo Njemu. Eto 
već je prošlo punih trinaest godi¬ 
na da se dan i noć izmjenjuju stra¬ 
že nada mnom, pa što su postigli? 
Mogu mirne duše reći da su utvr- 

24 Pismo prof. Ivanu Mešfrovićn, slavnim kiparu , 
Krašić, 1. studenoga 1954., Pisma, 97. 

25 Pismo nepoznatom naslovniku; čini se da je bio 
svećenik Križevačke grkokatoličke biskupije, Krašić, 
7. srpnja 1954., Pisma, 59. 

26 CP, sv. XIV., str. 702. 

27 Pismo o. Tomislavu Sagijn , provincijalu kapucina, 
krašić, 2. svibnja 1957., CP, sv. XIII., str. 481. 

28 Pismojednrm svećeniku, Krašić, 29. travnja 1958., 
Pisma , 285. 


U školi vjere naučio je i nas 
opomenuo »da se klanja¬ 
mo samo Gospodinu Bogu 
svome, a ne fuhrerima, du- 
ceima, sekretarima KP i 
drugim veličinama ovoga 
svijeta koje štovanje dužno 
Bogu hoće silom da prenesu 
na sebe«. 

dili Crkvu kraj svih žalosnih po¬ 
java koje su popratile crvenu vla¬ 
davinu. Zato mi, uz milost Božju, 
nije ni na kraj pameti da bih po¬ 
mišljao i na najmanje popuštanje 
paklenoj sili, nego, ako je volja 
Božja i ako ustreba, poginuti na 
braniku prava Crkve Božje koja 
je preživjela i nadživjela rimske 
cezare, arapske kalife, turske sul¬ 
tane, revolucionare svih dlaka i 
boja, pa će sasvim sigurno i sekre¬ 
tare KP cijeloga svijeta, sa svim 
njihovim privjescima, koji se uo¬ 
stalom, kako smo imali prilike već 
gledati, mnogo lakše okreću ne¬ 
goli Wetterfahne na krovu kuća. 

Neka milost Božja uzdrži ve¬ 
dri optimizam u duši svih članova 
Vaše provincije, makar ‘nacionali¬ 
zirali’ i naše crkve i katedrale. Još 
uvijek će naša zemlja smoći toli¬ 
ko katakomba da se i dalje klanja¬ 
mo samo svome Bogu, a nikada 
đavolskom repu kojega predstav¬ 
lja komunizam.« 29 

U školi vjere naučio je i nas 
opomenuo »da se klanjamo samo 
Gospodinu Bogu svome, a ne 
fuhrerima, duceima, sekretarima 
KP i drugim veličinama ovoga 
svijeta koje štovanje dužno Bogu 
hoće silom da prenesu na sebe«. 30 
Stoga je pisao jednom svećeniku: 
»Ne dao Bog da se ikad pokole¬ 
ba naš narod u svome vjerovanju, 
pa da mjesto Boga živoga pada na 
koljena od straha pred komuni¬ 
stičkim idolima kao što su Marx, 


29 Pisma , str. 343. 

30 Pisn /0 naslovljen» »Carissime!«, Krašić, 10. svibnja 
1958., CP, sv. XIII., str. 562.-563. 



Pelikan izrezbaren iznad svetohrani- 
šta župne crkve Sv. Ivana Krstitelja 
u Travniku predstavlja simbol Kri¬ 
stove ljubavi prema vjernicima 

Lenjin, Staljin, koji su do jučer 
izgledali gorostasi i gospodari bu¬ 
dućnosti svijeta, a sad su šaka pra¬ 
ha koji ostaje kamo ga bace.« 31 

Bog je naš Otac - kako je to 
Bi. Alojzije izgovorio i posvje¬ 
dočio jednostavnim riječima u 
pismu s. Vilki Šimecki, milosrd¬ 
nici: »Bog je Otac naš i kad drži 
šibu u ruci, a ne samo kad dijeli 
bombone svojih vremenitih do¬ 
bara i, kako veli slično neka po¬ 
slovica nj emačka: ‘Gott laftt wohl 
sinken, aber nicht ertrinken’.« 32 
Stoga i mi moramo svojim ži¬ 
votom svjedočiti, pa i u ljubavi 
prema neprijatelju, da smo djeca 
Oca nebeskoga, jer, kako i apo¬ 
stol svjedoči: »Bog je ljubav.« 33 

Isus Krist - pravi Bog 

Isus Krist je pravi Bog, isto- 
bitan s Ocem. Pisao je vlč. Franji 
Ljubetiću 14. siječnja 1959.: »’Je- 
sus Christus heri et hodie ipse et 


31 Pismš naslovljeno »Carissime!«, Krašić, 9. siječnja 
1960, CP, sv. XIV., str. 798. 

32 »Bog doduše dopušta da tko tone, ali ne i da 
se utopi.«; Pismo s. Vilki Simecki , Krašić, 29. travnja 
1957, Pisma, str. 230. 

33 Duhovna oporuka kardinala Stepinca, Krašić, 28. 
svibnja 1957, Pisma, str. 245.; usp. Pismo naslovljeno 
»Drage časne sestre!«, Krašić, 25. travnja 1952, CP, sv. 
XII , str. 162. 

in saecula!’ 34 Sve drugo prolazi. 
Pobjeda može i mora biti samo 
Božja!« 35 »’Narod’ 36 će proći, a 
Isus ostati.« 37 

Živu i postojanu vjeru u Isu¬ 
sovo božanstvo i moć blaženi je 
Alojzije Stepinac očitovao oso¬ 
bito u pismu što ga je 11. ruj¬ 
na 1959. uputio vlč. Josipu Go- 
drijanu, župniku u Svetome Iliji. 
Te riječi, koje su mu se usjekle u 
pamet još iz studentskih dana u 
Rimu, odjekivale su u njemu kad 
god bi potiho ili na glas ponavljao 
i pjevao »Krist Kralj vlada«. Reče, 
naime, ovo: »Siksto V., papa, dao 
je uklesati na golemi obelisk na 
Trgu svetog Petra u Rimu natpis: 
‘Christus vincit, Christus regnat, 
Christus imperat!’ 38 Zato da ih ne 
zaboravimo, te riječi svaki dan, 
kao najslađu melodiju, preno¬ 
si Vatikanski radio. Onaj golemi 
obelisk stajao je nekada u Egip¬ 
tu, podiglo ga je staro egipatsko 
poganstvo. Rimsko poganstvo 
za vrijeme careva prenijelo ga je 
u Rim. Naša Crkva zasadila ga je 
kao znak pobjede nad svim po¬ 
ganstvima do konca svijeta pred 
bazilikom prvaka apostolskog u 


34 »Isus Krist jučer i danas isti je i u vijeke!« (Heb 
13,8). 

35 Pisma, str. 319. 

36 Komunisti. 

37 Pismo vlč. Josipu Gjuranu, župniku u Svetoj 
Jani, Krašić, 12. rujna 1953., Pisma, str. 24. 

38 »Krist Kralj vlada, Krist pobjeđuje, Krist Kralj 
kraljuje!« 


Rimu. Nestalo je poganstva egi¬ 
patskog, nestalo je babilonskog, 
nestalo je grčkog, nestalo je rim¬ 
skog, nestalo je nacističkog, ne¬ 
stat će i marksističkog. 

Sto su naime stari pogani pisa¬ 
li na svoje grobne spomenike, to 
vrijedi i za nove pogane: ‘Umbra, 
nec umbra. Fato cessit!’ ‘Sjena, 
čak niti sjena!’ ‘Podlegao je svo¬ 
joj sudbini.’ Isus naš nije umbra 39 
nego Veritas et Vita 40 . Isus naš 
nunquam cessit fato, sed mortem 
voluntarie subiitf da uskrsne na 
novi sjajni život i uskrisi na isti ži¬ 
vot one koji su u Njega vjerovali, 
vjeruju i vjerovat će.« 42 

Gdje su sada Tito i drugovi? 

Tako je mogao govoriti samo 
čovjek, kršćanin čvrsto oslo¬ 
njen na Boga. To je sadržaj vje¬ 
re koja nadilazi vremenitost i 
već živi vječnost. Utvrđuje nas u 
tom sudu i pismo što ga je blaže¬ 
ni Alojzije Stepinac napisao prof. 
Petru Grgeču 16. srpnja 1957.: 
»Da, mi ćemo ostati pod svaku 
cijenu uz Stvoritelja našega! I bu¬ 
dite posve uvjereni da će Gospo¬ 
din opet jednoga dana zapitati 
na svoj način što malo dalje pita 
preko proroka: ‘Ubi nunc est fu- 


39 Sjena. 

40 Istina i Život. 

41 Klije podlegao sudbini, nego je dragovoljno 
podnio smrt. 

42 CP, sv. XIV., str. 763.-765. 


ror tribulationis?’ 43 Već smo čuli 
to pitanje i mi. ‘Ubi nunc est fu- 
ror Hitler? Ubi nunc est furor 
Stalin? Ubi nunc est furor Be- 
ria, Gottwald, Pijade, Dimitrov 
et innumerorum aliorum?’ 44 - A 
pitat će Gospodin sigurno jednog 
dana: ‘Ubi nunc est furor Tito et 
sociorum?’ 45 - ‘Was heut noch 
grvint und frisch dasteht, wird 
morgen weggemliht!’ 46 Ali Bog 
ostaje!« 47 

Ostaju i svi oni koji u Gospo¬ 
dinu žive, miču se i jesu! Vjera 
se u kušnjama provjerava. A on 
se, zaufan u beskrajno milosrđe 
Božje i njegovu providnost, tih 
patnji i kušnji nije bojao. Privijao 
se uz Gospodina kao bršljan oko 
snažnog hrasta kako bi rastao u 
visine! Tu sliku iz prirode često 
je navodio u svojim propovije¬ 
dima kao poticaj na pouzdanje u 
Gospodina Isusa i hrabro naslje¬ 
dovanje njegova puta. Sve laži bit 
će razotkrivene, mržnja će mora¬ 
ti ustupiti mjesto ljubavi i prašta- 
nju, uskrsnuli čovjek ne treba se 
bojati nasilja i smrti. 

(nastavak slijedi) 


43 »Gdje je sada strahota progonstva?« 

44 »Gdje je sada strašni Hitler? Gdje strašni Sta¬ 
ljin? Gdje su grozoviti Berija, Gott\vald, Pijade, Di¬ 
mitrov i mnogi drugi?« 

45 »Gdje je sada strahovlada Tita i drugova?« 

46 »Sto se još danas zeleni i predstavlja zeleno, su¬ 
tra će uvenuti!« 

47 CP, sv. XIII., str.517. 


Propovijed Blaženog Alojzija Stepinca za blagdan Majke Dobroga Pastira, koji se slavio 1. nedjelju u svib¬ 
nju; sadržaj ove propovijedi prinos je Godini vjere i za poticaj na molitvu za crkvena zvanja. 


BLAGDAN MAJKE DOBROGA PASTIRA (1. nedjelja u svibnju) 


Dragi vjernici! 

Jedna daljnja svetkovina Maj¬ 
ke Božje svetkovina je pod ime¬ 
nom Majke Dobroga Pastira. 
Pod tim imenom počeli su Maj¬ 
ku Božju častiti najprije časni oci 
kapucini u Sevilli u Španjolskoj, i 


to na drugu nedjelju po Uskrsu. 
Papa Pio VII. onda je tu svetko¬ 
vinu dozvolio i u talijanskoj po¬ 
krajini Toskani, koja ju je tražila, 
a kasnije se proširila ta svetkovina 
Majke Dobroga Pastira po čitavoj 
Italiji. Papa Pio IX., veliki štova¬ 


lac Majke Božje, odobrio je i novi 
oficij za tu svetkovinu da privu¬ 
če zahvalnu pažnju, ali i potakne 
vjernike na molitvu Majci Božjoj, 
koja tako brižno bdije nad ljud¬ 
skim dušama. Ona je naime do¬ 
ista Majka Dobroga Pastira na- 

ših duša, i trudi se svim silama da 
Mu privede sve ovce koje spadaju 
u Njegov ovčinjak, ma kako da¬ 
leko zalutale na stazama života. 
Ova svetkovina tako lijepo odgo¬ 
vara našoj vjeri, našoj ljubavi i na¬ 
šim najsvetijim interesima. 

1. Ako gledamo očima vje¬ 
re povijest roda ljudskoga, onda 
nam se odmah nameće misao, da 
čovječanstvo bez božanskog Pa¬ 
stira ne bi bilo ništa drugo nego 
žalosna masa ljudi, osuđena na 
propast i vremenitu i vječnu. 

Sjetimo se samo kako je stra¬ 
hovito zalutalo čovječanstvo pri¬ 
je dolaska Kristova na svijet u 
pitanju vjere u Boga! Rim je u 
vrijeme careva štovao, kako tvr¬ 
di povijest, više od trideset hilja¬ 
da bogova. I kad im već nisu znali 
nadijevati imena, dali su Atenjani, 
kako kaže Sv. Pavao apostol, čast 
jednom božanstvu pod imenom 
»nepoznatom bogu«. A kakvi su 
bili ti bogovi! Jedan je bio pred¬ 
stavnik bluda, kao bludna Vene¬ 
ra, drugi bog krađe i tatova, kao 
Hermes, treći bog pijanica i pi¬ 
janstva, kao Bakho itd. I takvim 
žalosnim bogovima gradili su se 
skupocjeni hramovi na sve stra¬ 
ne, kao što svjedoče Venerini hra¬ 
movi po svim krajevima rimsko¬ 
ga carstva. Kako duboko, kako 
duboko je pao ljudski rod - u pi¬ 
tanju vjere u Boga, najvažnijem 
životnom pitanju! I to bi bilo od 
roda ljudskoga, da se nije pojavio 
pravi Pastir duša? 

A što da kažemo inače o ži¬ 
votu ljudi kraj takove vjere? Ka¬ 
kve grozote i sramote! Blud im 
je bila posve dozvoljena stvar, što 
više, smatrali su besramne blud¬ 
ne čine posebnom žrtvom svo¬ 
jim božanstvima. Grijeh proti 
naravi bio je silno raširen i nitko 
nije iz toga pravio kakvoga pita¬ 
nja među poganima. Djecu, koja 
im se ne bi sviđala, mogli su ro¬ 
ditelji, bez ikakve kazne sa strane 
državne vlasti, izložiti u šumi za 



»Euharistiju je Isus izrezao iz svoga 
srca dokazujući nam svoju ljubav!«; 
slavljenje svete mise bili su najljep¬ 
ši trenutci njegova hoda prema slavi 
neba 


hranu divljim zvijerima ili ptica¬ 
ma grabljivicama. Djecu su svo¬ 
ju bacali u ždrijelo lažnih bogova 
kao žrtvu, kako svjedoči povijest 
i Sveto pismo za žalosnog lažnog 
boga Moloha. U Meksiku su, dok 
nije došlo Evanđelje Dobrog Pa¬ 
stira, žrtvovali godišnje oni ne¬ 
sretni Indijanci na hiljade svojih 
mladića i djevojaka svojim laž¬ 
nim bogovima u čast. Mnogi su 
pogani smatrali za dozvoljeno da 
ubiju svoje stare roditelje da se ne 
bi dugo mučili u starosti. Mnogo- 
ženstvo bilo je obična stvar. Ubi¬ 
janje robova nije bilo nikakvo 
pitanje jer je rob bio izjednačen 
sa životinjom koja se prodavala 
na javnom trgu, pa su neki rim¬ 
ski plemići hranili mesom svo¬ 
jih robova ribe u svojim ribnjaci¬ 
ma. Mnogi su pogani imali običaj 
da se, kad umre muž, poubijaju i 
njegove žene i spale zajedno s nji¬ 
me na lomači. 

I da ne bi mislili da su tako ra¬ 
dili samo neuki ljudi, moramo 
znati da su slične grozote dopu¬ 
štali i najveći filozofi u starim 
vremenima. Puno bolji nisu ni fi¬ 
lozofi iza Krista, koji bi htjeli bez 
Njega stvoriti novi moral za ljud- 


Uz Godinu vjere 


Ako gledamo očima vje¬ 
re povijest roda ljudskoga, 
onda nam se odmah nameće 
misao, da čovječanstvo bez 
božanskog Pastira ne bi bilo 
ništa drugo nego žalosna 
masa ljudi, osuđena na pro¬ 
past i vremenitu i vječnu. 

ski rod. Kamo vodi taj i takav 
moral, imali smo prilike svi vi¬ 
djeti u prošlom ratu kad su ljude 
ubijali gore nego divlje zvijeri i 
kad se modernom bogu Molohu 
žrtvovalo više ljudi nego možda 
u svim vremenima prije Krista. 

Nikada dakle dosta ne može¬ 
mo zahvaliti da je Sin Božji do¬ 
šao na svijet da bude Pastir duša 
pojedinaca, da bude Pastir poje¬ 
dinih obitelj i da bude Pastir po¬ 
jedinih naroda, da bude Pastir či¬ 
tavoga čovječanstva i da ih sve 
vodi u nebo, one koji žele da sli¬ 
jede glas Njegov, On, za kojega 
piše Evanđelist Sv. Ivan: »Nit¬ 
ko nije uzašao na nebo osim koji 
siđe s neba. Sin čovječji, koji je 
na nebu« (Iv 3,13). I onda, tko je 
ikada dao svoj život za ovce kao 
Isus Krist, da dokaže svoju iskre¬ 
nu ljubav prema nama? Otkada je 
svijeta i vijeka, nitko se nije našao 
niti će se ikada naći, koji bi tako 
mogao, koji bi tako znao, koji bi 
tako i htio pomoći bijednom čo¬ 
vječanstvu kao Isus Krist. Nit¬ 
ko tako ne može jer je Isus sve¬ 
mogući Bog, a drugi svi kukavni 
crvi od danas do sutra koji sve što 
imaju, imaju samo od Boga. Nit¬ 
ko tako ne zna jer je Isus svezna¬ 
jući Bog, dočim su svi drugi ljudi 
puke neznalice koji sve što imaju, 
imaju samo od Boga. Nitko tako 
ni ne će pomoći jer je, kako kaže 
Duh Sveti, svaki čovjek spreman 
na laž, a samo je jedan vjeran i pun 
ljubavi: Isus Krist. Zato i danas taj 
Isus baca svoj milostivi pogled na 
bijedno čovječanstvo, kao što je 
nekoć na sinove Izraelove, koji 
su bili ovce bez pastira, kraj svih 


GLASNIK POSTULATURE BROJ 2 /2013. 

ALOJZIJE STEPINAC 



BLAŽEN 


I 


svojih velikih svećenika, književ¬ 
nika i mudraca. Jao čovječanstvu 
ako bude svoju sreću gradilo na 
nauci Nietzschea umjesto Krista, 
na nauci masonskih loža umjesto 
Krista! Jedan je samo pravi Pa¬ 
stir čovječanstva, Isus Krist. Zato 
i pjeva Crkva na blagdan Tijelova 
tako lijepo: »Dobar Pastir, pravo 
jelo, Smiluj nam se, Janje bijelo. 
Daj nam hranu, svoje tijelo / Bra¬ 
ni vodi stado cijelo / K strani žića 
blaženog!« 

2. No ako sada, sretni što ima¬ 
mo takva Pastira, upitamo glas 
svog srca, odakle taj Dobri Pastir, 
onda nam se pogled i nehotice za¬ 
ustavlja na Blaženoj Djevici Ma¬ 
riji. Ona Ga je donijela na svijet 
u betlehemskoj štalici za sve lju¬ 
de. Ona nam Ga je dala u javnom 
životu kad Ga je pustila da otiđe 
iz svog skromnog stana u Naza- 
retu, da ide propovijedati evan¬ 
đelje izgubljenim ovcama kuće 
Izraelove, a onda po apostolima 
čitavom svijetu. Ona nam Ga je 
dala na poseban način kad je pri¬ 
stala na Njegovu krvavu žrtvu na 
križu, gdje je prolio i posljednju 
kap svoje Presvete Krvi za svoje 
ovce, koje su inače bile osuđene 
na propast. 

No ako Ga je dala čitavu svi¬ 
jetu, nije li ga dala i premno- 
goj pojedinoj duši, koja bi inače 
bila zauvijek izgubljena? Koli¬ 
ko grješnika treba zahvaliti svoj 
spas Majci Dobroga Pastira! Po¬ 
znat je onaj slučaj iz života Sv. 
Ivana Arškoga kako je jednoga 


Ako hoćemo dušu što sigurnije 
spasiti, onda nam se valja pod 
svaku cijenu staviti pod zaštitu 
Majke Božje, Majke Dobroga 
Pastira, koja, kao nitko osim 
Boga, zna, može i hoće pomoći 
u svim nevoljama, bilo da ra¬ 
dimo za svoj spas, bilo za spas 
drugih ljudi. 


dana došla neka žena sva zapla¬ 
kana i u crnini da se izjada sve¬ 
cu radi strašne nesreće koja ju je 
bila pogodila. Muž joj se naime 
bio s jednoga moste bacio u rije¬ 
ku i utopio, počinivši samouboj¬ 
stvo. Žena je bila očajna. Ali eto, 
Bog je već bio objavio svecu što 
se zbilo i on reče ženi: »Budite 
mirni, on je spašen i u čistilištu, 
Molite se samo da se što prije iz¬ 
bavi iz čistilišta«. Žena je bila sil¬ 
no iznenađena kad joj svetac reče: 
»Jest, Vaš se muž spasio, makar je 
počinio grdnu stvar. U zadnji na¬ 
ime čas, kad se već davio u vodi, 
Bog mu je dao milost pokajanja. 
A isprosila mu je tu milost Maj¬ 
ka Božja zbog toga, što se trudio 
u životu da ju češće štuje i okiti 
Njezinu sliku.« Koliko, koliko 
grešnika slično kao i ovaj jadnik, 
ima zahvaliti svoj spas samo Maj¬ 
ci Božjoj, zagovoru Majke Do¬ 
broga Pastira! 

A onda koliko njih ima za¬ 
hvaliti svoju čistoću Majci Do¬ 
broga Pastira! Pripovijeda neka 
gospođa kako je kao mlada dje¬ 
vojka imala stalnoga ispovjedni¬ 


ka koji joj je svaki put naređivao 
za pokoru po jednu Zdravoma- 
riju za očuvanje čistoće. »Već mi 
je«, kaže ona, »bilo skoro dosad¬ 
no uvijek i to slušati, ali sam ipak 
činila, kao što mi je ispovjednik 
govorio. Danas sam mu zahval¬ 
na do groba jer sam prošla kroz 
sve životne opasnosti bez povre¬ 
de svoga poštenja.« 

Koliko redovnika ima zahva¬ 
liti opet svoje zvanje ovoj Maj¬ 
ci Dobroga Pastira! Dosta je da 
spomenemo samo jednoga iz naj¬ 
novijih dana, mladoga Sv. Gabri- 
jela od Prežalosne Gospe, koga je 
Ona povukla iz svijeta na pose¬ 
ban način i dovela ga u Družbu, u 
kojoj je eto postigao svetost i do¬ 
živio čast oltara. A ne moramo li i 
mi štošta zahvaliti Majci Dobro¬ 
ga Pastira? 

3. Zato, kao što smo rekli na 
početku, ova svetkovina Majke 
Božje ne odgovara samo zahtje¬ 
vu naše vjere i ljubavi našega srca 
nego i našim najsvetijim interesi¬ 
ma. Što koristi naime čovjeku, re¬ 
kao je Isus, ako cijeli svijet zado¬ 
bije, a dušu svoju izgubi? Dušu 
spasiti, u nebo prispjeti, to je naš 
najveći interes, za koji moramo 
biti spremni sve žrtvovati. A ako 
hoćemo dušu što sigurnije spasiti, 
onda nam se valja pod svaku cije¬ 
nu staviti pod zaštitu Majke Bož¬ 
je, Majke Dobroga Pastira, koja, 
kao nitko osim Boga, zna, može 
i hoće pomoći u svim nevoljama, 
bilo da radimo za svoj spas, bilo 
za spas drugih ljudi. 


Od srca zahvaljujemo svim čitate¬ 

Svaki dopis na Postulaturu Bi. 

Hvala svim čitateljima, 

ljima Glasnika koji su nam prosli¬ 

Alojzija Stepinca kojim se pri¬ 

štovateljima Bi. Alojzi¬ 

jedili osobne sastavke ili članke već 

općuje primljeno uslišanje ili us¬ 

ja Stepinca u domovini i 

objavljene o Bi. Alojziju Stepincu 

pomena neka bude potpisan te 

širom svijeta, za molitve 

ili pak dokumente pronađene u pi¬ 

obilježen nadnevkom i mjestom 

i darove te za nesebično 

smohranama raznih ustanova, a sve 

pisanja. Anonimna se pisma ne ar- 

i velikodušno promica¬ 

sa željom da s njihovim sadržajem 

hiviraju. Vjernici koji žele ostati 

nje glasa svetosti i muče- 

upoznamo širi krug Blaženikovih 

anonimni neka to napomenu u 

ništva kardinala Alojzija 

štovatelja. 

dopisu. 

Stepinca. 











Stepinčevo 2013. 


»Hrabrost utemeljena 
na vjeri i ljubavi« 


Diljem Hrvatske i svijeta, gdje god živi hrvatski čovjek, i ove je godine svečano proslavljen liturgijski 
blagdan Blaženog Alojzija Stepinca i 53. obljetnica njegove mučeničke smrti. Uočeno je da je u slavljima 
sudjelovalo više vjernika nego prošlih godina, a povećan je i broj župa u kojima je Stepinčevo istinski 
blagdan. 

Trodnevnice i devetnice 



Hodočasnici koji su 10. veljače 2013. ispunili zagrebačku katedralu došli su 
iz više župa, gradova i hrvatskih krajeva 


Uoči samog blagdana u mno¬ 
gim su župama održane trod¬ 
nevne ili devetodnevne priprave. 
Trodnevna duhovna priprava za 
proslavu Stepinčeva u zagrebač¬ 
koj prvostolnici započela je u če¬ 
tvrtak 7. veljače. Misno slavlje u 
koncelebraciji s desetak svećenika 
predvodio je zagrebački pomoćni 
biskup Mijo Gorski koji je u ho¬ 
miliji istaknuo da je »kriza koju 
prolazimo izazvana novcem i po¬ 
kušava se riješiti novcem. No on je 
sredstvo. Kriza je u čovjeku. Po¬ 
trebno je mijenjati odnose, uspo¬ 
staviti ispravnu ljestvicu vrednota 
koju nam Isus evanđeljem preda¬ 
je«, istaknuo je biskup te podsje¬ 
tio kako je Bi. Alojzije Stepinac 
bio Isusov učenik koji je u svemu 
slijedio svoga Učitelja. Na misi je 
pjevao zbor bogoslova. 

Drugoga dana trodnevne pri¬ 
prave pred blagdan Bi. Alojzija 
Stepinca, u petak 8. veljače, u za¬ 
grebačkoj prvostolnici euharistij- 
sko slavlje predvodio je pomoćni 
biskup zagrebački Ivan Šaško. On 
je u homiliji povezao misna čita¬ 
nja, lik Bi. Alojzija i naše vrijeme. 
Zadivljujuće je kako je lako bilo 
koju stranicu Svetoga pisma po¬ 
vezati sa svjedocima vjere, sa sve¬ 
tim mučenicima. I ako se pitamo 
zašto je tomu tako, odgovor ćemo 
naći u istini da su upravo mučeni¬ 
ci, poput našega blaženoga Aloj¬ 


zija, evanđelje prerečeno životom; 
navještaj riječi, slova, slike koji je 
postao novim govorom, ponaša¬ 
njem, međusobnim odnosima. 

Posljednjega dana trodnevni¬ 
ce uoči Stepinčeva, u subotu 9. 
veljače, misno slavlje u zagrebač¬ 
koj katedrali u koncelebraciji s 
više svećenika, predvodio je po¬ 
moćni biskup zagrebački Valen¬ 
tin Pozaić. Na početku homilije 
biskup Pozaić podsjetio je na ri¬ 
ječi nadbiskupa Stepinca: »Savjest 
mi je mirna. Povijest će ocijeniti 
sav moj rad. Znajte, Isus Krist je 
Bog. Za njega smo spremni umri¬ 
jeti.« Tom je izjavom javno i hra¬ 
bro posvjedočio u kritičnom času 
opasnom po slobodu i život svo¬ 
ju vjeru i vjernost i ocrtao sav tijek 
svoga života. »Bio je branitelj časti 
Boga i čovjeka, branitelj prava pro¬ 


gonjenih, mučenik za ljudska pra¬ 
va«, rekao je propovjednik. »Hra¬ 
brost utemeljena na vjeri i ljubavi 
jamči u teškim okolnostima način 
života u skladu s temeljnim i neu¬ 
pitnim vrednotama časti i dosto¬ 
janstva i tako oplemenjuje i samu 
osobu i njezine bližnje«, rekao je 
biskup Pozaić. »Kukavičluk pak 
razara temelje i osobnog i obitelj¬ 
skog, i narodnog života. Znao je 
Bi. Alojzije da hrabro svjedočan¬ 
stvo za istinu u ljubavi može imati 
visoku cijenu. To je već bio i osje¬ 
tio u danima pripreme procesa, ti¬ 
jekom samog procesa i nakon pre¬ 
sude kad se u javnosti mogao čuti 
samo jedan glas, glas optužbe i 
osude«, istaknuo je biskup Poza¬ 
ić te podsjetio kako je reći istinu u 
vremenu sveopće prijevare revo¬ 
lucionaran čin. 

BLAŽENI ALOJZIJE STEPINAC 



Trodnevna duhovna obnova 
prethodila je proslavi Stepinčeva 
2013. i u župi Budaševo, predvo¬ 
dio ju je o. Marko Glogović. 

Brojni vjernici sudjelovali su i 
u devetodnevnim pobožnostima 
u župi Preslavnog Imena Mari¬ 
jina u Osijeku, u župi blaženog 
Alojzija Stepinca u Koprivnici, 
u Blaženikovoj rodnoj župi Pre¬ 
svetog Trojstva i mjestu Blaženi- 
kove smrti u Krašiću i drugdje. 


Blagdan blaženog Alojzija Stepinca 
-10. veljače 2013. 

Budući da je ove godine blag¬ 
dan Bi. Alojzija Stepinca bio u 
nedjelju, mnogi su svećenici ostali 
zatečeni naputkom direktorija da 
se u misama ne uzimaju tekstovi 
u čast Bi. Alojzija Stepinca osim u 
katedrali i u Krašiću. A Blaženik 
nije bio povezan samo uz ta dva 
mjesta. On je bio nadbiskup za¬ 
grebački. Prema uredbama Kon¬ 
gregacije za sveto bogoštovlje 
Zagrebačka nadbiskupija, jer je 
Blaženik bio njezin biskup, ima 
nedjeljom pravo slaviti blagdan 
tako da barem jedna misa bude u 
čast Blaženika s prigodnom pro¬ 
povijedi i to ona »za narod«. 

Raduje spoznaja da se na ovo¬ 
godišnje Stepinčevo u svim župa¬ 
ma osjećao povećani broj vjernika. 
To se vidjelo u župama i crkva¬ 
ma u njegovu čast posvećenima, 
a osobito u Krašiću i u zagrebač¬ 
koj prvostolnici. U nemogućno¬ 
sti zabilježiti sva takva euharistij- 
ska slavlja odlučili smo prikazati, 
ukratko, tek neka od njih. 

U zagrebačkoj prvostolnici 

U prepunoj zagrebačkoj kate¬ 
drali glavno euharistijsko slavlje 
na blagdan Bi. Alojzija Stepinca 
u nedjelju 10. veljače predvodio 
je nadbiskup zagrebački i kar¬ 
dinal Josip Bozanić. U misi su 
koncelebrirali apostolski nuncij 
nadbiskup Alessandro D’Errico, 
križevački vladika Nikola Ke- 
kić, bjelovarsko-križevački bi¬ 



Zagrebački nadbiskup kardinal Josip Bozanić predvodi molitvu za proglaše¬ 
nje svetim Blaženog Alojzija Stepinca, nakon misnog slavlja u zagrebačkoj 
prvostolnici, na Stepinčevo, 10. veljače 2013. 


skup Vjekoslav Huzjak, zagre¬ 
bački pomoćni biskupi Valentin 
Pozaić, Ivan Šaško i Mijo Gorski 
i više od stotinu svećenika. Kardi¬ 
nal Bozanić pozdravio je sve na¬ 
zočne nazvavši ih hodočasnicima, 
a posebno goste iz Splita i Zadra. 

Kardinal Bozanić u propo¬ 
vijedi je napomenuo da je »Ste¬ 
pinčevo svake godine slavlje koje 
u sebi sažima jednogodišnji put 
naše Crkve i naroda. U ogledalu 
življenja vjere blaženoga kardina¬ 
la možemo i mi uvijek iznova od¬ 
mjeriti svoj život i događaje koji 
nas se izbliza tiču, koji nas upo¬ 
zoravaju ili ohrabruju. Pred ži¬ 
votom svjedoka vjere lakše vidi¬ 
mo što je s našom vjerom. Zato 
rado dolazimo na grob blaženoga 
Alojzija jer taj grob ne šuti, jer taj 
grob uvijek govori istinu onomu 
tko je želi čuti«. 

»Ovo slavlje mučenika blaže¬ 
nog Alojzija« - nastavio je pro¬ 
povjednik - »opominje nas kr¬ 
šćane da ne smijemo pristajati na 
kompromise kada je riječ o vjeri 
u Boga, o ljubavi prema Kristu, 
njegovoj istini, njegovoj Crkvi. 
Istina je istina, i tu nema kom¬ 
promisa. Kršćanski život i danas 
traži ‘mučeništvo’ svakodnevne 
vjernosti evanđelju. A to se do¬ 


gađa prije svega kada vjernik ne 
podliježe logici ovoga svijeta, niti 
njegovim opsjenama i kada bra¬ 
ni - uz opasnost vlastite kulturne 
i društvene marginalizacije - one 
‘neotuđive vrijednosti’ koje su ta¬ 
kve jer su od Boga. 

Naime, gotovo svakodnevno 
slušamo kako ne treba miješati 
vjeru sa životom; kako su gospo¬ 
darstvo, umjetnost, politika jed¬ 
no, a vjera u Isusa Krista drugo. 
Baš tu gdje se vjernicima odnosno 
Crkvi nudi neki drugi prostor 
koji ne dodiruje život, a time za¬ 
pravo osporava glas savjesti i slo¬ 
bode, postajemo svjesni drame u 
kojoj se sve više promiče nastoja¬ 
nje da se čovjeka odijeli od Boga, 
od našega Stvoritelja, s uvjerava¬ 
njima, objašnjenjima i poukama 
o demokraciji i o sekularnome 
društvu. A drama se nastavlja jer 
nije razvidno polazište, a još ma¬ 
nje konačni cilj. 

Dobro je što Gospodin dopu¬ 
šta da se u Godini vjere nađemo 
pred takvim izazovima. Govoriti 
da smo vjernici, zvati se kršćani¬ 
ma, nema nikakva smisla ako se ta 
ista vjera ne vidi u našemu svjedo¬ 
čenju. Ono obuhvaća ponajprije 
ophođenje u ljubavi, požrtvov- 
nost, posebnu brigu za bližnje u 

Stepinževo 2013. 



Zagrebački nadbiskup kardinal Josip Bozanić pro¬ 
povijeda u zagrebačkoj prvostolnici, 10. veljače 
2013. 



Zagrebački nadbiskup kardinal Josip Bozanić predvodi euha- 
ristijsko slavlje u zagrebačkoj prvostolnici na Stepinčevo, 10. 
veljače 2013. 


potrebi, ali ono znači i jasno oči¬ 
tovanje da se ne slažemo s onim 
što je kršćanstvu protivno, što za¬ 
dire u najdublje pore našega po¬ 
stojanja.« 

Osvrćući se na konkretne pri¬ 
like u hrvatskome društvu i dje¬ 
lovanju Katoličke crkve u njemu, 
Kardinal je istaknuo: »Posljednjih 
se mjeseci u hrvatskome društvu 
suočavamo s pojavama prema ko¬ 
jima nitko komu je stalo do do¬ 
bra čovjeka i domovine ne može 
biti ravnodušan. Takve smo poja¬ 
ve i ranije prokazivali kao plodove 
sjemena komunističkoga mentali¬ 
teta. U osobi Blaženog Alojzija 
Stepinca spaja se, kako je to rekao 
blaženi papa Ivan Pavao II., cjelo¬ 
kupna tragedija koja je pogodila 
hrvatsko pučanstvo i Europu ti¬ 
jekom prošloga stoljeća obilježe¬ 
na trima velikim zlima: fašizmom, 
nacizmom i komunizmom. Bla¬ 
ženi je Alojzije žrtva komunizma, 
ali kao žrtva postaje i sudac tog re¬ 
žima te nam pruža kompas da bi¬ 
smo se znali orijentirati u našoj 
suvremenosti. 

Točno je da je komunizam kao 
režim pao, ali njegovo sjeme, nje¬ 
govi kriteriji, mentalni sklop na 
mnogim područjima još uvijek 


traju. Zbog toga je dobro uspore¬ 
diti što je govorio blaženi Alojzije 
i kako je on postupao, sa sviješću 
da je riječ o drugim vremenima, ali 
veoma sličnim metodama. 

Prije negoli se razbuktao Dru¬ 
gi svjetski rat, u Okružnici o kate¬ 
hetskim propovijedima (25. listo¬ 
pada 1940.) Kardinal je napisao da 
se ‘rapidno šire svakojake krilatice 
protiv vjere i ćudoređa štampom, 
predavanjima i svakovrsnom agi¬ 
tacijom... Neprijatelji danas opsje¬ 
daju Crkvu tolikim prepredeno- 
stima, navaljuju na nju i protiv nje 
udaraju tako da bi se moglo po¬ 
misliti da će je srušiti, kad se ne bi 
pouzdavali u ono divno obećanje 
našega Spasitelja kojim je zajam¬ 
čio svojoj Crkvi da je ni vrata pa¬ 
klena neće nadvladati , isticao je 
nadbiskup Stepinac. U drugome 
vremenu, nakon svjetskoga su¬ 
koba, on je dobro znao da je put 
kojim je krenuo komunizam put 
neistine te da ga režim želi uko¬ 
rijeniti upravo u sustav odgoja i 
obrazovanja. Braneći čast Presve¬ 
te Bogorodice Marije u Duhov¬ 
noj oporuci u Krašiću 28. svibnja 
1957. godine, blaženi je Alojzi¬ 
je zapisao: ‘Samo komunističko 
bezboštvo, koje je odbacilo sva¬ 


ki stid, bilo je u stanju, kad se do- 
čepalo vlasti u našoj domovini, da 
čak u školske udžbenike uvrsti 
besramnu hulu protiv Bogorodi¬ 
ce... Ne dao Bog, da ikada itko od 
vas pođe tragom tih nesretnika u 
huljenju Bogorodice.’ 

U poznatim pristupima koji¬ 
ma se sljednici iste ideološke ma¬ 
trice danas služe obično nam kažu 
da živimo izvan sadašnjega vre¬ 
mena, a tako su razvidne metode 
njihove anakronosti, uporno po¬ 
navljane i čini se sa sličnim ciljevi¬ 
ma. Zbog toga se ne smijemo dati 
zavesti, nego učiti iz prošlosti od 
najboljih sinova i kćeri koje je Cr¬ 
kva prepoznala u svetima, među 
kojima prvo mjesto pripada mu¬ 
čenicima.« 

Podsjetivši da se kršćanstvo če¬ 
sto suprotstavlja i okreće protiv 
ovozemaljske logike, kardinal Bo¬ 
zanić je nastavio: »Prozivani smo 
jer smo progovorili protiv ideolo¬ 
gije koja razara čovjeka i hrvatsko 
društvo, počevši od obitelji, od te 
dragocjene jezgre kojoj sustavno 
prijeti rasipanje. Prozivani smo jer 
dajemo na znanje da je u pitanji¬ 
ma odgoja unutar demokratskoga 
društva potreban razgovor s rodi¬ 
teljima, jer je riječ o odnosu odgo- 

Obitelj Markić iz Njemačke i brojni vjernici na mi- Vjernici zaprešićkih župa predvođeni svojim župnicima na 
snom slavlju u crkvi Sv. Jeronima Papinskog hrvat- zavjetnom pohodu grobu Bi. Alojzija Stepinca, 9. ožujka 
skog zavoda Sv. Jeronima u Rimu, 10. veljače 2013. 2013. godine 


vornih za život države i društva 
prema svojim građanima. Prozi¬ 
vani smo i napadani jer na poticaj 
roditelja i drugih vjernika tražimo 
da se u pitanjima vrijednosti omo¬ 
gući izbor programa. Treba jasno 
reći da mi promičemo vrijednosti 
bez kojih kao vjernici ne možemo 
živjeti; mi nismo dio političkih 
svrstavanja, stranačkih rasprava 
i sukobljavanja. Kao Crkva ima¬ 
mo pred sobom istinu koju je Bog 
objavio po Isusu Kristu. U njoj 
želimo živjeti i pridonositi druš¬ 
tvu, ali smo jednako tako za tu 
istinu spremni podnijeti i žrtve. 

Na uporna nastojanja da se u 
hrvatski odgojni i obrazovni su¬ 
stav, kao obveza za sve, nametnu 
programi koji su suprotni kršćan¬ 
skoj antropologiji, Crkva ne može 
šutjeti. Razlog njezina govora jest 
u njezinu temeljnu poslanju navi- 
ještanja Isusa Krista i objavljene 
istine koja nam je povjerena. Cr¬ 
kva je jednako tako u svojoj od¬ 
govornosti pozvana zalagati se za 
dobro cijeloga društva i sudjelo¬ 
vati u njegovu životu, posebno 
ondje gdje vidi kršenje temeljnih 
prava i sloboda. Zbog toga nam je 
dužnost upozoriti na važnost slo¬ 
bode ispovijedanja vjere, na važ¬ 
no mjesto roditelja u odgoju dje¬ 


ce, na važnost mogućnosti izbora 
vrijednosnih sustava, na nužnost 
poštovanja prema sastavnicama 
civilnoga društva.« 

U Port-au-Princeu 

Stepinčevo 2013. svečano je 
proslavljeno u sirotištu »Bi. Aloj- 
zije Stepinac« u Port-au-Princeu, 
na Haitiju, gdje je misno slavlje 
predslavio vlč. Giordano Belani- 
ch, utemeljitelj sirotišta. 

S Isusom je ostvario 
čudesan ribolov 

Odlomak iz propovijedi mons. dr. Stje¬ 
pana Kožula na Stepinčevo 2013. u 
zagrebačkoj provostolnici, 10. veljače 
2013., u 8 sati: 

»Nakon bogata ulova, Simu- 
nu-Petru biva povjereno loviti 
ljude. Lovit će ljude da bi ostali na 
životu, da bi zapravo imali pra¬ 
vi život. Ne boj se! Lovit ćeš lju¬ 
de. Od sada ribarenje postaje sli¬ 
ka pastoralnoga rada. Radit ćeš 
za kraljevstvo nebesko, što znači: 
donositi ljudima iz obilja Isusove 
riječi i dovoditi ljude k Isusu. 

Nije li, braćo i sestre, slično 
reagirao i prorok Izaija u Staro¬ 
me zavjetu, kako smo čuli u pr¬ 
vom čitanju? On pomišlja da je 
izgubljen, da mora umrijeti zato 
što je osjetio i doživio iskustvo 


Božje blizine. Takvo je bilo raz¬ 
mišljanje kod mnogih pozvanih 
tijekom povijesti Crkve. Slično 
je, ozbiljno i odgovorno, promi¬ 
šljao i Bi. Alojzije Stepinac u svo¬ 
joj mladosti - prihvatiti ili ne pri¬ 
hvatiti Isusov poziv da pođe u 
duhovno zvanje? Lomio se, mno¬ 
go godina promišljao i molio. No, 
dok je jednom pustio da Isus po¬ 
sve uđe u lađu njegova života, bio 
je spreman živjeti od Isusove rije¬ 
či i njegove prisutnosti. Postao je 
svećenik i biskup, hranjen riječju 
Evanđelja i otajstvom Euharisti¬ 
je. I dok su ga progonili, kleveta¬ 
li i osudili, dok su mu sve oduzeli 
i dok je čamio u komunističkom 
lepoglavskom kazamatu, dok je u 
kućnom pritvoru u Krašiću slu¬ 
šao samo jednu stranu, samo jed¬ 
no zvono komunističke lažne 
promidžbe da je ‘zločinac i izdaj¬ 
nik’; jedino što mu je ostalo i što 
je imao, bila je Božja riječ i Euha¬ 
ristija! I doista, s Isusom je ostva¬ 
rio čudesan ribolov, na strašnoj 
morskoj pučini zla 20. stoljeća, 
štoviše, snagom Kristovom, sna¬ 
gom Božje riječi i snagom Euha¬ 
ristije postao je mnogima svjetio¬ 
nik da ne dožive brodolom, da ne 
ostanu bez duše i srca, bez savjesti 
i ideala, da čuvaju svoje ljudsko i 

U svetištu hrvatske nacionalne crkve Sv. Jeronima Časne sestre i Kristovi vjernici laici ispunili su hrvatsku na- 
u Rimu na Stepinčevo, 10. veljače 2013. dominirao cionalnu crkvu Sv. Jeronima u Rimu i sudjelovali u misnom 
je lik Bi. Alojzija Stepinca slavlju u čast Bi. Alojzija Stepinca, 10. veljače 2013. 


kršćansko dostojanstvo, da žive i 
svjedoče svoju vjeru!« 

U Varaždinu 

Blagdan blaženog kardina¬ 
la Alojzija Stepinca, zagrebačkog 
nadbiskupa, koji je od 1946. do 
kraja 1951. godine otrpio muče- 
ništvo kao osuđenik komunistič¬ 
kog režima i zatvorenik u lepo- 
glavskoj kaznionici na području 
današnje Varaždinske biskupije, 
svečano je proslavljen u katedra¬ 
li Uznesenja BDM u Varaždinu u 
nedjelju 10. veljače misnim slav¬ 
ljem koje je predvodio varaždin¬ 
ski biskup Josip Mrzljak. Konce- 
lebrirali su generalni vikar mons. 
Ivan Godina, kancelar mons. An¬ 
tun Perčić, rektor katedrale preč. 
Blaž Horvat i drugi svećenici. 

U Krašku 

U župnoj crkvi Presvetoga 
Trojstva u Krašiću na blagdan Bi. 
Alojzija Stepinca o 53. obljetnici 
smrti, u nedjelju 10. veljače 2013. 
središnje misno slavlje predvodio 
je mons. Juraj Batelja, promicatelj 
postupka za proglašenje svetim 
Alojzija Stepinca. U koncelebra- 
ciji je bilo više svećenika Zagre¬ 
bačke nadbiskupije. 

Misno slavlje okupilo je velik 
broj hodočasnika, među kojima 


su bili i hodočasnici pješaci iz Za¬ 
greba, Karlovca i Duge Rese. Sve 
okupljene pozdravio je župnik 
i čuvar krašićkog svetišta preč. 
Dragutin Kučan. 

Misno slavlje pjevanjem je uve¬ 
ličao zbor domaće župe pod rav- 
nanjem s. Mirjam Dedić. 

U Bjelovaru 

U bjelovarskoj katedrali Sv. 
Terezije Avilske svečano misno 
slavlje u prigodi Stepinčeva 10. 
veljače predvodio je bjelovarsko- 
križevački biskup Vjekoslav Hu- 
zjak u zajedništvu s generalnim 
vikarom i katedralnim župnikom 
mons. Stjepanom Ptičekom, bi¬ 
skupijskim ekonomom Josipom 
Stipančevićem te vlč. Andrijom 
Owcom. 

U Kolnu 

Hrvatska katolička misija u 
Kolnu u Njemačkoj proslavila je 
u nedjelju 10. veljače svoga nebe¬ 
skog zaštitnika Bi. Alojzija Stepin¬ 
ca. Svečano euharistijsko slavlje u 
crkvi Male braće (Minoritenkir- 
che) predvodio je splitsko-ma- 
karski nadbiskup Marin Barišić. 
Koncelebrirali su voditelj misije 
fra Josip Sušić i gvardijan samo¬ 
stana Sv. Gabriela u Miinchenu fra 
Ante Babić, a đakonirao je nadbi¬ 


skupov tajnik don Franjo-Fran- 
kopan Velić koji potječe iz te mi¬ 
sije. Uz brojne vjernike nazočni 
su bili generalni konzul Republi¬ 
ke Hrvatske u Diisseldorfu Vje¬ 
koslav Križanec i konzul Kristi- 
jan Tušek. 

U hrvatskoj crkvi Sv. Jeronima u 
Rimu 

Na spomendan Bi. Alojzija 
Stepinca 10. veljače 2013. hrvat¬ 
ska rimska zajednica svečano je 
obilježila liturgijski spomen i 
obljetnicu smrti Blaženoga Aloj¬ 
zija Stepinca. Koncelebrirano 
večernje misno slavlje u hrvatskoj 
crkvi Sv. Jeronima u Rimu pred¬ 
vodio je pročelnik kongregacije 
za kler kardinal Mauro Piacenza. 

U koncelebraciji su bili glav¬ 
ni tajnik Biskupske sinode nad¬ 
biskup msgr. Nikola Eterović, 
rektor Papinskoga hrvatskoga za¬ 
voda Sv. Jeronima msgr. Jure Bog¬ 
dan, duhovnik Zavoda p. Mihaly 
Szentmartoni SJ, rektori rimskih 
crkvenih zavoda: P. Eric Sylve- 
stre P. S. S. (kanadski), p. Benedikt 
Lautenbacher S.J. (Germanicum 
-Hungaricum), Dom Mariano 
Herrera Fraile (španjolski), mons. 
Bogusfaw Košmider (poljski), 
Mons. Šiurys Petras (litvanski), 
P. Zdenko Križić OCC (karme- 

Mons. Jure Bogdan, rektor Papinskog hrvatskog za¬ 
voda Sv. Jeronima u Rimu, pozdravlja kardinala Pia- 
cenzu, mons. Nikolu Eterovića, djelatnike vatikanskih 
ureda, rektore rimskih bogoslovija i zavoda, šezdese¬ 
tak hrvatskih svećenika studenata i brojne Kristove 
vjernike laike na misnom slavlju na Stepinčevo 2013. 


Skladu i pobožnosti misnoga slavlja na Stepinčevo 
2013. u crkvi Sv. Jeronima u Rimu pridonijeli su i pje¬ 
vači svetojeronimskog zbora na čelu s don Robertom 
Tonsatijem i članovima glazbene skupine obitelji To- 
mašić iz Zagreba 


ličani Teresianum), P. Siniša Bala- 
jić OFM (franjevci Antonianum), 
Don Juan Carlos Dominguez 
(Svećenički zavod Altomonte za 
biskupijske svećenike na Papin- 
skome sveučilištu Sv. Križa), vi- 
cerektor Russicuma p. Ante Lo- 
zuk SJ. Na slavlju je sudjelovao i 
rektor Papinskoga dominikans¬ 
koga sveučilišta Sv. Tome Akvin- 
skoga (Angelicum) p. Miroslav 
Konštanc Adam OP, profesor p. 
Stipe Jurič OP itd. Koncelebriralo 
je šezdesetak svećenika koji rade 
ili studiraju u Rimu. 

U asistenciji su bili bogoslo¬ 
vi iz Papinskog zavoda Germani- 
cum et Hungaricum. 

Na misi su bili veleposlanici pri 
Svetoj Stolici: Filip Vučak (Hrvat¬ 
ska), Slavica Karačić (Bosna i 
Hercegovina), Fernando Zegeres 
(Čile), Gjoko Gjorgjevski (Ma¬ 
kedonija). Slavlju je nazočio prof. 
Damir Grubiša, hrvatski velepo¬ 
slanik u Italiji, te više hrvatskih 
diplomatskih službenika pri Sve¬ 
toj Stolici i u Italiji. Uz hrvatske 
vjernike iz Rima te mnogobroj¬ 
ne redovnice na misnome slavlju 
sudjelovali su i bogoslovi i sjeme- 
ništarci te talijanski vjernici štova¬ 


telji Bi. Alojzija Stepinca. Sv. misa 
slavljena je na talijanskome jeziku 
uz pjevanje hrvatskih litrugijskih 
pjesama. 

Tumačeći nedjeljne misne teks¬ 
tove, kardinal Piacenza je u svojoj 
homiliji istaknuo vjeru i vjernost 
velikog sina Katoličke crkve Bi. 
Alojzija Stepinca. Reče: »Unutar 
pravoga pravcatoga političkog i 
društvenog razarajućeg vala (‘tzu- 
namija’), najprije nacifašističke, 
a zatim i komunističke diktatu¬ 
re, blaženi se zagrebački knez od¬ 
upro zamamnim ponudama moći, 
plativši osobno za to što je branio 
čovjeka, njegovo dostojanstvo i 
njegovu slobodu, bez obzira na 
pripadnost, do te mjere da je bra¬ 
nio i onoga koji mu se maloprije 
pokazao neprijateljem. 

Promatrajući te strašne godi¬ 
ne i kako se blaženi Alojzije nije 
dopustio obeshrabriti pred sila¬ 
ma zla, i kako je hrabro podnosio 
umiranje svojih svećenika; on koji 
je za svakoga od njih gajio očin¬ 
sku ‘sućutnu brižnost’; gledajući 
kako je podnosio laž i nepravdu 
u montiranim procesima koji su 
samo potvrđivali njegovu osudu; 
kako je prihvatio zatočeništvo i 


progonstvo, udaljen od svoga na¬ 
roda, moramo se diviti djelovan¬ 
ju milosti u tome ljubljenom sinu 
Crkve, koji je platio visokom ci¬ 
jenom palmu mučeništva, svjedo¬ 
čeći tako junačku ljubav, uistinu 
‘katoličku’ ljubav!« 

Svećenici studenti don Pavao 
Gospodnetić i don Mario Popo- 
vić otpjevali su zazive iz molitve 
vjernih »Bože, daj mir jedinstvo 
svetoj Crkvi kršćanskoj«. 

Pozdravljajući kardinala Mau- 
ra Piacenzu, pročelnika Kon¬ 
gregacije za kler, rektor Zavoda 
spomenuo se brojnih hrvatskih 
mučenika koji su nakon II. svjet¬ 
skog rata osvijetlili domovinsku 
Crkvu svojom vjernošću i posto¬ 
janošću. Posebice je istaknuo lik 
vlč. Miroslava Bulešića, koji će 
ove godine biti proglašen blaže¬ 
nim. Istaknuo je također živu 
vjeru i čvrstu nadu hrvatskih ka¬ 
tolika zajedno s njihovim pasti¬ 
rima u kanonizaciju Bi. Alojzi¬ 
ja Stepinca. Crkva u hrvatskome 
narodu za to se žarko moli. 

Skladu i pobožnosti misno¬ 
ga slavlja pridonijeli su i pjevači 
svetojeronimskog zbora na čelu 
s don Robertom Tonsatijem i čla- 

Mnoštvo hodočasnika ostalo je ispred župne crkve i u dubokoj 
sabranosti sudjelovalo u misnom slavlju na Stepinčevo, 10. velja¬ 
če 2013. u Krašiću 


novi glazbene grupe obitelji To- 
mašić iz Zagreba: prof. Mandica 
Tomašić - majka s kćerkom Zrin- 
kom i sinom Hrvojem. 

Sisak / Kutinska Slatina 

Blagdan Bi. Alojzija Stepinca 
svečano je proslavljen u nedjelju 
10. veljače u župama Bi. Alojzija 
Stepinca u Budaševu i Rutinskoj 
Slatini. Misna slavlja predvodio je 
sisački biskup Vlado Košić u kon- 
celebraciji s domaćim župnicima 
Nikolom Majcenom i Draguti¬ 
nom Papićem, svećenstvom i uz 
sudjelovanje brojnih vjernika si¬ 
sačkog i kutinskog kraja, štovate¬ 
lja ovoga hrvatskog blaženika. 

Misnom slavlju u Rutinskoj 
Slatini prethodio je blagoslov spo- 
men-ploče na mjesnom groblju za 
16 poginulih mještana u komuni¬ 
stičkom režimu. Šest žrtava pogi¬ 
nulo je tijekom II. svjetskog rata, 
sedam nosi godinu smrti 1945., 
poslije ratnih operacija, a tri 1946. 
godinu. Zajedničko obilježje po¬ 
digli su Mjesni odbor Rutinske 
Slatine i kutinska udruga ratnih 
veterana »Hrvatski domobran«, 
blagoslovio gaje biskup Košić. 

U Neuf Yorku 

U hrvatskoj crkvi Sv. Cirila i 
Metoda u New Yorku svečano je 


Spomenik Blaženog Alojzija Stepinca pokraj 
župne crkve u Krašiću bio je ukrašen cvijećem 
i plamenom svijeća tisuća hodočasnika, na 
Stepinčevo 2013. 


proslavljen dan Blaže¬ 
noga Alojzija Stepinca. 

Misu je predvodio vojni 
ordinarij u Bosni i Her¬ 
cegovini biskup Tomo 
Vukšić uz koncelebra- 
ciju župnika fra Nikole 
Pašalića, župnog vika¬ 
ra fra Dražana Borasa te 
svećenika Vrhbosanske 
nadbiskupije na poslije¬ 
diplomskom studiju u 
New Yorku, don Tomislava Mla- 
kića i don Ivana Lovrića. Među 
brojnim narodom isticali su se 
mladi župne zajednice okuplje¬ 
ni u Kolo grupu i Hrvatsku ško¬ 
lu »Kardinal Stepinac«. Na misi 
su bili nazočni diplomatski pred¬ 
stavnici Republike Hrvatske pri 
stalnoj misiji pri Ujedinjenim na¬ 
rodima te djelatnici Generalnog 
konzulata u New Yorku. 

Poslije mise upriličen je kultur¬ 
ni program u dvorani pastoralnih 
okupljanja gdje su članovi Kolo 
grupe i Hrvatske škole izveli pro¬ 
gram. 

U sarajevskoj katedrali 

Na spomendan Blaženog Aloj¬ 
zija Stepinca, biskupa i mučenika, 
10. veljače u katedrali Srca Isuso¬ 
va u Sarajevu misu je predvodio 
vrhbosanski nadbiskup i metro¬ 


polit kardinal Vinko Puljić u za¬ 
jedništvu s banjolučkim biskupom 
Franjom Komaricom, predsjedni¬ 
kom Biskupske konferencije Bo¬ 
sne i Hercegovine, i još 11 sveće¬ 
nika. 

U propovijedi kardinal Puljić 
osvrnuo se na vjernost Blaženog 
Alojzija Stepinca Bogu, savjesti i 
Crkvi te ljubav prema čovjeku i 
svome narodu. Kazao je kako ti¬ 
jekom čitanja životopisa Bi. Aloj¬ 
zija odmah upada u oči da mu je 
cijelog života Bog bio na prvom 
mjestu te da je to usađeno majči¬ 
nim mlijekom, roditeljskim svje¬ 
dočenjem i vjerničkim odgojem. 
»Proživljavajući Božju blizinu i 
surađujući s Bogom iz svoje vjere, 
odgojio je svoju savjest koja mu 
je bila nutarnji svjetionik u život¬ 
nom hodu. Kroz svoju savjest sa¬ 
čuvao je vjernost Bogu jer je bio 

Tek dio domaćih župljana i hodočasnika uspio je ući Mons. Antun Škvorčević, biskup požeški i mons. Dražen Ku- 
u župnu crkvu Presvetoga Trojstva u Krašiću i sudje- tleša, biskup porečki i pulski u crkvi Sv. Lovre u Požegi, 10. 
lovati u misnom slavlju, na Stepinčevo 2013. godine veljače 2013. 


vjeran glasu savjesti. To će i na su¬ 
đenju jasno posvjedočiti da mu 
je savjest čista«, kazao je kardi¬ 
nal Puljić ističući da se, krenuvši 
putem svećeništva te posebno bi¬ 
skupskim ređenjem, sav zdušno 
predao u krilo Crkve za Crkvu. 
Istaknuo je njegovu brigu za po¬ 
trebne i ugrožene te da je, zajed¬ 
no sa svojim narodom, sanjao o 
slobodi i samostalnosti svoga na¬ 
roda. »Ali je znao koje su vrijed¬ 
nosti važne za jedan narod: vred¬ 
novanje života, kršćanski odgoj 
u obitelji, molitveni i sakramen- 
talni život. Zato neustrašivo to 
propovijeda i upućuje na načela 
evanđelja, morala i ljudskog do¬ 
stojanstva, te vjernost u braku i 
pobožnost Majci Božjoj.« 

U Subotici 

U subotičkoj franjevačkoj cr 
kvi u nedjelju 10. veljače svečano 
je proslavljen blagdan Bi. Alojzija 
Stepinca. Bilo je to i ove godine u 
sklopu devetnice Gospi Lurdskoj 
koja se ondje svake godine odr¬ 
žava od 2. do 11. veljače. Misu je 
predvodio subotički biskup Ivan 
Penzeš u zajedništvu s gvardija¬ 
nom subotičkoga franjevačkog 
samostana o. Ivanom Bošnjakom 
i još desetak svećenika. Biskup 
Penzeš u propovijedi je istaknuo 


snagu Blaženikove nepokoleblji¬ 
ve vjere, protumačivši kako je 
kardinal Stepinac svojim životom 
stajao iza svoga gesla »U tebe se, 
Gospodine, uzdam«. 

Ove godine na proslavi blagda¬ 
na sudjelovalo je pedesetak mla¬ 
đih i starijih osoba u bunjevačkoj 
nošnji. Oni su nakon mise sudje¬ 
lovali u tzv. »Prelu sićanja« koje 
je organizirao Katolički institut 
za kulturu, povijest i duhovnost 
»Ivan Antunović« iz Subotice, 
uz glazbenu pratnju renomiranog 
ansambla »Hajo« i ansambla mla¬ 
dih tamburaša »Klasovi«. Smisao 
toga prela jest iskazati zahvalnost 
precima koji su se upravo tako 
obučeni okupljali svake godine na 
»Velikom prelu« da očituju snagu 
svoga zajedništva i učvrste svo¬ 
ju pripadnost Katoličkoj crkvi i 
svoju nacionalnu pripadnost hr¬ 
vatskom narodu i bunjevačkom 
rodu. Pozdravne riječi u ime or¬ 
ganizatora uputio je pročelnik Iz¬ 
davačkog odjela Instituta mons. 
Andrija Anišić. Među nazočni¬ 
ma bio je i generalni konzul RH 
u Subotici Dragan Đurić. 

U Hrvatskoj katoličkoj misiji 
Miinchen 

U crkvi Sv. Mihaela u središtu 
Miinchena u nedjelju 10. veljače 
svečanim euharistijskim slavljem 


proslavljeni su blagdan zaštitnika 
Misije Bi. Alojzija Stepinca i 65. 
obljetnica postojanja najveće hr¬ 
vatske katoličke iseljeničke zajed¬ 
nice u svijetu. Slavlju je prethodi¬ 
la duhovna obnova pod geslom 
»Moj život je u Božjim rukama«, 
koju je od 6. do 8. veljače u kape¬ 
li Bi. Alojzija Stepinca predvodio 
dr. fra Ante Covo, gvardijan ma- 
karskog samostana. 

Svečano euharistijsko slavlje 
predvodio je ordinarij nadbisku¬ 
pije Miinchen-Freising kardinal 
Reinhard Marx, uz koncelebraci- 
ju većeg broja hrvatskih svećenika, 
među kojima su bili fra Boris Ca¬ 
rić, voditelj HKM Miinchen, vlč. 
Ivica Komadina, delegat za ino¬ 
zemnu pastvu u Njemačkoj, fra 
Jozo Zupić, fra Krešo Samardžić, 
fra Ante Jojo Marković, fra Filip 
Mimica, fra Vuk Buljan te đakoni 
Mate Kutleša i Ivica Visković. 

Euharistijsko slavlje počelo je 
procesijom u kojoj su uz kardi¬ 
nala i svećenike sudjelovali mla¬ 
di hrvatski folkloraši iz folklorne 
skupine „Fra Andrija Kačić Mio- 
šić“ te brojni ministranti. U pro¬ 
cesiji su nošene i relikvije Bi. Ste¬ 
pinca koje je godine 2007. HKM 
Miinchen darovao kardinal Josip 
Bozanić. 

Predstavljanje knjige »Blaženi Alojzije Stepinac, Propovijedi o Deset zapovi¬ 
jedi Božjih«, u Splitu, 21. veljače 2013. 


Petnaest godina od posljed¬ 
njeg posjeta biskupa mjesne Cr¬ 
kve hrvatskim vjernicima u Miin- 
chenu dolazak kardinala Marxa na 
obilježavanje proslave zaštitnika i 
obljetnice misije okupio je više od 
2000 vjernika. Dolazak njemač¬ 
kog kardinala shvaćen je i kao pot¬ 
pora nastojanjima hrvatskih sve¬ 
ćenika koji su radili i koji rade u 
iseljeništvu da u 65 godina tuđine 
i odvojenosti od matične domovi¬ 
ne očuvaju hrvatski identitet i vje¬ 
ru svoga naroda. 

»Velika mi je radost biti danas s 
vama da pokažemo kako smo za¬ 
jedno i kako smo dio jedne Crkve, 
Crkve bez nacionalnih granica. 
Unatoč dugim iseljeničkim godi¬ 
nama očuvali ste svoj jezik, svoje 
običaje i svoju vjeru. U blaženom 
mučeniku i kardinalu Alojziju Ste- 
pincu imate snažan primjer oda¬ 
nosti i ljubavi prema Isusu, neka 
vam on bude pokazatelj kako se 
živi život bez kompromisa, život 
istine i odanosti Isusovu nauku«, 
poručio je kardinal Marx na po¬ 
četku misnog slavlja. U propovije¬ 
di istaknuo je kako je uloga vjerni¬ 
ka širiti i živjeti ljubav i istinu. »To 
je zahtjevan put, put istine i ljuba¬ 
vi, a da je moguće povezati ljubav 
i istinu pokazao je vaš blaženik i 
mučenik Stepinac. On nije želio 
živjeti u laži kao što su komunisti 


tražili od njega, on je ostao vjeran 
istini bez obzira na križ i patnju 
koja je proizišla iz odanosti istini. 
Budite sretni što ste se kao narod 
oslobodili komunizma i laži, jer u 
komunizmu su ljudi bili osuđeni 
živjeti u laži koja je ubijala nadu 
i ljubav. U današnje vrijeme nije 
lako biti dosljedan istini i nesebič¬ 
noj ljubavi prema drugima, kada 
nam moderno društvo nameće 
druge vrijednosti i načine ponaša¬ 
nja, ali to je jedini put kojim vjer¬ 
nik treba ići na koji je pozvan, to 
je put kojim je išao naš Gospodin. 
Putem ljubavi i istine možemo ići 
samo ako snagu tražimo u Svetom 
Duhu«, poručio je kardinal Marx. 

Euharistijsko slavlje pjeva¬ 
njem na hrvatskom i latinskom 
jeziku pod vodstvom s. Nikoline 
Bilić uveličali su članovi mješovi¬ 
tog zbora HKM-a sastavljenog 
od članova muške klape Croatie, 
članica ženske vokalne skupine 
Lira te članica zbora mladih Misi¬ 
je. Potpunom glazbenom ugođaju 
svoj doprinos dali su i mladi svira¬ 
či HKM-a. 

U Požegi 

Na blagdan Bi. Alojzija Stepin- 
ca, drugog zaštitnika Požeške bi¬ 
skupije, 10. veljače svečano euha¬ 
ristijsko slavlje u požeškoj crkvi 
Sv, Lovre u zajedništvu s domaćim 


»Kukavičluk pak razara 
temelje i osobnog i obitelj¬ 
skog, i narodnog života. 
Znao je BI. Alojzije da hra¬ 
bro svjedočanstvo za istinu 
u ljubavi može imati visoku 
cijenu. To je već bio i osjetio 
u danima pripreme proce¬ 
sa, tijekom samog procesa 
i nakon presude kad se u 
javnosti mogao čuti samo 
jedan glas, glas optužbe i 
osude«. 


biskupom Antunom Škvorčevi- 
ćem, svećenicima Stolnog kaptola 
i svećenicima Katedralnog arhiđa- 
konata predvodio je porečki i pul¬ 
ski biskup Dražen Kutleša. 

Uvodeći u slavlje, biskup 
Škvorčević rekao je kako su se 
okupili u požeškoj crkvi Sv. Lovre 
kojoj je BL Alojzije drugi zaštitnik 
i u čiji je oltar položen dio njegova 
smrtnog tijela da bi u Godini vjere 
iskazali Bogu zahvalnost za njego¬ 
vu čvrstu vjeru potvrđenu muče- 
ništvom i kao drugom zaštitniku 
biskupije iskazali čast i odanost, 
povjerili svoje plemenite nakane. 
Pozdravljajući biskupa Kutlešu, 
biskup Škvorčević rekao je kako 
on dolazi iz biskupija koje nisu 
mimoišli teški komunistički pro¬ 
goni i stradanja nakon II. svjetskog 
rata, a među nedužno ubijenima i 
svećenik je Miroslav Bulešić koji 
će iduće jeseni biti proglašen bla¬ 
ženim i pridružen u slavi biskupu 
mučeniku Alojziju. 

U homiliji biskup Kutleša po¬ 
vezao je živote Bi. Štepinca i bu¬ 
dućeg blaženika iz Porečke i pul¬ 
ske biskupije Miroslava Bulešića 
te primijetio kako su blaženici i 
sveci putokaz vjernicima kako ići 
kroz život. Oni nam daju odre¬ 
đenu sigurnost i u vremenu tr¬ 
pljenja i patnje što je sastavni dio 
ljubavi, rekao je. Biskup Kutle- 

ša vjernicima je predstavio život 
ubijenog mladog istarskog sveće- 
f ^ nika Miroslava Bulešića i primi- 
■jV jetio nekoliko snažnih poveznica 
između njega i blaženog kardi¬ 
nala Stepinca. U vremenu pro- 
* gona istarskog biskupa od strane 
komunističkog režima upravo se 
kardinal Stepinac zauzeo za mla¬ 
dog svećenika Bulešića i poma¬ 
gao mu u trenutcima materijal¬ 
ne oskudice. Nadalje, i Bulešić i 
kardinal Stepinac potječu iz ma¬ 
lih sredina, iz siromašnih obitelji 
i za svoga života osobito su ima¬ 
li sluha za potrebe »malog« čo¬ 
vjeka. Njegovali su osobitu lju¬ 
bav prema Petrovu nasljedniku 
i bili su spremni dati svoj život 
za Krista i Crkvu i nikada se nisu 
sramili svoga naroda. 

Slavlje je glazbom animirao 
zbor crkve Sv. Lovre, a prigodnu 
pjesmu Bi. Alojziju Stepincu s ra¬ 
došću su otpjevali učenici Kato¬ 
ličke osnovne škole. 

USopu 

Spomendan Bi. Alojzija Ste¬ 
pinca, zaštitnika župe Sv. Ivana 
Krstitelja, proslavljen je 10. velja¬ 
če svečanim misnim slavljem u fi- 
lijalnoj kapeli Bi. Alojzija Stepinca 
u Sopu. Misno slavlje predvodio je 
župni vikar Darko Bručić Pavuk, 
koji je u homiliji povukao parale¬ 
lu između djelovanja Bi. Alojzija 
Stepinca s temom evanđelja 5. ne¬ 
djelje kroz godinu, navodeći kako 
je »upravo Bi. Alojzije Stepinac 
svojim primjerom apsolutnog po¬ 
uzdanja u Boga živio svoj život i 
vodio Katoličku crkvu u Hrvat¬ 
skoj«. Propovijed je završio mi¬ 
šlju Bi. Alojzija Stepinca koja bi, 
kako je i sam rekao, »svima treba¬ 
la biti vodilja u životu, u vreme¬ 
nu neizvjesnosti i gubitka nade: 
‘Kada vam sve uzmu, ostaju vam 
dvije ruke. Sklopite ih na molitvu 
i tada ćete biti najjači/« 

Proslava spomendana obilje¬ 
žena je i prigodnim programom 
KUD-a »Tančec« iz obližnjeg Jal- 
ševca Nartskog, koji su izveli splet 



Mons. Đuro Marić predvodi euharistijsko slavlje na 
Stepinčevo u župnoj crkvi Sv. Mihovila u Stražemanu, 
to. veljače 2013. 


prigorskih pjesa¬ 
ma 1 napjeva, te 
domjenkom. 

U Zadru 

»Stepinac je 
poruka Istine i 
dobrote. On je 
pouka kako biti 
i ostati vjeran 
Bogu i čovjeku«, 
rekao je zadar¬ 
ski nadbiskup 
Želimir Puljić u 
propovijedi mi¬ 
snog slavlja koje 
je predvodio na 
Stepinčevo, u 
nedjelju 10. ve¬ 
ljače u župi Bi. 

Alojzija Stepinca na Bilom brigu 
u Zadru. »Blaženi Alojzije je služ¬ 
bu naviještanja Evanđelja ispunio 
svojom patnjom za Crkvu, a svo¬ 
ju je poruku vjere zapečatio smr¬ 
ću. Draža mu je bila tamnica nego 
sloboda, i to samo zato da bi obra¬ 
nio slobodu Crkve i njeno jedin¬ 
stvo. Nije se strašio okova kako 
ne bi bile okovane riječi Evanđe¬ 
lja. Hrvao se s moćnicima da za¬ 
štiti nemoćne. Branio je Božja 
prava i ljudsko dostojanstvo i nije 
se plašio ni povijao pred moćni¬ 
cima ovog svijeta. Imao je osjećaj 
pomazanog sluge koji je pozvan i 
poslan navješćivati sužnjima oslo¬ 
bođenje«, rekao je mons. Puljić, 
istaknuvši da će ga povijest Crkve 
i svijeta upisati u niz najhrabrijih 
biskupa Europe onog tragičnog 
vremena. 

U Karmelu u Mariji Bistrici 

Proslava Stepinčeva započe¬ 
la je u Karmelu u Mariji Bistrici 
trodnevnicom koju je predvodio 
vlč. Antun Motočić koji je prisut¬ 
nima u propovijedi približio lik 
blaženoga kardinala Alojzija Ste¬ 
pinca kao uzora vjere i pouzda¬ 
nja u Boga u teškim vremenima. 
On može biti uzor i u današnje 
vrlo zahtjevno vrijeme. Na njegov 


blagdan svečano je misno slavlje 
predvodio mons. Ivan Miklenić, 
kanonik Prvostolnog kaptola za¬ 
grebačkog i urednik Glasa Kon¬ 
cila. U koncelebraciji je sudjelo¬ 
vao vlč. Antun Motočić, koji je na 
početku pozdravio predvodite¬ 
lja slavlja i na kraju mu zahvalio u 
ime sestara karmelićanki. 

Na kraju misnog slavlja bio je 
blagoslov bombona Blaženiku u 
čast, čime se željelo na taj način 
njegov lik približiti djeci i sve pri¬ 
sutne podsjetiti na zgode iz njego¬ 
va uzništva u Krašiću kad je djeci 
s veseljem dijelio bombone. 

U Stražemanu 

U župnoj crkvi u Stražemanu, 
prvoj u Hrvatskoj u kojoj je pri¬ 
je 31 godinu postavljena slika kar¬ 
dinala Alojzija Stepinca, na nje¬ 
gov blagdan svečano misno slavlje 
predvodio je mons. Vjekoslav Ma¬ 
rić, umirovljeni požeški župnik. 

Na početku slavlja stražema- 
nački župnik mons. Jozo Devčić, 
koji je zbog lika kardinala Stepin¬ 
ca završio u zatvoru, podsjetio je 
kako je na današnji dan prije 53 
godine umro kardinal koji je za¬ 
vršio ovozemaljski život patnje, 
muke, ali čvrste vjere i nade, ne¬ 
pokolebljiv kao stijena. 

»Hostija sveta, Tebe sakriva 
- al* vjera zbori: ovdje je Bog!« 



Pisti: dr. Juraj Butelja 


Nepregledno mnoštvo 
vjernika okupljalo se, u 
razdoblju između Prvo¬ 
ga i Drugoga svjetskog 
rata u 20. st., u prosla¬ 
vama nacionalnih, bi¬ 
skupijskih, krajevnih, 
dekanatskih i župnih 
euharistijskih kongresa 


Hrvatski su se katolici u program međunarodnih euharistijskih kongresa postupno uključivali i ostvarili 
velebno djelo euharistijskoga pokreta, u koji je bio uključen gotovo sav kršćanski narod, a Crkvi je osvje¬ 
tlao lice pred političkim protivnicima kojih nije manjkalo. Također je učvrstilo unutarnje jedinstvo srdaca 
koje je uslijed nasrtaja raznih, osobito bezbožnih, ideologija i političkih prilika bilo ugroženo. 

U nizu prikaza euharistijskih kongresa u hrvatskim biskupijama između dvaju svjetskih ratova u prvoj 
polovini 20. stoljeća, kako župnih tako i dekanatskih, krajevnih, biskupijskih i nacionalnih, želim na 
korijenima novije povijesti Crkve u Hrvata prepoznati preporodnu snagu euharistijske evangelizacije su¬ 
vremenog čovjeka i društvenih prilika u kojima živi i proročki govor Crkve, koji je po slavljenju, čašćenju i 
blagovanju Euharistije svakom čovjeku dostupan i shvatijiv. 



Prvi euharistijski sastanak na Ttsa- 
tu godine 1902. 

Prvi euharistijski manifestativ- 
ni sastanak u Crkvi u Hrvata bio 
je sastanak hrvatsko-slovenskih 
svećenika klanjalaca u samosta¬ 
nu i svetištu Majke Božje na Tr¬ 
satu 2. i 3. rujna 1902. Taj sastanak 
bio je moguć, kako o tome izvje¬ 
šćuje proglas i poziv na sastanak, 
tek »pošto se čulo za mnienje ne¬ 


kojih presvijetlih biskupa i dijece¬ 
zanskih upravitelja hrvatsko-slo¬ 
venskih svećenika klanjalaca«. 1 Za 
zborovanje se trebalo pripraviti i 
animirati svećenike. Učinio je to 
najvjerojatnije biskup Mahnić u 
nepotpisanom članku na sloven¬ 
skom jeziku: Nekaj misli za shod 


1 Vrhbosna, XVI. (1902.), br. 13. i 14., str. 253. 
— 326.; usp. »SS. Eucharistia«. Vjesnik svećenika kla¬ 
njalaca hrvatskih i slovenskih, Krk, god. I., br. 8., str. 
125.-127. 


na Trsatu , u kojem je istaknuo 
potrebu euharistijske organizaci¬ 
je koja treba postati »euharistijska 
falanga«. 2 


2 SS. Eucharistia , god. I., br. 7., str. 102-104.; Autor 
napominje: »Ako je res, da dvajseto stoletje ima biti 
stoletje evharističnega Jezusa, (...) neobhodno po¬ 
trebna evharistična organizacija. Ta pa se mora pri- 
četi v broj onih, kater stoje z evharističnim Jezusom 
v najožji zvezi, v krogo našem bratje v Kristusu. Mi 
se moramo eden drugoga tesno oklenitd, združiti v 
evharistično falango. — Začetak tej organizaciji mej 
nami se je vže storil. Evo nas zbrane, združene v in- 
ternacijonalnem evharističnem društvu.«, str. 104. 

Živa slika: 
»David pri¬ 
ma posvećeni 
hljeb«, izvede¬ 
na prigodom 
Euharistijskog 
kongresa u 
Ogulinu, 19. 
lipnja 1932. 



Domaćin toga prvog euhari¬ 
stijskog sastanka bio je senjsko- 
modruški biskup dr. Anton Ma- 
urović, a predsjednik pripravnog 
odbora bio je senjski kanonik dr. 
Roko Vučić. 

Na sastanku su prisustvova¬ 
la tri biskupa: senjsko-modruš- 
ki dr. Anton Maurović, ljubljan¬ 
ski Anton Bonaventura Ježić i 
kao gost Josip Teodorovicz, ar¬ 
menski nadbiskup lavovski koji 
je, zahvaljujući na gostoprim¬ 
stvu, rekao prisutnima: „Uzeli 
ste u ruke dušu Vašega ljudstva, 
a uzeste ju još u pravi čas: nijeste 
došli prekasno, tako te su protiv¬ 
nici Vaši i vjere, koji dodjoše za 
Vama, našli već zatvorena vra¬ 
ta Vašega ljudstva, i mjera njiho¬ 
ve mržnje protiv Vas kaže samo 
mjeru njihove vlastite slabosti 
(...). I ovaj euharistički sastanak 
živim mi je dokazom, da Vi želi¬ 
te i nastojite sačuvati harmoniju 
medju duševnim izdatcima, što 
ih zahtijeva apostolski rad i me¬ 
dju duševnim dohodcima, koje 
si stičete molitvom i klanjanjem 
presv. Sakramentu. I u tom nu¬ 
tarnjem nastojanju i radu, kako 
lijepo združene vidim Hrvate i 
Slovence. Ne poznate drugoga 
rivaliziranja - do natjecanja za 
dobro. Da bi i u buduće hrvatski 
i slovenski narod tako ujedinjen i 
katoličkoj crkvi vjerno odani cr- 
pali iz tog studenca svoju moć i 


Sastanak na Trsatu je, osim 
teološko-znanstvenog, imao 
i praktičan, pastoralni zna¬ 
čaj. Tako je na poticaj pri¬ 
sutnih svećenika ljubljanski 
pastoralac, potpisan inicija¬ 
lima A. O., objelodanio svo¬ 
je poticajne propovijedi za 
uspostavu Vječne molitve u 
pojedinim župama. 

napredak! Hrvatska i Slovenska 
vivat, crescat, floreat\“ } 

Sastanku nije prisustvovao 
krčki biskup dr. Antun Mahnić 
jer se upravo tih dana austrijski 
car nalazio u njegovoj biskupiji, 
odnosno u Malom Lošinju, te je 
kao domaćin morao biti na Loši¬ 
nju, pa je poslao brzojav solidar¬ 
nosti napisan hrvatskim i sloven¬ 
skim jezikom sljedećeg sadržaja: 
»Mali Lošinj. - Euharistički sa¬ 
stanak. Trsat. Vrlo žaleći što mi 
nije moguće prisustvovati sa¬ 
stanku, pozdravljam ovim pu¬ 
tem presvijetlu i velečasnu braću 
u Isusu; iskreno prosim Boga, da 
bi se Njegovo evharistično kralje- 
stvo zelo razširilo po našem jugu 
in duhove v srcu Jezusovem ze- 
dinilo. To je goruća želja tuđi Nj. 
Svetosti Leona, kateri kongres in 
njegovo delo blagoslovlja. Biskup 
Mahnić.« 4 

3 .V.V. Eucharistia, br. 11., str. 162. 

4 Usp. Isto, str. 164. Mahnićev telegram glasi: Mali 


Na sastanku je održano više 
teološki utemeljenih predavanja. 
Dr. Ivan Kukanić, župnik i ka¬ 
nonik riječki, održao je preda¬ 
vanje na temu: Euharistija, Ma¬ 
rija i svećenik , 5 dr. Josip Pazman 
izložio je temu: Eucharistia - me- 
moria mirahilium Dei, b vlč. Ignat 
Nadrah: Sveta Evharistija - vin- 
culum caritatis, 7 Fr. Lorbek go¬ 
vorio je na temu: Kako imademo 
Isusa Krista u presv. Oltarskom 
Otajstvu pohadjati, s a vrlo zapa¬ 
žen i aktualan govor održao je ka¬ 
nonik i župnik iz Novoga, Mate 
Cvetko. 9 Spomenimo i to da je dr. 
Bonefačić, tajnik biskupa Mahni- 
ća, na plenumu iznio Izvještaj o 
postanku i stanju Vjesnika SS. Eu¬ 
charistia, časopisa hrvatskih i slo¬ 
venskih »Svećenika klanjalaca«, 
čija je svrha bila širenje »euhari- 
stičnoga kraljevstva«. 10 

Sastanak na Trsatu je, osim te¬ 
ološko-znanstvenog, imao i prak- 


— Euharističjh sastanak. Trsat. »Vrlo žaleći što mi 
nije moguće prisustvovati sastanku, pozdravljam ovim 
putem presvijetlu i velečasnu braću u Isusu; iskreno 
prosim Boga, da bi se Njegovo evharistično kraljestvo 
zelo razširilo po našem jugu in duhove v srcu Jezu¬ 
sovem zedinilo. To je goruća želja tuđi Nj. Svetosti 
Leona, kateri kongres in njegovo delo blagoslovlja. 
Biskup Mahnić.« 

5 Isto, br. 10., str. 146. 

6 Usp. .V.V. Eucharistia, god. II. (1903.), br. 1., str. 

I. -4; br. 2., str. 25.-34.; br. 3., str. 59.-68. i br. 4., str. 
89.-93. 

7 .V.V. Eucharistia, god. I. (1902.), br. 10., str. 148., 
167.-163. 

8 To predavanje je otisnuto u .V.V. E.ucharistia, god. 

II. (1903.), br. 5, str. 111-114., i II, 6, str. 121-125. 

9 .V.V. Eucharistia, god. I., br. 12., str. 183.-188. 

10 .V.V. Eucharistia, br. 10., str. 154.-159. 

Euharistijska pro¬ 
cesija bila je pri¬ 
goda za ispovijest 
vjere i izraz odu¬ 
ševljenja na svim 
Euharistijskim 
kongresima Cr¬ 
kve u Hrvata 


tican, pastoralni značaj. Tako je 
na poticaj prisutnih svećenika lju¬ 
bljanski pastoralac, potpisan ini¬ 
cijalima A. O., objelodanio svoje 
poticajne propovijedi za usposta¬ 
vu Vječne molitve u pojedinim 
župama. 11 Naime, sami svećeni¬ 
ci, osobito iz Istre, Hrvatskog 
primorja i Dalmacije, »kad su 
čuli kakvim lijepim plodom ra- 
dja klanjanje presv. Sakramentu, 
poimence poznato u formi Vječ¬ 
ne molitve , izraziše misao i želju, 
da bi mnogi pokušao uvesti nešto 
slična i u svojoj župi, ali da ne zna, 
kako ni čime početi.. .« 12 

Dana 3. rujna je, nakon što je 
svaki svećenik proslavio misu na 
nekom od oltara trsatskog sveti¬ 
šta, uz veliku i svečanu podvor- 
bu slavio je svetu misu na staro¬ 
slavenskom jeziku mjesni biskup 
mons. Maurović. Staroslavensku 
Kuklinu misu izvodilo je trsat- 
sko pjevačko društvo »Primorski 
Hrvat«, a nakon evanđelja propo¬ 
vijed je održao knez-biskup lju¬ 
bljanski dr. A. B. Jeglič. Jedan od 
prisutnih svećenika zabilježio je: 
»Kroz cijelu uru bile su oči svih 
uprte u visokog govornika, koji je 
sa svetim žarom i oduševljenjem 
govorio najprije slovenski o Maj¬ 
ci Božjoj, Djevici Mariji, po kojoj 
smo primili svjedočanstvo ljubavi, 


11 Usp. SS. Emharistia , II. (1903.), br. 1, str. 5.-18; 
br. 2, str. 35.-44; br. 3., str. 68.-79.; br. 4, str. 93.; br. 
5., str. 105. 


presv. oltarski Sakra- 
menat; a zatim hrvat¬ 
ski o tom Sakramentu 
ljubavi, te o koristi¬ 
ma i učincima čestog 
i dostojnog primanja 
sv. pričesti.« 

Nakon mise slijedila su preda¬ 
vanja, čitanja izvješća i plenarna 
rasprava. U raspravu se uključio i 
danas Sluga Božji dr. Josip Lang, 
a tada duhovnik u Bogoslovnom 
sjemeništu u Zagrebu i upravitelj 
»Svećenika klanjatelja« za Zagre¬ 
bačku nadbiskupiju, čija su oba 
prijedloga usvojena. Naime, pred¬ 
ložio je da se od Središnjeg ravna¬ 
teljstva »Svećenika klanjatelja« u 
Bozenu ishode dva dopuštenja: 

»1. Da bi se u potrebi moglo, 
osobito radi zime u nekojim pre¬ 
djelima, a i radi obilja posala kadi- 
kad, mjesto jedne cijele ure klanja¬ 
nja na tjedan, obaviti isto klanjanje 
u dva puta po pol ure\ 

2. da bi bilo dopušteno bar dio 
obvezatne ove ure uporabiti u re- 
citiranju brevira ili sličnog čitanja, 
jer svaki svećenik ne može tako 
dugo da razmišlja, a mnogi niti ne 
zna.« 13 

Ovaj 1. hrvatski euharistijski 
sastanak završio je svečanim kla¬ 
njanjem pred izloženim Presve¬ 
tim Sakramentom. Nakon što su 
svećenici izmolili Večernju, pro¬ 
povijed na temu »Kako imamo 


Isusa Krista u Presvetom Oltar¬ 
skom Otajstvu pohadjati« održao 
je modruški kanonik Fr. Lorbek, 
a potom je trsatskim ulicama kre¬ 
nula veličanstvena procesija. »Iza 
križa koračala su djeca, redovnici 
i preko 200 svećenika: neki u ro- 
ketama, drugi u planetarna i plu- 
vialima, a svi s gorućim voštanica- 
ma u rukama. Pod nebom, koje su 
nosili svećenici, okružen sjajnom 
podvorbom i drugim svećenici¬ 
ma sa svjetnjacima, stupao je pre¬ 
sv. senjski biskup s Presvetim Sa¬ 
kramentom u rukama; iza njega 
pak biskupi, kanonici i ostali do¬ 
stojanstvenici, nebrojena množi¬ 
na pobožnih vjernika (...). Putem 
odlijegalo je iz stotine svećenič¬ 
kih grla lijepo koralno pjevanje 
uzvišenih pjesama: O jezici, hva¬ 
lu dajte - čudu Tijela slavnoga ..., 
i Hvali Sion stvoritelja - pastira i 
vladatelja. Prozori kuća kuda je 
procesija prolazila bili su iskiće¬ 
ni cvijećem, zelenilom, sagovima i 
zastavama (...). Povrativši se u cr¬ 
kvu zaorilo se starodrevnim hra¬ 
mom oduševljeno Tebe Boga hva¬ 
limo ...« 14 

Ovoj prvoj euharistijskoj ma¬ 
nifestaciji u Crkvi u Hrvata papa 


Samostan i crkva 
Majke Božje Mi¬ 
losti na Trsatu bili 
su domaćini prvog 
sastanaka hrvat¬ 
skih i slovenskih 
svećenika klanjate¬ 
lja Euharistije, 2. i 
3. rujna 1902. 


12 Usp. SS. Euchari.stici, br. 1,. str. 4. 


13 SS. Tiucharistia, god. I.,br. 10., str. 148. 


14 SS. Emharistia , god. I. (1902.), br. 1 1., str. 163. 

BLAŽEN 


ALOJZIJE STEPINAC 




Plakat — obavijest i poziv na Euharistijski kon¬ 
gres u Dubrovniku, koji se održao od 15. do 
18. srpnja 1937. 

Plakat - obavijest i po¬ 
ziv na Euharistijski 
kongres u Križevcima 


Drugi euharistijski sa¬ 
stanak u Ljubijani 1904. 
godine 

Drugi sastanak tre¬ 
bao se održati sljede¬ 
će 1903. godine u Lju¬ 
bljani. Otkazan je jer 
se u zakazano vrijeme 
u toj biskupiji održava¬ 
la biskupijska sinoda. 16 
Stoga je 2. euharistij¬ 
ski sastanak slovenskih 
i hrvatskih svećenika 
klanjatelja održan 23. 
i 24. kolovoza 1904. u 
Ljubljani. 17 Na tom sa¬ 
stanku sudjelovala su 
292 svećenika. Hrva¬ 
ta je bilo oko 70, najvi¬ 
še iz Zagrebačke nadbi¬ 
skupije, a biskup Antun 
Mahnić je ovaj put bio 
zapriječen zdravstve¬ 
nim razlogom. Prisutni 
sudionici to su izbivanje 
popratili žaljenjem, jer 
»presvjetli biskup krčki 
dr. Antun Mahnić, koga 
je svatko želio vidjeti i 
čuti, sada radi nuždnog 
odpočinka i oporav¬ 
ka u gorskim krajevima evo je po dru¬ 
gi put zapriječen da dodje na euharistički 
sastanak«. 18 Na ovom drugom sastanku, 

Lav XIII. poslao je br¬ 
zojav sljedećeg sadrža¬ 
ja: 

»Hrvatskim i slo¬ 
venskim svećenicima, 
koji su zajedno sa svo¬ 
jim biskupima okuplje¬ 
ni u Djevičinom svetištu 
Svetome Ocu obnovili 
vjernost i štovanje, on 
potvrđuje svoju naklo¬ 
nost i šalje apostolski 
blagoslov.« 15 Brzojav je 
potpisao kard. Rampo- 
11a. 


od 14. do 16. kolovoza 


1931. 

15 Isto. 

16 Usp. .V.V. Euchcmstia, god. II. (1903.), br. 7., str. 150.-152. 

17 .V.V. Eucharistia, god. III. (1904.), br. 8, str. 113-114. 

18 .V.V. Eucharistia , god. III., br. 9., str. 130. 


Na drugom sastanku bilo je i ovakvih 
iskustava: »Osvjedočili smo se, kako 
li je lijepo bratu uz brata. Znali smo 
i prije Hrvati i Slovenci da smo bra¬ 
ća, ali kao da nijesmo ćutili da smo 
si tako blizu. Sretna je bila misao da 
smo se počeli ujedinjavati u Kristu - 
počelu jedinstva«. 

sada već i starih poznanika s Trsata, bilo je 
i ovakvih iskustava: »Osvjedočili smo se, 
kako li je lijepo bratu uz brata. Znali smo 
i prije Hrvati i Slovenci da smo braća, ali 
kao da nijesmo ćutili da smo si tako blizu. 
Sretna je bila misao da smo se počeli uje¬ 
dinjavati u Kristu - počelu jedinstva.« 19 

Vjesnik »SS. Eucaristia« je, kao glasi¬ 
lo društva, među prvima tiskao preda¬ 
vanje koje je na tom sastanku održao J. 
Ukmar pod naslovom »Duhovnik v luči 
Evharistije«, 20 a sljedeće godine preda¬ 
vanje dr. Josipa Pazmana pod naslovom 
»Svećenik i dom Gospodnji«. 21 

U međuvremenu, između prvog i dru¬ 
gog euharistijskog sastanka, broj članova 
porastao je za nekoliko stotina. U svom 
izvješću Pavao Sabalja, kapelan u Malom 
Lošinju, u ime dr. Bonefačića poručio 
je skupu u Ljubljani: »Utješljivo je, što 
Družba S.(većenika) K.(lanjalaca) u na¬ 
šim stranama dobiva svojih novih člano¬ 
va najviše iz krugova mladjih, do najmla- 
djih svećenika, koji tek postaju svećenici. 
Upravo ta okolnost sklonula je ured¬ 
ništvo Vjesnika, da je početkom tekuće 
godine (1905.) objelodanilo i priposlalo 
svim predbrojnicima vjesnika knjižicu: 
Statuta Associationis S. A; Ura klanjanja, 
pitanja i praktični odgovori! A tako je 
zagrebački dijecezanski upravitelj preu¬ 
zeo skrb i posao dijecezanskog upravite¬ 
lja za križevačku eparhiju i za Bosnu.« 22 

(nastavak slijedi) 


19 .V.V. Eucharistia , god. 111., br. 9., str. 136. 

20 Vidi: .V.V. Eucharistia , god. III., br. 9., str. 136-139. 

21 .V.V. Eucharistia , god. IV. (1905.),br. 3., str. 33-39; br. 4., str. 
53-57. 

22 .V.V. Eucharistia, god. IV, br. 1., str. 11-14. Iz.vješće o sta¬ 
nju vjesnika pod naslovom Pridi cesarstvo tvje Euharistično , iznio 
je Dubašljanin Pavao Sabalja. Pored ostaloga, Sabalja izvješćuje: 
„ Vjesnik naš se sada razasilje po prilici u 930-940 primjeraka, a zalazi i 
u Ameriku i u slobodnu Švicarsku; tiska se pak u 1000primjeraka'\ usp. 
Franjo VRLC1C, »Hrvatsko-slovenski vjesnik »Sanctissima Fi,uc- 
haristia« (1902.-1911.) i društvo svećenika klanjalaca«, u: 'leoloŠki 
časopis. Rijeka, br. 1. (2010.), str. 151.-169. 

Sluga Božji Franjo KUHARIĆ: 

Sjecanja na župnički život (2) 


Brojni vjernici koji su se okupili 
na misnom slavlju prigodom 11. 
obljetnice smrti kardinala Franje 
Kuharića željeli su dotaknuti bistu 
koja im predstavlja voljenog pastira 


Donosimo svjedočanstvo Sluge Božjega Franje Kuharlča o njegovu svečeničkom radu i pastoralnom žu- 
pničkom Iskustvu. Sastavio ga je on sdm, a objavljen je u knjizi Pod Okiiem, (ur. Dragutin PAVLIČEVIĆ), u 
Zagrebu, 1993., str. 502.-512. Nakon što ga je nadbiskup Alojzije Stepinac zaredio za svečenika u zagrebač¬ 
koj katedrali 15. srpnja 1945., povjerena mu je služba kapelana u župi Radoboj, a od 28. kolovoza 1946. 
nadbiskup Stepinac postavlja ga upraviteljem župe Rakov Potok i Pavučnjak. U službu je nastupio četiri 
dana kasnije, tj. 1. rujna 1946. 


O dslužio samsv. misu u 9 sati i 
krenuo pješice za Rakov Po¬ 
tok (5 kilometara). Kad sam 
se uspeo na Galgovo, čekao me 
je zvonar iz Rakova Potoka Dra¬ 
gutin Slunjski. Dao mi je znak da 
zaostanem jer sam išao s ljudima. 
Kazao mi je: »Da ste bili sinoć kod 
kuće, bili biste ubijeni!« Ispričao 
mi je što je bilo. Tražili su me naj¬ 
prije u kući moga stana, onda kod 
Težakovih (Vladimir), onda kod 
Garašićevih. Kod Garašićevih su 
pucali u psa. Dobio je tri metka, 
ali je preživio. Vratili su se natrag 
u kuću. Neko su vrijeme čekali, 
a onda su provalili u moju sobu. 
Razbili su raspelo, teško oštetili 
kalež, strgali pokaznicu, odnijeli 


svu moju odjeću (reverendu, odi¬ 
jela, kaput). Znalo se odmah tko 
je bio glavni izvršitelj. S njim sam 
koju godinu poslije razgovarao 
kad sam ga vjenčao. Sve sam mu 
oprostio i kazao mu da znam sve! 
OZNA nije znala ono što je znala 
cijela župa. 

Tada nisam išao u Rakov Po¬ 
tok nego sam još poslije pod¬ 
ne obavio jedno vjenčanje u Sv. 
Martinu, a onda preko Sv. Ne¬ 
djelje otišao u Zagreb k svome 
bratu Mati. Do Sv. Nedjelje po 
blatnoj cesti, raskvašenoj rasto¬ 
pljenim snijegom, odvezao me 
kolima Milan Golubić. U po¬ 
nedjeljak sam se javio biskupu 
Lachu i kazao mu što se dogo¬ 


dilo. On mi je kazao: »Ne mo¬ 
žemo se povlačiti.« Shvatio sam 
i odlučio vratiti se u župu, dogo¬ 
dilo se što mu drago. U utorak 
sam sam s bratom otišao u Ra¬ 
kov Potok. Uzeli smo taksi. Oti¬ 
šao sam na miliciju, koja se već 
prije iselila u drugu kuću, malo 
bliže crkvi, i zatražio da mi otpe- 
čate sobu jer su je nakon prova¬ 
le zapečatili. Učinili su to. Našao 
sam papir i pustoš. Na papiru je 
pisalo nezgrapnim rukopisom: 
»Druže pope, makni se što pri¬ 
je jer će te magla pojesti!« Taj mi 
je papir zadržala OZNA u svrhu 
»istrage«. Doznao sam da je mi¬ 
licija dala oružje napadačima. Is¬ 
pitivali su me na miliciji da li na 

Biskupi i suslavitelji upućuju se prema glavnom oltaru u zagrebačkoj prvostolnici na 
euharistijsko slavlje na 11. obljetnicu smrti kardinala Franje Kuharića, 11. ožujka 2013. 


nekoga sumnjam. Kazao sam da 
nisam nikome ništa nažao uči¬ 
nio, pa nema nitko razloga da 
me napada! Znao sam, ne samo 
sumnjao, ali da sam kazao ime i 
prezime počinitelja, ljudi se ne 
bi usudili svjedočiti, i ja bih bio 
najvjerojatnije optužen da kle¬ 
većem »najboljega od najboljih«. 
Tako je pisalo na plakatu prije 
glasovanja za tu osobu. Dok su 
mene ispitivali, dotrčao je netko 
s viješću da je šofer taksija u Ba- 
bićevoj gostionici pričao jedan 
politički vic. Sad je bila to važna 
tema za istraživače. Ipak smo se 
vratili u Zagreb. 

Kazao sam biskupu Lachu 
da mi dade dekret za sve župe 
toga kraja ako ostanu bez sve¬ 
ćenika. U subotu sam preko Sv. 
Nedjelje pošao u Rakov Potok 
ili Sv. Martin, kako bude mo¬ 
guće. Izvidit ću u Sv. Nedjelji. 
Kad sam stigao u župni dvor u 
Sv. Nedjelji, prestrašeni ukućani 
(župnikova sestra) rekoše mi da 
je sinoć bio napad na župni dvor. 
Kod župnika Srketića boravio je 
još svećenik Bešenić. Napadači 
su provalili već u prizemlje. Sve¬ 
ćenici su s prvog kata dozivali 
u pomoć. U mjestu su se poče¬ 
la paliti svjetla, pa su se napada¬ 
či povukli i izvana su pucali u 


kuću te otišli. Župnik i svećenik 
Bešenić toga su jutra otišli u Za¬ 
greb. Tada sam ostao u Sv. Ne¬ 
djelji i slavio misu i vratio se opet 
u Zagreb. Konačno se odlučih iz 
baze u Sv. Nedjelji »zaletavati« u 
svoje područje. Spavao sam neko 
vrijeme kod nekih obitelji koji¬ 
ma sam dolazio u sjeni mraka. 
Bile su to obitelji: Lujo i Ignac 
Holetić u Sv. Martinu, Josip Žit- 
ković i Milan Bašić u Molvicama, 
Ivan Razum u Konščici, Dragu¬ 
tin Slunjski u Rakovu Potoku i 
Stjepan Garašić kraj crkve u Ra¬ 
kovu Potoku. Iz kuće u kojoj 
sam stanovao mjesne su mi vlasti 
dale otkaz stana. Svi su službeni 
dokumenti imali pozdrav: »Smrt 
fašizmu - sloboda narodu!« Do¬ 
kument kojim mi je otkazan stan 
završavao je pozdravom: »S Ti¬ 
tom u bolji život!« Prilična iro¬ 
nija. 

Konačno mi je Ivan Razum 
ponudio da se stalno nastanim 
kod njega. Imao je dvije kuće. U 
jednoj je stanovala njegova obi¬ 
telj, a u drugoj, zidanoj katnici, 
spavao je domaćin. U kući je bilo 
tajno sklonište za slučaj napada 
na kuću. Tako sam se nastanio 
kod obitelji Razum od proljeća 
1947. do ljeta 1955. kad sam us¬ 
pio u župnom dvoru u Sv. Mar- 


Kad sam se uspeo na Galgovo, 
čekao me je zvonar iz Rakova 
Potoka Dragutin Slunjski. Dao 
mi je znak da zaostanem jer 
sam išao s ljudima. Kazao mi 
je: »Da ste bili sinoć kod kuće, 
bili biste ubijeni!« Ispričao mi 
je što je bilo. Tražili su me naj¬ 
prije u kući moga stana, onda 
kod Težakovih (Vladimir), 
onda kod Garašićevih. Kod Ga- 
rašićevih su pucali u psa. Dobio 
je tri metka, ali je preživio. Vra¬ 
tili su se natrag u kuću. Neko 
su vrijeme čekali, a onda su 
provalili u moju sobu. Razbili 
su raspelo, teško oštetili kalež, 
strgali pokaznicu, odnijeli svu 
moju odjeću (reverendu, odije¬ 
la, kaput). Znalo se odmah tko 
je bio glavni izvršitelj. S njim 
sam koju godinu poslije razgo¬ 
varao kad sam ga vjenčao. Sve 
sam mu oprostio i kazao mu da 
znam sve! OZNAnije znala ono 
što je znala cijela župa. 

tinu smjestiti se u dvosobni stan 
s nećakinjom Anom, a poslije 
sa sestrom Maricom. Zahvalan 
sam za gostoprimstvo Razumo- 
vih! Zahvalan sam svim hrabrim 
obiteljima i vjernicima koji su mi 
pružali utočište i davali podršku. 
Bili su pripravni sa svećenikom 
trpjeti! 

Kad su od komunističke vlasti 
bili protjerani trapisti iz svoga sa¬ 
mostana »Marija Zvijezda« kraj 
Banje Luke, u zagrebačku nadbi¬ 
skupiju je došao o. Lovro (Mato) 
Galić. Dana 15. srpnjal 945. u za¬ 
grebačkoj su katedrali s nama re- 
đena i trojica trapista. Među nji¬ 
ma je bio Galić. Vlč. Lovro Galić 
dao se na raspolaganje zagrebač¬ 
koj Nadbiskupiji. Nakon smr¬ 
ti starog župnika u Okićkoj Sv. 
Mariji, u župu je došao za upra¬ 
vitelja vlč. Lovro Galić. Tako 
smo se našli kao susjedi! On je 
počeo podizati župu vjerski i 










Stepinčevo 2013. 


Propovijed dr. Jurja Batelje, postulatora, u Krašiću na Stepinčevo 2013. 

»Poput zore svite svjetlost njegova!« 


Čitanja : Iz 6,1-2a.3-8; 1 Kor 15,1-11; Lk 5,1-11 



Predragi u Kristu Isusu! 

U Evanđelju smo čuli navje¬ 
štaj o čudesnom ribolovu. Na¬ 
kon što je Isus rekao Sv. Petru da 
baci mreže, on je uzvratio: »Uči¬ 
telju, svu smo se noć trudili i ništa 
ne ulovismo, ali na Tvoju riječ ba¬ 
cit ću mreže« (Lk 5,5). Razveselio 
se vidjevši ulov obilan, iznenadan 
i čudesan. Petar se tada bacio na 
koljena pred Isusa i zavapio: »Idi 
od mene! Grješan sam čovjek, 
Gospodine!« (Lk 5,8). 

Evanđeoski prizor dozi- 
•va nam u svijest Noinu lađu 
u kojoj je sačuvana zbilja života, 
ne samo nerazumnih stvorenja, 
nego i čovjeka kojega Bog posta¬ 
vi za njihova čuvara. Upućuje nas 
i na Petrovu lađu koja je Crkva. 
U njoj se ljudski rod preporađa za 
slavu neba. 

Iskustvo ribarenja i poslanja 
apostola Petra podsjeća nas na 
Blaženog Alojzija Stepinca. On je 
8. svibnja 1898., na obalama Kup- 
čine i Kupe, ovdje u Brezariću i 
Krašiću, postao Isusov učenik, 
apostol, a 10. veljače 1960. i mu¬ 
čenik. Čitav njegov život bio je 
hod za Kristom i s Kristom, uvi¬ 


jek svjestan da je u lađi Crkve: kao 
časnik na bojišnici Prvoga svjet¬ 
skog rata, kao učenik na studiju 
u Rimu, kao svećenik i biskup u 
radu s mladima, osobito sveuči- 
lištarcima, s poljoprivrednicima 
i radnicima, s ljudima znanosti 
i kulture, sa siromasima i odgo¬ 
vornim ljudima u obnašanju jav¬ 
ne vlasti. Bio je uvijek s ljudima i 
oni ga prozvaše »miljenikom hr¬ 
vatskog naroda«. 

Prorok Izaija predočio nam 
•je miljenika Božjega riječima: 
»Poput zore sviće svjetlost nje¬ 
gova!« (Iz 58,8). Doista, Alojzije 
je snagom svjedočanstva za vjeru 
zasjao na obzorju hrvatskog neba 
i zrakama božanskog svjetla što se 
u nj prosulo s Kristova lica prosvi¬ 
jetlio ljude koje je susretao i doba 
u kojem je živio. U besmislom ži¬ 
vota natopljenu hrvatsku grudu 
sijao je dar vjere koji je, čuli smo 
Sv. Pavla, »da Krist umrije za naše 
grijehe po Pismima, bi pokopan 
i uskrišen treći dan po Pismima« 
(1 Kor 15,3-4). Bez obzira na po¬ 
ruge i prijetnje, u poplavi zablu¬ 
da i bezumlja, ribario je i za Boga 
osvajao duše. Poput Sv. Atanazija, 


biskupa, poput Sv. Tome Moorea, 
državnika, koji je pred razulare¬ 
nim kraljem branio Crkvu Bož¬ 
ju, i on je zastupao svjetlo katolič¬ 
ke vjere, katoličku prošlost svoga 
hrvatskog naroda. Dok su drugi 
rušili on je gradio, dok su drugi 
zveckali oružjem, on je pozivao 
na mir, dok su drugi pozivali na 
barikade, na mržnju i smrt, on je 
pozivao na ljubav i život, dok su 
drugi stvarali neslogu, on je vla¬ 
stiti život uložio da pokaže po¬ 
trebu sloge i jedinstva hrvatskog 
naroda! 

Kako su aktualne njegove riječi 
na montiranom sudskom postup¬ 
ku 3. listopada 1946., kad je razot¬ 
krio klevete, laži i podmetanja da 
je, navodno, izdao svoj narod. Re¬ 
kao je: »U školskim udžbenicima 
tvrdite, protivno od svih dokaza 
povijesti, da Isus Krist nije posto¬ 
jao. Znajte, Isus Krist je Bog! Za 
Njega smo spremni umirati, a da¬ 
nas je nauka to, da on uopće nije 
postojao! Kad bi se koji profe¬ 
sor usudio učiti protivno, mogao 
bi se sigurno nadati, da će izletjeti 
iz škole ... Za Majku Božju kaže 
se u knjigama, da je bila bludnica. 

A znadete li, da je ona za pravo¬ 
slavne i katolike najsvetiji pojam? 
... Po vašem shvaćanju materijali¬ 
zam je jedini naučni sustav, a to 
znači izbrisati Boga i kršćanstvo. 
Ako nema ništa osim materije, 
onda vam hvala na slobodi.« 1 

Tako govore svjedoci i učenici 
Uskrslog Gospodina. Bez straha 
od ikoga, bez kompromisa s laž¬ 
nim ideologijama. Jer Krist nije 
priča, stvar prošlosti - nego da¬ 
nas živući u Svetom pismu, u sve¬ 
tim sakramentima, u Crkvi, u sve¬ 
ćeniku, u svakom kršteniku! Tko 
god pogrđuje krštenika - pogr- 
đuje samoga Boga! To bi trebali 
znati i poštovati svi koji se upiru 
govoriti o dragom Bogu, o Crkvi 
katoličkoj, o nama vjernicima. 

O Sveta Djevice, Majko Bož¬ 
ja, Kraljice Hrvata. Pozdravljamo 
Te i molimo zaštiti ovaj narod u 
trenutcima kad se u njem nasto¬ 
ji zatrti hrvatska svijest i katolič¬ 
ka vjera. Nisi ti »Neka Marija!« - 
kako te vrijeđao Tito 2 i ružio Ivo 
Mihovilović. Zbog huljenja Maj¬ 
ke Božje, koja je doživio u ko¬ 
munističkoj diktaturi, Blaženi 
Alojzije nas u oporuci upozora¬ 
va: »Ne dao Bog, da ikada itko od 
vas pođe tragom tih nesretnika u 
huljenju Bogorodice!« 3 

»Presveta Bogorodice«, kako 
ju je od milja zvao i mi govori¬ 
mo: Ti si doista Majka Isusova i 
Majka naša. Kraljica mira i Poče¬ 
tak boljega svijeta. Oprosti onima 
koji te pogrđuju! Usliši one koji te 
časte, Sveta Djevo Marijo! Kako 
ti zanosno pjevaju tisuće hodoča¬ 
snika noseći Tvoj sveti lik iz Sta¬ 
roga grada u novi grad Pag: »Sla¬ 
va Ti, slava T, slava Ti, Marijo!« 
A vjerni narod na Mariji Bistrici: 
»Umnoži našu vjeru, učvrsti ufa¬ 
nje, obrati mila Majčice, sve izgu¬ 
bljene!« 


1 »Govor na sudu 3. listopada 1946.«, u: Propovijedi, 
govori, poruke (i941.-1946.), str. 509.-510. 

2 Usp. Josip VRAN EKOVIĆ, Dnevnik. Život u Kra¬ 
tica %as,ubijenog nadbiskupa i kardinala Alojza Stepinca, 
Zagreb, 2011., str. 283. 

3 »Duhovna oporuka«, Krašić, 28. svibnja 1957., 
u: Pisma ri^SHČjanjstva, str. 2245. 



Mons. Juraj Jezerinac predvodi misno slavlje prije križnog puta Jaskanskog 
dekanata, u Krašiću, 2. ožujka 2013. 


Osvjedočen daje »najveće zlo 
naših dana polovičnost u pitanji¬ 
ma naše vjere«, uskliknuo je: »Ili 
smo katolici, ili nismo! Ako je¬ 
smo, tada se naša vjera mora oči¬ 
tovati na svim područjima našega 
života. Ne možemo biti katolici u 
crkvi, a na ulici živjeti po instin¬ 
ktu osobnog raspoloženja.« 4 

Poput zore svanula je na ob- 
•zorju čovječanstva svjetlost 
A loj zijeva! Pritisnut nevoljama 
često je ponavljao: »U Tebe se, 
Gospodine, uzdam!« (Ps 30,1). 
»Naša vjera u Tebe, Gospode, i u 
pobjedu Tvojih načela, ostaje ne¬ 
pokolebiva, jer će sve proći, ali ‘Ti 
ostaješ!’« 5 Zato nas je u oporu¬ 
ci savjetovao: »Dragi moji vjerni¬ 
ci, ono što je Sveti Pavao dovik¬ 
nuo Filipljanima to i ja dovikujem 
vama na rastanku: ‘Stoj te čvrsto 
u Gospodinu!’ (Fil 4,1) Samo u 
Bogu je vaša sreća i vremenita i 
vječna. Izvan Boga ne ostaje ništa 
nego propast.« 6 

Tako je mogao govoriti čo¬ 
vjek, kršćanin, čvrsto oslonjen na 
Boga, ne na nekog dalekog demi- 
jurga, nego živoga Boga, stvori¬ 
telja čovjekova i njegova spasite¬ 
lja. Dok su neki zdvajali, Alojzije 
je širio nadu, optimizam u Božju 
pobjedu i vjerovao »da će se Ru¬ 
sija obratiti i da će kip Bogorodi¬ 


4 Govor u katedrali, na svetkovinu Sv. Petra apo¬ 
stola, 29. lipnja 1942., Propovijedi, govori, poruke (1941 .- 
1946.), str. 197. 

5 »Propovijed na -Staru godinu 1935.«, u: Propovije¬ 
di, govori, poruke (1934.-1940.), str. 87.-91. 

6 »Duhovna oporuka«, Krašić, 28. svibnja 1957., 

u: Pisma i^ sn^anjstva, str. 243. 


ce stajati na Kremlju«. On, koji je 
nebo nalazio u žrtvi Sv. Mise, 7 vje¬ 
rom je prosuđivao događaje u svi¬ 
jetu i svjedočio život vječni. 

Shvaćao je da je i njegova duž¬ 
nost bacati mrežu ljubavi Božje! 
Pri tom je hrabro upozoravao na 
opasnosti morskih oluja - na pro¬ 
tivnike Božje koji su lađu Crkve 
Božje htjeli upokojiti u Cesariće- 
vu »mrtvu luku« u kojoj lađa ne 
plovi, već stoji usidrena, ne miče 
se, ali baš zato neće ništa ulovi¬ 
ti niti stići u određenu joj luku. 
Njeno mjesto nije dok, sakristija, 
nego čovjek, ljubav njegova srca i 
besmrtnost njegove duše. Svjestan 
da se ne može Evanđelje navije- 
štati gladnome i žednome čovje¬ 
ku tražio je socijalnu pravdu i po¬ 
štivanje čovjeka radnika, koji ima 
pravo na zasluženu plaću. Kako je 
to snažna poruka vremenu u ko¬ 
jem živimo! 

U danima kad se smrtna stvore¬ 
nja usprotiviše besmrtnom Bogu, 
napisao je prof. Petru Grgeču: 
»Da, mi ćemo ostati pod svaku ci¬ 
jenu uz Stvoritelja našega! I bu¬ 
dite posve uvjereni da će Gospo¬ 
din opet jednoga dana zapitati na 
svoj način, što malo dalje pita pre¬ 
ko proroka: ‘Gdje je sada straho¬ 
ta progonstva?’ 8 Već smo čuli to 
pitanje i mi. ‘Gdje je sada strašni 
Hitler? Gdje strašni Staljin? Gdje 
su grozo viti Berija, Gottwald, Pi- 
jade, Dimitrov i bezbrojni njihovi 

7 Pismo kolegama GermaniĆarima, Zagreb, 1931. 

8 1x51,13. 












Stepinčevo 2013. 


drugovi? A pitat će Gospodin si¬ 
gurno jednog dana: ‘Gdje su sada 
Tito i drugovi?’ Što se još danas 
zeleni i predstavlja zeleno, sutra 
će uvenuti! Ali Bog ostaje!’« 9 

Ostaju i svi oni koji u Bogu 
žive, miču se i jesu! Naš Blaže¬ 
ni Alojzije, osvjedočen u vjero¬ 
dostojnost istine zajamčene Pe¬ 
trovim, ribarevim prstenom, 
hrabrio je i učio Božji narod da 
»vjera nije kabanica koju možeš 
po volji okrenuti«, 10 ne sastoji se 
»u izvanjskom obliku koji sakri¬ 
va trulo srce«, * 11 već se očituje dje¬ 
lima. 12 Vjerovati za Alojzija znači 
»ljubiti Boga svim srcem svojim... 
Morali bismo, kad bi htjeli dostoj¬ 
no ljubiti Boga«, reče, »pozajmiti 
si na neki način Njegovo srce, da 
Mu barem donekle vratimo lju¬ 
bav za ljubav«. 13 

Bio je ribar-dušobrižnik do¬ 
stojan svoga doba. U suče¬ 
ljavanju bezbožnih ideologija i ti¬ 
ranija on je lađu Crkve Kristove 
upravljao k svjetioniku istine i ži¬ 
vota. Nema mu premca u Europi 
u zastupanju ljudskih prava! »Ne 
ubij! Ni začeto, ni iznemoglo, ni 
onoga tko nije tvoje krvi, ni tvoje 
vjere!« Svaki je čovjek stvoren na 
sliku Božju. Muško i žensko stvo¬ 
ri ih. Alojzije je poput jutarnjih 
sunčanih zraka koje griju promr- 
zlu zemlju dok je zbrinjavao na ti¬ 
suće Slovenaca prognanika, na ti¬ 
suće Srba u smrtnoj opasnosti, na 
tisuće Židova pred silinom pro¬ 
gona, na tisuće Hrvata koji se nisu 
slagali s nasiljem i bezakonjem ne 
samo za vrijeme Drugoga svjet¬ 
skog rata nego i u komunističkom 
progonu Crkve u ratu i poraću. 

Njegova jasna riječ i odlučan 
stav nailazili su na protivljenje u 
ratu, ali osobito u poraću. Pro¬ 
gonili su njega, njegovu Crkvu i 


9 Pismo je napisano 16. srpnja 1957., CP, sv. XIII., 
str. 517. 

10 »Govor na svetkovinu Krista Kralja 1935.«, u: 
Katolički list (1935.), str. 542. 

11 Homilije prema Poslanicama, str. 51. 

12 Usp. isto, str. 117. 

13 Isto, str. 69. 


Njegova jasna riječ i odlučan 
stav nailazili su na protivlje¬ 
nje u ratu, ali osobito u pora¬ 
ću. Progonili su njega, njegovu 
Crkvu i narod, ali ih nisu mo¬ 
gli zastrašiti, zarobiti, slomiti 
jer su bili jačani snagom Duha 
Božjega. 

narod, ali ih nisu mogli zastraši¬ 
ti, zarobiti, slomiti jer su bili jača¬ 
ni snagom Duha Božjega. »Nisu 
uzalud«, kako svjedoči Sv. Pavao, 
»primili milost Božju«. Narod 
koji ga je pratio, slušao i slijedio 
osjećajući da iz njega i na njih pre¬ 
lazi snaga njegova duha ugođena 
po Duhu Svetome. I vjernici su 
poprimali i usvajali Stepinčev duh, 
zavoljeli sve što je on volio, odba¬ 
civali sve što je on odbacivao. To 
je bio razlog da ga je šačica pro¬ 
tivnika Božjih izolirala od naroda 
da njegov duh, da snaga Božjega 
Duha, bude onemogućena. 

Tu je razlog što neprijatelj nije 
mogao zavarati Božji narod niti ga 
pridobiti za sebe, jer je bio Stepin- 
čeva duha, Božjega Duha. Tako je 
sa svakim Kristovim učenikom. 
Mogu ga protivnici Božji poniža- 
vati, ismjehivati, zatvarati, mogu 
mu sve oduzeti, ali ne besmrtne 
duše iz mreže privučene na lađu 
Božje ljubavi. 

Poput apostola Petra povje¬ 
rovao je na Isusovu riječ, vje¬ 
rovao je u zbilju Isusove riječi, 
Isusa je učinio programom svog 
života. Zato je bio čist i privla¬ 
čan, neodoljiv i pravedan. To ga je 
ovjerovilo da je u svakom društve¬ 
nom sustavu, u skladu Božje po¬ 
ruke, učio i svjedočio da je »svaka 
vlast od Boga«. Nikada nije osu¬ 
đivao vlast u sebi, ali se protivio 
vlasti koja to nije, nego je tirani¬ 
ja, nepravedna, bezbožna. 14 Pouč¬ 
na je i njegova opomena da »tko 
bi svjesno birao u sabor neprijate¬ 
lja Boga i Crkve, teško bi ogriješio 
svoju dušu«. 15 

14 Propovijed na Deset 'zapovijedi boljih, str. 107.-108. 

15 Prtptvjed na 4 . %apmjed B$%j< (1%! 20, 12 ), str. 79. 


6 Kako bi primjereno bilo 
•prozvati ga zaštitnikom hr¬ 
vatske mladeži! Njega koji je na 
završetku uskrsnih konferenci¬ 
ja, 14. travnja 1940., ustvrdio: »U 
Vama, vjernoj akademskoj omla¬ 
dini, gledam u ovim danima ne¬ 
izvjesnosti najsolidniji zalog sret¬ 
ne budućnosti hrvatskog naroda 
(...) Sretan sam da vas u dane kad 
opća raskalašenost i nemoral izje¬ 
daju narode, nalazim gdje srcem 
i ustima govorite: ‘Poći ću k ol¬ 
taru Božjem - k Bogu, koji je ra¬ 
dost mladosti moje!’ (Ps 43,4). 
Sretan sam, kad vas mogu nahra¬ 
niti kruhom, iz kojeg niču čisti i 
neokaljani ljiljani. Sretan sam, što 
vam za velike i teške zadatke bu¬ 
dućnosti mogu pružiti hranu ja¬ 
kih i nesavladivih. Sretan sam, da 
vam pred katastrofom, koja prije¬ 
ti svima, mogu staviti u srce klicu 
uskrsnuća i besmrtnosti. Ali oso¬ 
bito se veselim, što u tamnoj noći 
opasnih zabluda, kad Otac naš 
nebeski svojim svemoćnim pr¬ 
stom piše po zemlji ozbiljnu opo¬ 
menu: ‘Jao si ga vama, što velite 
dobru zlo, a zlu dobro!’ (Iz 5,20), 
i kad Istinu neprestano prati za¬ 
bluda kao sjena, ne bi li se ‘pre¬ 
varili, kad bi bilo moguće, i iza¬ 
brani’ (Mk 13,22), što mogu opet 
jednom u vaše mlade duše pu¬ 
nom pregršti baciti sjajne zrake 
nebeskog svjetla nauke.« 16 

Shvaćajući da je vjera najve¬ 
će dobro naroda prozborio je 
godine 1938. sveučilištarcima u 
Zagrebu o kršćanskoj obitelji i 
moralnom životu prema nauku 
Katoličke crkve. Bile su to pro¬ 
ročke riječi. Kamo sreće kad bi ih 
i danas poslušali mladi ljudi u Hr¬ 
vatskoj, u Europi, u Americi i na 
svim ostalim kontinentima! Reče: 
»A što je, pitam vas, najveće do¬ 
bro i pojedinca i naroda? ... Jest, 
vjera je katolička prvo i najveće 
dobro hrvatskog naroda ... Dru¬ 
go narodno dobro jest narodna 
egzistencija. Na svojim vizi taci j- 


16 Propovijedi,govori, poneke (1934.-1940.), str. 391. 

skim putovanjima vidio sam do¬ 
sta toga, što me je napunilo tu¬ 
gom i bolju. Lijepa i krasna sela 
a katkad gotovo prazna. Umjesto 
veselog smijeha djece neka samrt¬ 
na tišina. Bijela kuga poharala je 
selo. A kako selo tako i gradove. 
Može li se govoriti o patriotiz¬ 
mu kod onih kojima su usta puna 
rodoljublja, narodnog ponosa 
i veličine, a domovinu lišavaju 
podmlatka? 17 Već danas osjeća¬ 
mo posljedice što se nije posluša- 
lo ove proročke riječi! 

Bio je uvijek optimist, jer bilj¬ 
ka pesimizma po njemu »nala¬ 
zi plodno tlo samo ondje, gdje 
je nestalo vjere u Boga, u Krista. 
Na kršćanskom, katoličkom tlu 
nema joj mjesta«. 18 

Neustrašivo je prosvijetljen 
Božjom objavom zastupao i od¬ 
goj mladeži prema načelima vjere. 
Njome ojačan osudio je izjavu vo¬ 
dećeg komunista Milovana Đilasa, 
»da valja Crkvi oteti svaki utjecaj 
već i na onu mladež, koja još nije 
došla k razumu, da i ne govorimo 
onda o drugoj mladeži od pučke 
škole do svršenog sveučilišta«. 19 
Poput Izaije, Sv. Pavla i Sv. Petra 
on nas i danas uči da »tko svje¬ 
sno i proračunano propagira atei¬ 
zam na svakom koraku, svim mo¬ 
gućim sredstvima, taj istodobno, 
hoćeš nećeš, pruža uporište i sva¬ 
kom nemoralu. To je jasno svako¬ 
me koji znade kakvu je pustoš u 
čovjekovoj duši ostavio peccatum 
originale - istočni grijeh«. 

Ljudski život, dakle, ne može 
biti prazna igra bez istine i zna¬ 
čenja. U čovjeku progovara Bož¬ 
ji glas, savjest, koja hvali za do¬ 
bro djelo i prekorava za zlo djelo. 
Kako bi izgledao svijet uprav¬ 
ljan samo instinktom, nagonom, 
s neobuzdanom ljudskom vo¬ 
ljom, bez upravljanja razumom, 


bez osluškivanja savjesti. To je srž 
ljudskog odgoja! Kako je bolno 
kroz povijest čovječanstvo isku¬ 
silo da je istina bez ljubavi kruta 
i može ubijati, a ljubav bez istine 
vodi u slijepe smjerove. O Aloj- 
zije, svjedoče, čiste savjesti, za¬ 
govaraj sve koji su odgovorni za 
sudbinu djece i mladih, sve nevi¬ 
no optužene i progonjene samo 
zato što vjerni svojoj savjesti ne 
mogu pogasiti Božje svjetlo koje 
je po krštenju zapaljeno u njiho¬ 
vim dušama. 

O, sretne li Crkve iz koje do- 
•lazi i sretna li naroda iz ko¬ 
jega potječe Blaženi Alojzije Ste- 
pinac. U njemu i narod i Crkva 
nalaze »kompas za ravnanje« 20 na 
valovlju uzburkanog mora povi¬ 
jesti, u njemu imaju vrelo utjehe i 
zaštite. Njegov ljudski, kršćanski, 
svećenički, biskupski i narodni 
značaj obilježili su blistavu strani¬ 
cu hrvatske i svjetske povjesnice. 
Zato je on i danas izazov povrat¬ 
ka vjeri otaca onih Hrvata koji su 
se od nje udaljili, obnovi vjerno¬ 
sti onih koji su se Kristu iznevje¬ 
rili, još većoj postojanosti onih 
koji su prokušani sačuvali zdrav 
osjećaj rodoljublja i ljubavi prema 
domovini te obraćenju grješnika i 
neprijatelja prema njegovoj opo¬ 
ruci: »Molimo se samo, da grešni- 
ci i neprijatelji naši ugledaju pravi 
put, da se obrate Gospodinu, da 
tolike duše ne propadnu.« 21 

U vremenu kad nije bilo srca 
•koje vlastodršci nisu ranili, 
bio je liječnik i odvjetnik ranjenih 
i obespravljenih. Osudiše ga ne¬ 
pravedno, a on nije mrmljao, sa- 
trli mu tijelo, a on nije proklinjao, 
spališe mu srce, a on je za njih mo¬ 
lio. Poslušajmo lekciju ljubavi u 
pismu sestri Štefaniji, napisanom 
ovdje iz Krašića, 3. siječnja 1954.: 
»Proći će i sve nevolje ovoga svi¬ 


jeta. Zato ne kloni duhom kraj 
sve bijesne mržnje, kojom progo¬ 
ne komunisti Tebe i Tvoga sina, 
kojega su strašno mučili, do živ¬ 
čanog sloma samo zato jer se nije 
mogao odreći Boga niti zanijekati 
krvno srodstvo sa mnom, već se 
digni uvijek nad njihovu đavolsku 
rabotu i moli s Isusom na križu: 
‘Oče, oprosti im jer ne znaju što 
čine. « 22 

Blaženi koji prebivaju u 
•domu tvome Gospodine! 
Doista, pobjeda pripada prijate¬ 
ljima Božjim. Stoga nas ne čudi 
što su već na sudu ovozemaljske 
povijesti obeskrijepljene riječi 
dr. Vladimira Bakarića, koji je na 
partijskoj sjednici, na upit gdje 
pokopati nadbiskupa Stepinca, 
rekao: »Pokopati ga da mu se za 
grob ne zna!« A njegov grob po¬ 
stade slavan, vrelo pobožnosti 
i nadahnuća. »S njegovim gro¬ 
bom postade jača zemlja u kojoj 
počiva.« 23 Odvedoše ga »kao ja¬ 
nje na klanje« (usp. Iz 53,7), a on 
nije molio Višnjega za sebe već 
za njih, što ga mržnjom okova- 
še i lažnim optužbama osudiše. 
Snagom Duha Svetoga izrastao je 
kao div usred patuljaka zadoje¬ 
nih ideologijom bezboštva i po¬ 
stao njihov sudac snažna i vjero¬ 
dostojna svjedočanstva: »Tko se 
Boga boji, ne treba strepiti pred 
ljudima!« 24 I dok su mnogi po¬ 
stali žrtve straha bezbožne dikta¬ 
ture, on je postao uzor vjernika 
u jedinoga pravoga Boga, istinski 
hrvatski rodoljub, odvjetnik roda 
i pokrovitelj Crkve Božje. 

Dakle, poučeni primjerom 
apostola Petra iz današnjeg Evan¬ 
đelja, molimo: Gospodine ne na¬ 
puštaj nas kad smo grješni! Bla¬ 
ženi Alojzije, izmoli nam duh 
prave i zdrave vjere, duh kršćan¬ 
skog ponosa i jakosti! Amen. 





17 Hrvatska Strada, (29. ožujka 1938,), br. 72, str. 
2.-3. 

18 »Govor mladeži godine 1944.«, u: Propovijedi, go¬ 
vori, poruke (1941.-1946.), str. 319. 

19 Osvrt na komunizam u Jugoslaviji i nagađanja gji bu¬ 
dućnost, str. 244. 


20 IVAN DAVAO II., »Govor u Mariji Bistrici 3. 
listopada 1998.«, u: Bit ćete mi svjedoci. Govori %a vrijeme 
pastoralnog pohoda Hrvatskoj od 2. do 4. listopada 1998., 
Zagreb, 1998., str. 19. 

21 VR ANKKOVIC Josip, Dnevnik, 28. studenoga 
1955., str. 449. 


22 1 .k 23,34.; »Pismo sestri Štefaniji Štengl«, Pisma 
i% su^anjstva , str. 35. 

23 I 'ranjo kardinal KUHARIC, Poruke sa Stepinćeva 
groba, Zagreb, 1990., str. 185. 

24 VRANHKOVIC Josip, Dnevnik, 17. prosinca 
1951., str. 47. 





Postupak za proglašenje blaženim 



Sluga Božji Franjo Kuharić sa svećenicima Jurjem Jezerincem, Josi¬ 
pom Gjuranom i Valentinom Bogadijem u Torontu godine 1983. 


duhovno. Na Veliku subotu, 8. travnja 1950. bila 
je veoma uspjela uskrsna procesija. Na uskrsni 
ponedjeljak, 10. travnja 1950. poslije podne iz¬ 
vršen je na njega napad u župnom dvoru. Bio je 
u kuhinji sa svojom majkom, sestrom i dvojicom 
župljana. Došla su dvojica ljudi i odmah s vrata 
jedan reče: »U ime zakona, uhapšeni ste!« Od¬ 
mah je pucao! Župnik je bio pogođen u trbuh i 
pao. Napadač je opalio drugi metak prema gla¬ 
vi ranjenika, ali je promašio. Metak je okrznuo 
nogu župnikove majke. Napadači su se povukli, 
a jedan hrabri župljanin iz susjedstva odvezao je 
župnika u bolnicu u Karlovac gdje je bio operi¬ 
ran. Život mu je spašen i sada je župnik u župi 
Sv. Marija na Muri u Međimurju. Napadači su 
bili poznati i samo simbolično suđeni! 

(nastavak slijedi) 


JEDANAESTA OBLJETNICA SMRTI KARDINALA FRANJE KUHARICA 

U Crkvi u Hrvata svečano je obilježena 11. obljetnica smrti sluge Božjega Franje Kuharica. 
Donosimo nekoliko kraćih prikaza s tih slavlja. 


Zagreb. U zagrebačkoj 
prvostolnici misno slav¬ 
lje predvodio je zagre¬ 
bački pomoćni biskup 
Mijo Gorski. U propo¬ 
vijedi je podsjetio kako 
je iz cijelog kardinalova 
života, iz riječi i djela, 
izbijala duboka i nepo¬ 
kolebljiva vjera u Isusa 
Krista Spasitelja, vjera 
gotovo djetinjeg pouz¬ 
danja u Božju blizinu 
i njegovo vodstvo svi¬ 
jeta i Crkve. Podsjeća¬ 
jući da je prije godinu 
dana zagrebački nad¬ 
biskup kardinal Josip 
Bozanić najavio poče¬ 
tak prikupljanja doka¬ 
za potrebnih za proces 
Kuharićeve beatifika- 
cije, biskup Gorski za¬ 
hvalio je svima koji su 
dostavili svoja svjedo¬ 
čanstva i potaknuo sve 


koji imaju pisani tekst, 
fotografiju ili vlasti¬ 
to svjedočanstvo o lju¬ 
bavi i vjeri blagopo¬ 
kojnog kardinala da te 
dragocjene dokaze do¬ 
stave Nadbiskupskom 
duhovnom stolu. 

Pribić. Uoči 11. obljet¬ 
nice smrti kardinala 
Kuharića održana je u 
njegovom rodnom Pri- 
biću trodnevna pripre¬ 
ma pod geslom »Gos¬ 
podine, umnoži nam 
vjeru«. Svečanu misu 
zadušnicu na samu 
obljetnicu smrti u po¬ 
nedjeljak 11. ožujka 
predvodio je mons. Ju¬ 
raj Jerneić u koncele- 
braciji sa župnikom 
preč. Stjepanom Dija- 
nešom i svećenicima 
Jastrebarskog dekana¬ 


ta. U misnom su slavlju 
sudjelovali i hodoča¬ 
snici iz okolnih žum- 
beračkih župa i člano¬ 
vi molitvene zajednice 
»Kardinal Franjo Ku¬ 
harić«. 

Zadar. U katedra¬ 
li Sv. Stošije u Zadru 
misno slavlje predvo¬ 
dio je zadarski nadbi¬ 
skup Želimir Puljić, 
koji je propovijed prot¬ 
kao mislima iz oporu¬ 
ke kardinala Kuharića, 
istaknuvši i ovu njego¬ 
vu misao: »Smrt je sve¬ 
ti trenutak rađanja za 
vječnost. Kad budete 
čitali ovu oporuku, ja 
ću već proći kroz isku¬ 
stvo tog otajstvenog 
prijelaza i susreta s bo¬ 
žanskim Sucem. Kakva 
spoznaja! O tome neka 


se govori, a ne o meni! 
Samo Bog je istina! Svi¬ 
ma nam bio radostan 
susret s Bogom našim 
u nebeskoj Crkvi!’« 

Požega. U požeškoj 
katedrali misu je pred¬ 
stavio požeški biskup 
Antun Škvorčević u 
zajedništvu s prepo- 
štom Stolnoga kapto¬ 
la Josipom Devčićem, 
gvardijanom požeškog 
franjevačkog samosta¬ 
na Josipom Poletom, 
katedralnim župnikom 
Ivicom Žuljevićem i 
svećenicima iz središ¬ 
njih biskupijskih usta¬ 
nova. Podsjećajući na 
lik Sluge Božjeg kar¬ 
dinala Kuharića, mons. 
Škvorčević napomenuo 
kako je većina hrvat¬ 
skih građana bila uvje- 

rena da je kardinal Fra¬ 
njo svojim predanim 
vjerničkim životom 
najbolje služio svojoj 
domovini i dostojan¬ 
stvu čovjeka te je po¬ 
zvao nazočne da ga na¬ 
sljeduju. 


Drenovci. Udruga vje¬ 
re i kulture iz Dreno- 
vaca »Duhovno hra- 
šće« priredila je 11. 
ožujka tradicionalne 
»145. razgovore ugod¬ 
ne« u povodu sjećanja 
na kardinala Franju 


Kuharića. U vjerona- 
učnoj dvorani udru¬ 
ga je znalački osmislila 
izložbu sa 60 uradaka 
iz kardinalova života, 
a nazočni su čuli nje¬ 
gove govore snimljene 
na nosaču zvuka u iz¬ 


danju Glasa Koncila. 
Posebno ozračje zavi- 
čajnosti dala je muš¬ 
ka pjevačka skupina 
»Sinovi Cvelferije« iz 
Drenovaca, otpjevav¬ 
ši više duhovnih pje¬ 
sama. 


SVJEDOČANSTVO OBITELJI SAKOMAN 0 SLUZI BOŽJEMU FRANJI KUHARICU 



JOSIP SAKOMAN rođen 
je 28. studenoga 1929. u 
Klinča Selu. Oženjen je 
Milicom Halinčić r. 14. 
srpnja 1931. u Petko- 
vu Bregu. Vjenčan je 11. 
veljače 1950. u župi Srca 
Isusova u Rakovu Poto¬ 
ku. U braku su imali pe¬ 
tero djece. Vjenčao ih je 
župnik Franjo Kuharić. 
Znao je da su mladen¬ 
ci iz katoličkih obitelji 
i vjerni Crkvi. Josip se 
prisjeća: 

»Jednom kad je išao 
biciklom iz Rakova Po¬ 
toka u Sv. Martin pod 
Okićem u šumi kod 
Galgova je naišao na lju¬ 
de koji su pilili drva. Re¬ 
kao im je da se to ne radi 
nedjeljom, a oni su mu 
drsko odgovorili: ‘Neka 
svaki radi svoj posao!’ 
Župnik Kuharić bez do¬ 
datnog komentara uda¬ 
ljio se moleći za ljude 
koji nisu imali osjećaja 
za Dan Gospodnji. 


Njegove propovijedi 
bile su uvijek aktualne, 
stvarne; nije fantazirao. 
Svi su ga ljudi voljeli. Bio 
je na otvorenju crkve Sv. 
Josipa u Klinča Selu i u 
svojoj propovijedi osvr¬ 
nuo se na dane kad je kao 
svećenik radio u Klinča 
Selu i zaželio da budemo 
što bolji i solidarniji jedni 
prema drugima. 

Sjećam se da je jed¬ 
nom spomenuo kako je 
izbjegavši atentat, vla¬ 
kom otišao u Karlovac. 
Ja mislim da je išao pre¬ 
ko Desinca, a ne preko 
Zdenčine jer je sigurnije 
bilo putovati preko De¬ 
sinca.« 

Od brojnih Josipo- 
vih uspomena zabilježili 
smo i sljedeće: »Zapam¬ 
tio sam župnika Franju 
Kuharića osobito pri¬ 
godom blagoslova kuća. 
Moj pokojni tast Martin 
Halinčić išao je s njim i 
bila je susnježica. Nije 
mu smetalo. Prvi put 
smo se sastali baš u ta- 
stovoj kući. Bio je nje¬ 
žan i fin u ophođenju. 
Čestitao mi je na uspje¬ 
hu u školi i zaželio da 
budem i nadalje dobar 
kršćanin. Tada smo sta¬ 
novali u Klinča Selu, 
župa Sv. Marija Okić- 
ka, a danas je to župa Sv. 
Josipa radnika u Klinča 
Selu. Dolazio je slaviti 


misu i u Klinča Selo. Na¬ 
ime, na Ambruševu bio 
je lijep dječji dom koji 
je prije Drugoga svjet¬ 
skog rata sagradio Milan 
Ambruš iz Zagreba. Tu 
smo mi kao djeca dolazi¬ 
li na misu jer je u sklopu 
doma bila kapela. Danas 
je tu starački dom. 

Sjećam se još jednog 
susreta s nadbiskupom 
Franjom Kuharićem. 
Kao izvrsnog matema¬ 
tičara i vrijednog radni¬ 
ka dva puta su me vla¬ 
stodršci tražili da uđem 
u partiju. Budući da sam 
to odbio, izgubio sam 
posao u hrvatskim že¬ 
ljeznicama. Bilo je to 29. 
prosinca 1971.! Motiva¬ 
cija otpuštanja iz službe 
prikrivena je bila optuž¬ 
bom ‘da sam neprijatelj 
države i naroda’. 

Tada sam zamolio su¬ 
sret s nadbiskupom Ku¬ 
harićem. Primio me vrlo 
ljubazno. Njegovim za¬ 
uzimanjem i posred¬ 
stvom biskupa Salača 
omogućeno mi je da sam 
od 1972. do 1976. s obi¬ 
telji mogao proboraviti 
na Krku. 

Želim spomenuti još 
jedan susret. Nakon što 
je 16. prosinca 1991. u 
Jurjevcima kod Đako¬ 
va stradao moj sin Želj- 
ko kao član ZNG-a 101. 
brigade Hrvatske voj¬ 


ske (ubio ga je koso- 
vac u hrvatskim redovi¬ 
ma), ojađen sam došao 
k nadbiskupu Kuhariću 
i ispričao mu kakva se 
nepravda događa u dr¬ 
žavi jer javni tužitelj Re¬ 
publike Hrvatske nije 
htio pozvati na red ubo¬ 
jicu moga sina. Kardinal 
je mirno slušao i nakon 
mojih riječi on je duže 
govorio i svoje riječi za¬ 
ključio: ‘Ali Vi, u ime 
Božje morate oprostiti!’ 
Odgovorio sam: ‘Kardi¬ 
nale, ja mu nikada neću 
oprostiti. Bog neka mu 
oprosti!’ Kardinal se nije 
dao pomiriti s tom mo¬ 
jom tvrdnjom, nego me i 
dalje uvjeravao riječima: 
‘Ali vi morate oprostiti. 
Samo tako se može gra¬ 
diti bolji svijet.’ 

Razgovarali smo i o 
Milki Kufrin, o Radi Bu- 
latu i o tolikim zločini¬ 
ma koje su partizani, a 
potom komunisti učini¬ 
li u okićkom i plješivič- 
kom kraju. Vidio sam da 
su mu u živom sjećanju 
ostale tolike uspomene i 
toliki susreti. Imao je blag 
pogled, veliko razumije¬ 
vanje i silnu moć opra¬ 
štanja. Bio je to vrlo sr¬ 
dačan razgovor, na kraju 
kojega mi je stisnuo ruku 
i potapšao me po rame¬ 
nu poželjevši mi optimi¬ 
stičan pogled na život.« 

Svjedočanstvo Milice Sakoman i. Halinčić, Josipove supruge 



»Župnik Franjo Ku- 
harić i kasnije zagre¬ 
bački nadbiskup i kar¬ 
dinal bio je živi svetac, 
hodajući po zemlji. Bio 
je miran, tih, uvijek 
blag prema djeci kojoj 
je dijelio bombone, sli¬ 


čice. Imao je raspolo¬ 
ženje radije dati nego 
uzeti. Bio je veliki vjer¬ 
nik. Vidjelo se to kad je 
s uvjerenjem propovije¬ 
dao, tumačio vjeru. Si¬ 
rio je dobrotu oko sebe 
i žrtvovao se za druge. 
Dolazio je pješice i bi¬ 
ciklom, umoran i zno¬ 
jan, ali je mirno slavio 
svetu misu, razgovijet¬ 
no i s osvjedočenjem 
govorio i mi smo te ri¬ 
ječi upijali kao spužva. 

Na blagoslovu kuća 
gdje god je bilo više 
djece, nije uzimao nov¬ 
čani dar nego bi od već 
dobivanoga davao dje¬ 


ci. Išli smo s njime na 
Mariju Bistricu. Osva¬ 
jao je ljude riječima i 
pobožnošću, pa i suza¬ 
ma. Tako se dogodilo 
kad je umrla Jaga Len- 
cur iz Petkova Brega, 
rođena Sasanović, uda¬ 
na za Franju Lencura, 
čiji je brat Lojzek svi¬ 
rao orgulje u Svetom 
Martinu. Jaga je umrla 
u porodu. Ostalo je di¬ 
jete Tomo koji je i da¬ 
nas živ. Kad su podigli 
lijes s mrtvom majkom, 
suze su oblile i lice žu¬ 
pnika Kuharića. Zapla¬ 
kao je. Zaplakali su i svi 
nazočni, ali župniko- 


ve suze nisu bile samo 
suze žalosnice, nego i 
suze ohrabrenja i soli¬ 
darnosti. Takvih nam 
svećenika treba. 

Cesto je bio u mojoj 
kući jer je moj tata bio 
crkveni odbornik. Vo¬ 
lio se šaliti na svoj ra¬ 
čun. U govoru je imao 
posebnu dikciju, čisto i 
lijepo je izgovarao, lije¬ 
po pjevao. Ako su kada 
ljudi štogod i primije¬ 
tili na župnikov račun, 
on nikada nikoga nije 
prozvao s oltara. Osje¬ 
ćam se i danas sretnom 
što me je on vjenčao i 
upućivao u život.« 



Darovatelji za po¬ 
stupak proglašenja 
svetim Sluge Božje¬ 
ga Franje Kuharića: 
mons. Lovro CIN- 
DORI - Zagreb. 


Zahvaljujemo svim 
dobročiniteljima i su¬ 
radnicima, čijom mo¬ 
litvom i darom na¬ 
preduje postupak za 
proglašenje svetim Bi. 
Alojzija Stepinca. 


Mons. Ivan Milovan, umirovljeni biskup porečki i pulski, 
predvodi euharistijsko slavlje u čast Bi. Alojzija Stepinca u 
župnoj crkvi Sv. Bernarda u Funtani, 10. veljače 2013. 



OBAVIJEST ČITATELJIMA GLASNIKA 


Vjernici koji na Blaženikov zagovor budu uslišani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu liječničku dokumentaciju dostave na adresu: 


dr. Juraj Batelja, postulator 
Kaptol 18, p. p. 949 
10001 ZAGREB 




U Muzeju Bi. Alojzija na Kaptolu 31 možete nabaviti medalju Bi. Alojzija - odlivenu u srebru ili 
bronci, uokvirenu staklenim okvirom - koja može biti dragi dar ili uspomena. Cijena je 150 kn. 


GLASNIK POSTULATURE BROJ 2 /2013. 

BLAŽEN 


ALOJZIJE STEPINAC 



POSTUPAK ZA PROGLAŠENJE BLAŽENIM SLUGE BOŽJEGA JOSIPA LANGA 


Čitateljima Glasnika BI. Alojzija Stepinca poznato je da 
je u tijeku kanonski postupak za proglašenje blaženim i 
svetim Sluge Božjega Josipa Langa, pomoćnog biskupa 
zagrebačkoga. Postulator kauze dr. Juraj Batelja nastoji 
da i taj postupak što prije bude priveden k svome sretnom 
završetku. No, to je dugotrajan postupak. Svjedočanstva 
o njegovom herojskom stupnju svetosti sačuvana su na 
tisućama stranica i sve ih treba proučiti i pripremiti za 
tisak, kako bi ih teolozi mogli proučiti i donijeti zaklju¬ 
čak radi li se doista o kršćanskim krjepostima življenima 
u herojskom stupnju. 

Sluga Božji Josip Lang, 

mladomisnik 



O tkako se pobliže upoznao s 
iskazima svjedoka i proči¬ 
tao veći dio pismene ostav¬ 
štine sluge Božjega Josipa Lan¬ 
ga, postulator je osvjedočen da 
je riječ o izvanrednom apostolu 
kršćanske ljubavi i navjestitelju 
kršćanske vjere u hrvatskom na¬ 
rodu. Da njegovo uvjerenje nije 
u raskoraku s osvjedočenjem 
Langovih suvremenika, u ovom 
broju Glasnika donosimo Lan- 
govo pismo kolegama i duhovni¬ 
ku Papinskog zavoda Germani- 
cum Hungaricum u Rimu, gdje 
je Josip bio pitomac, kasnijem 
kardinalu Steinhuberu o osjeća¬ 
jima nakon svećeničkog ređenja 
te svjedočanstvo isusovca Josipa 
Vrbaneka. 


Uredništvo Katoliikog lista svojim je či¬ 
tateljima ovim riječima predočilo Lan- 
govo pismo o 60 . godišnjici mlade mise 
dr. Langa kolegama u Rimu 

Sav iscrpljen od nauka i teških 
duševnih muka vratio se mladi 
germaničar Lang sredinom ko¬ 
lovoza g. 1883. u Zagreb da se na 
domovinskom zraku oporavi, pa 
da mogne izdržati teret zadnje 
godine rimskih nauka. Poglava¬ 
ri se u Zagrebu pobojali da ne bi 
uopće postradao, pa se odlučili 
da ga zarede i kod kuće zadrže. 
Tako mu je kardinal Mihalović 
podijelio više redove: na nedjelju 
Sv. Anđela subđakonat; na svet¬ 
kovinu Imena Marijina 12. IX. 
đakonat i 15. IX. na svetkovinu 
Žalosne Gospe prezbiterat. 24. 


IX. na svetkovinu Gospe Otku- 
piteljice robova prikazao je svo¬ 
ju prvu sv. misu u istoj dvoran¬ 
skoj kapeli BI. Gospe, gdje je bio 
i zaređivan. 

Vriedno je iznieti njegov list, 
što ga je odmah tih dana - 19. IX. 
- pisao svome duhovnom otcu, 
kasnijem kardinalu Steinhuberu, 
jer nam odkriva njegovu ćud i vi¬ 
sinu svetosti, o kojoj su svi drugo¬ 
vi i poglavari već tada bili uvjereni. 
Dok on sam govori o pretjerano- 
sti i neposluhu, vele oni jednogla¬ 
sno: »Živio je u neprestanom sje¬ 
dinjenju s Gospodinom«. Neka 
bi njegov primjer i zagovor po¬ 
mogao i našim bogoslovima, koji 
započinju opet u najtežim prilika¬ 
ma svoju naučnu godinu. 


Pismo u hrvatskom 
prijevodu glasi: 

Hvaljen Isus i Marija! 

Zagreb, 19. 9.[18]83. 

Velečastni i u Kristu mili 
Otče! 

O kako je ipak do¬ 
bar Bog! Kako dobra 
majka postupa s bole- 
stnim djetetom i svom 


nježnošću ga njeguje, 
tako i sa mnom postu¬ 
pa premilosrdni Bog. I 
premda sam ja svojom 
pretjeranošću, svojom 
prenapetošću i svojim 
neposluhom postao ne- 
vriedan da budem do 
kraja među dragom »cr¬ 
venom braćom«, 1 On 


1 Pitomci Papinskog Zavoda Ger- 
manicum Hungaricum nosili su reve- 
rende crvene boje. 


mi je brzo sve oprostio 
i ljubezno me prigr¬ 
lio, kako i majka svom 
djetetu što plače, daje 
crvenu jabuku, da ne 
plače više, da što prije 
bude opet vedro i vese¬ 
lo! »Veliko je milosrđe 
Tvoje, Gospodine, veli¬ 
ko, veliko!« 

Što sam bio, a što 
sam sada! »Ne zovem 
vas više slugama, nego 


prijateljima svojima.« 
Svećenikom sam po¬ 
stao! Vele častni! Već 
su Vam valjda kazali, da 
sam na svetkovinu mi¬ 
lih Sv. Anđela primio 
sv. red subđakonata, na 
svetkovinu Sedam ža¬ 
losti Marijinih svećeniš- 
tva. Najljepše zahvalju¬ 
jem na Vašim pobožnim 
molitvama! No zar ne, 
da je išlo vrlo brzo, i to 

preko moje želje. Želio 
sam doduše primiti sub- 
đakonat i đakonat, no 
onda sam se htio najpri¬ 
je dobro oporaviti pa tek 
onda primiti svećenički 
red. Ali ne tako predo¬ 
bri Bog! I tko mu ne bi 
zahvalio, što je sve tako 
udesio, te sam za vrieme 
liepih svetkovina oba¬ 
vio duhovne vježbe, da 
sam na svetkovine nebe¬ 
ske Kraljice primio sve¬ 
te Redove, pa još u njoj 
posvećenoj kapeli! O da, 
Velečastni, ja mu na tom 
od svega srdca zahvalju¬ 
jem, a i Vi ćete mi, mili 
Otče, pomoći Bogu za¬ 
hvaliti... 

Iza ređenja te nakon 
što sam dobio jurisdik¬ 
ciju za izpoviedanje po¬ 
zvao me uzoriti gos¬ 


podin kardinal k sebi i 
ponudio mi, da u nje¬ 
govoj kapeli rečem svo¬ 
ju prvu sv. misu. Što sam 
mogao na to reći? 

Na svetkovinu mile 
Majke Božje »S. M. de 
Mercede«, dopusti li 
Bog, čitat ću svoju prvu 
sv. misu. Molite, dra¬ 
gi Otče, za mene, kako 
i ja mislim na Vas, kako 
sam i kod sv. Ređenja... 
Da, molite se, da budem 
svećenik po Srdcu Isuso¬ 
vu i da takav uviek osta¬ 
nem... 

S Bogom, dobri 
Otče! Molite se »ut Do¬ 
mino semper placeam, 
illumque in dies magis 
magisquediligam« — da 
Gospodinu uviek omi- 
lim: njega da od dana u 
dan sve više i više lju¬ 


bim,« Liepi Vam i srdač¬ 
ni pozdrav od prečas- 
tnog Stepinca 2 i Frankla. 3 
Tisuć puta hvala za sve, 
sve. — Tisuću pozdra¬ 
va veleč. Otcima i mojoj 


2 STEPINAC, Marija (Mathias), mons. 
(Brezarić /Krašić/, 27.VI11.1840. - Va¬ 
raždin, 27.III.1921.). S*ic, brat djeda bi. 
Alojzija Stepinca. Svećenički red primio 
je 8. prosinca 1867. u Munchenu. Du¬ 
hovnik u zagrebačkom sjemeništu (1873. 
- 1895.). Kanonik Zbornoga kaptola 
čazmanskog, sa sjedištem u Varaždinu 
(1895. - 1921.); počasni doktor Hrvat¬ 
skog sveučilišta (1918. — 1921.). Nadbi¬ 
skupski povjerenik za uršulinski samo¬ 
stan u Varaždinu (- 1921.). Umro je na 
glasu svetosti. Pokopan je u Varaždinu. 
Zemni ostatci preneseni su 1971. godine 
u Brezarić. Za biografske podatke mons. 
M. Stepinca i dr. F. Frankla zahvaljujem 
dr. Stjepanu Razumu, arhivaru Nadbi¬ 
skupije zagrebačke. 

3 FRAN KL,Ferdinand,dr. (Vrbovec, 
28.111.1858. - Zagreb, 10.III.1896.). 
Nekoć student Papinskog zavoda Ger- 
manicum Hungaricum u Rimu. Bio je 
pomoćni urednik Katoličkog lista (1895.) 
i urednik Glasnika sv. Josipa, te duhov¬ 
nik u Nadbiskupskom bogoslovnom 
sjemeništu, usp. Razum, S. Leksikon 
svećenika Zagrebačke metropolije (u pri¬ 
premi). 


predragoj »crvenoj bra¬ 
ći« — germaničamma. 

Pozdravlja Vas u Pre¬ 
svetim Srdcima Isusa i 
Marije 

Vaš najmanji gojenac 

J. Lang 4 


Pozivani stoga sva¬ 
kog čitatelja Glasni¬ 
ka da bude prono- 
sitelj glasa svetosti 
ovog Sluge Božjega i 
moli da Bog na nje¬ 
gov zagovor učini 
koji čudesan znak, 
kao potvrdu da se 
Bogu u potpunosti 
svidio. 


4 O 60-godisnjici Mlade mise bi. Li skupa 
dra Langa, Katolički list , 94. (25. rujna 
1943.), br. 38, str. 432.-433. 


DAROVI ZA POKRIĆE TROŠKOVA U POSTUPKU PROGLAŠENU SVETIM 

BL. ALOJZIJA STEPINCA 

Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim kard. Alojzija Stepinca uručili su ovi darovatelji: Ljerka EŠKINJA; Zdenka ROKULJIĆ; Sanja 
KOVACIC; John HRDI - Cleveland; Hodočasnici Jastrebarskog dekanata prigodom Križnoga puta u 
Krašiću 2. ožujka 2013.; Anka N. iz Žumberka; gđa. HUMSKI - Split; Dobrila PAVLINIĆ - Metković; 
Samostan ss. benediktinki - Hvar; vlč. Nikola BENKO; Irena SLIŠKOVIĆ-Trilj; Jure DŽAJA - Stobreč; 
Ana Marija LABOŠ - Zagreb. 


Uplatu i pretplatu za Glasnik i svoj dar za pokriće troškova u postupku za proglašenje svetim kar¬ 
dinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 


GLASNIK POSTULATURE BROJ 2 /2013. 

BLAŽEN 


ALOJZIJE STEP1NAC 



Blaženi Alojzije Stepinac u 
Posavskim Bregima 



Novine Hrvatska straža objavile su 24. lipnja 1939. godine: 
»16. lipnja u Posavskim je Bregima održan blagoslov zastava 
Hrvatskih katoličkih žena, Mladih junakinja i Mladih junaka, 
a u povodu blagdana Presvetog Srca Isusova. U10 i pol sati 
župnu je crkvu obišla procesija. Na svečanoj je misi krasnu 
propovijed održao dr. Ivan Šimunović u čast Presvetog Srca 
Isusova. Djevojke su nosile sliku Srca Isusova. Sudjelovalo 
je i mjesno Vatrogasno društvo. 20. lipnja bila je misa 
zadušnica za lipanjske žrtve. Misi su prisustvovali narodni 
zastupnik Nikola Sidinič i mjesni načelnik Franjo Zorko.« 


Pokrajnji oltar 
Prečistog Srca 
Marijina u Po¬ 
savskim Bregima 
s oltarnikom u 
narodnom vezu 
Moslavine 


D ana 23. lipnja bila je 
izvedena drama o 
Sv. Agnezi i priku¬ 
pljala se novčana pomoć 
za popravak orgulja, a 
već početkom srpnja na 
popravljenim orgulja¬ 
ma svirala je časna se¬ 
stra Vjenceslava iz Iva¬ 
nić Grada. 

U sklopu navedenih 
svečanosti bila je održa¬ 
na i krizma. 

Kako su se Brežani 
pripremali za krizmu 
i po čemu su upamti¬ 
li tu 1939. godinu, naj¬ 
bolje svjedoče sudio¬ 
nici u svečanostima i 
vjerodostojni svjedo¬ 
ci vremena. Stanovni¬ 
ca Posavskih Brega Ba- 


rica Kunovec-Varga, r. 
Kralj, rođena godine 
1928., slikovito pripo¬ 
vijeda kako je ona do¬ 
živjela svoju krizmu i 
krizmu svojih vršnjaka 
Brežana. 

»Bila sam učenica 
5. razreda naše pučke 
škole u Posavskim Bre¬ 
gima. To su bile opetov- 
nice pri pučkim škola¬ 
ma u koje su učenici u 
određene dane dolazili 
na dodatnu nastavu. Tu 
su ponavljali gradivo iz 
4. razreda, ali i proširi¬ 
vali znanje iz povijesti, 
zemljopisa i domaćin¬ 
stva. 

Dječaci su učili cijepiti 
voćke i vinovu lozu kao i 


sve o gospodar¬ 
stvu onoga vre¬ 
mena. Djevoj¬ 
čice su osim 
ručnih radova 
morale naučiti 
koji ih poslovi 
čekaju u domu, u dvori¬ 
štu i u vrtu. Kad smo čuli 
da će svetu Potvrdu dije¬ 
liti naš omiljeni nadbi¬ 
skup Alojzije Stepinac, 
osjećali smo se počašće¬ 
no. Mame i kume još 
su jedanput pregledale 
odabrane nošnje i hal- 
bice. Krizmanici mora¬ 
ju zasjati u novoj odjeći. 
Moja učiteljica Helena 
Golub rekla nam je po¬ 
četkom lipnja da ćemo 
ovu školsku godinu za¬ 
vršiti ranije jer se mora¬ 
mo pripremiti za krizmu 
prije Petrova. Budući da 
će preuzvišeni Nadbi¬ 
skup ući najprije u našu 
učionu, moramo je te¬ 


meljito očistiti i ukrasiti 
ručnim radovima. Mene 
je učiteljica zadužila da 
za uvod u svečanost po¬ 
zdravim nadbiskupa Ste- 
pinca. Ona mi je napisa¬ 
la govor. Sjećam se samo 
početka pozdrava: Preu¬ 
zvišeni gospodine...! Bila 
sam ponosna. Danas mi 
je žao što nisam sačuvala 
najljepši pozdrav iz dje¬ 
tinjstva. 

Osim Helene Go¬ 
lub, u učioni je bio i 
mladi učitelj Božidar 
Golner. Nadbiskupa je 
pratio naš župnik Ivan 
Pavlović. A pred cr¬ 
kvom, Bože, kakva sli¬ 
ka! Roditelji, kumovi, 
krizmanici u domaćem 
ruhu. Izložba posavske 
ljepote na otvorenom. 
Na dočeku nadbiskupa 
Alojzija Stepinca istica¬ 
lo se 25 djevojaka, sve u 
bjelini. Bile su to članice 

Crkveni pjevački zbor iz Ivanić Grada koji je nastupio na 
Krizmi u Posavskim Bregima godine 1939. godine 


Društva Srca Isusova. 
Do njih su stajali vatro¬ 
gasci sa svojom zasta¬ 
vom i sjajnim šljemovi¬ 
ma na glavama. Nisam 
znala tko su pred cr¬ 
kvom mlađe žene u 
gradskim haljinama. 
Netko mi je rekao da 
su to članice crkvenog 
pjevačkog zbora iz Iva¬ 
nić Grada. One će pje¬ 
vati na našoj svečanoj 
misi. 

Crkva Sv. Maksimili- 
jana dočekala nas je ure¬ 
šena vijencima isplete¬ 
nim od hrastova lišća, 
cvijećem i prekrasnim 
ručnicima.« 

»Prema usmenoj pre¬ 
daji«, kaže sadašnji pred¬ 
sjednik DVD-a u Po¬ 
savskim Bregima Vlado 
Guštek, »vatrogasci su 
uvijek na svečanim mi¬ 
sama u crkvi stajali de¬ 
sno uz klecala.« 

Marija Puretić, r. 
Harapin Mikezi, rođe¬ 
na godine 1920., goto¬ 
vo jednako kao i Barica 
Kunovec opisuje kako 
su izgledale pripreme u 
selu za značajne sveča¬ 
nosti. Marija je bila čla¬ 
nica mjesnog folklor¬ 
nog društva već godine 
1934. 

»Prekrasne su bile 
naše tijelovske procesije, 
dočeci za krizmu, obilje¬ 
žavanje crkvenog goda 
ili koje druge obljetni¬ 
ce. Narod se tada oku¬ 
pljao u zajedništvo. Ci¬ 
jenili smo rad i poštenje. 
Svoju smo crkvu ukraša¬ 
vali girlandama od hra¬ 
stova lišća i najljepšim 
ručnim radovima. Zna¬ 
lo se tko će na kojemu 
mjestu u crkvi stajati ili 


sjediti«, sjeća se devede- 
setdvogodišnja Marija. 
Marijina kći, umirovlje¬ 
na učiteljica Zlata Budi- 
ša dodaje: »Djevojke u 
bjelini na svečanoj misi 
u povodu krizme stajale 
su lijevo uz klecala, a va¬ 
trogasci desno. Takav je 
bio red.« 

Ivka Gračan, r. Meš- 
trović, rođena godine 
1920., već je 1936. pjevala 
u svojoj župnoj crkvi Sv. 
Petra i u mjesnom pje¬ 
vačkom društvu »Posa- 
vac«. Nije zanemarila ni 
svoje šarampovsko kul- 
turno-umjetničko druš¬ 
tvo. »Živjela sam za svo¬ 
ju porodicu, za ljepotu 
riječi i glazbe. Svoje sam 
nosila i svojim se ponosi¬ 
la«, znala bi reći Ivka. Još 
smo je ratne 2002. godi¬ 
ne mogli vidjeti u ivanić- 
gradskoj crkvi. Umrla je 
2010. godine. 

Otprilike godinu da¬ 
na prije njezine smrti 
razgovarale smo o živo¬ 
tu u starom Ivaniću. Bilo 
je to vrijeme kad smo se 
dičili zajedništvom i za¬ 
vidnom kulturom pona¬ 
šanja. Sve svečanosti, uz¬ 
dasi i molitve završavali 
su u crkvi Sv. Petra. 

Ovako je ona, kao čla¬ 
nica crkvenog pjevačkog 
zbora u Ivanić Gradu, 
doživjela i opisala susret 
s nadbiskupom Alojzi- 
jem Stepincem 1939. u 
Posavskim Bregima: 

»Do nebesa 
nek se ori 
Naših grudi 
gromki glas, 

Neka jeknu 
rajski dvori, 

Nek nas čuje 
Isus Spas! 


‘Pjevale smo mi čla¬ 
nice zbora iz Ivanića i s 
nadbiskupom Stepin¬ 
cem.’ ‘Ma daj, molim 
te! Gdje i kada?’ Nisam 
mogla prikriti čuđenje. 
Bilo je to 1939. godine 
u Posavskim Bregima. 
Znam da je bio mjesec 
lipanj, ali se ne sjećam 
datuma. Kad smo mi 
pjevačice našeg ivanić- 
kog koruša stigle u Bre- 
ge, tamo je već sve bilo 
u znaku krizme. Ljepo¬ 
ta do ljepote, poštova¬ 
nje do poštovanja. Mi 
smo stale ispred crkve. 
U zakazano vrijeme po¬ 
javio se crni ‘mercedes’. 
Iz automobila je izišao 
Stjepan Kranjčec, osob¬ 
ni Stepinčev vozač, da bi 
mu otvorio vrata s druge 
strane sjedišta, žamor se 
pretvorio u tišinu. 

Ugledali smo mladog 
čovjeka, uspravna stasa i 
pravilnih crta lica. 

Kako je dostojan¬ 
stven i ozbiljan! Ulijeva 
povjerenje. Bila sam po¬ 
nosna što je baš taj čo¬ 
vjek naš nadbiskup. 

U prigodno deko¬ 
riranoj crkvi Sv. Mak- 


similijana pjevali smo 
uglavnom na latinskom 
jeziku. Nakon mise i 
obreda krizme nadbi¬ 
skup Stepinac se u prat¬ 
nji domaćeg župnika 
uputio ravno k nama, 
pjevačicama iz Ivanića. 
Srdačno nas je pozdra¬ 
vio i kao dobar peda¬ 
gog najprije je pohva¬ 
lio uvježbanost našega 
zbora, kvalitetne gla¬ 
sove i izvrstan sluh. Mi 
smo ‘rasle’. ‘Ali znate’, 
nastavio je Nadbiskup, 
‘ovu, ovu 1 ovu riječ ni¬ 
ste pravilno izgovori¬ 
le na latinskom, treba 
reći ovako.’ Nadbiskup 
je polako izgovarao na 
latinskom riječi koje 
je trebalo ispraviti. Mi 
smo za njim ponavljale 
kao prave učenice. Uče¬ 
nje je teklo uz obostrani 
smijeh. 

Najzad smo zapjeva¬ 
le zajedno s učiteljem, 
Nadbiskupom. Bila nam 
je čast. Zahvaljujući ‘na¬ 
šem’ latinskom, nadbi¬ 
skup Stepinac postao je 
nakratko pjevač ivanić- 
gradskog crkvenog pje¬ 
vačkog zbora.« 

»Zamisli«, kaže Ivka, 
»on cijenjena ličnost, po¬ 
znat po širini naobrazbe, 
jedan nadbiskup, a jed¬ 
nostavan i srdačan. Tko 
bi to rekao. Učio nas je, 
pjevao je s nama i veselio 
se. Nezaboravno.« 

»Da, draga Ivka, 
istinski vjernici, huma- 
nitarci koji su se stavili 
u službu Bogu i čovje¬ 
ku, vrlo su jednostavni i 
srdačni. Plemenita djela 
ih nadživljuju. Ona su 
dio njihove svetosti.« 

»Taj mladiNadbiskup 
je svetac,« rekla je Mari¬ 
ja Propetog Petković, 
osnivačica Družbe kćeri 
milosrđa, koja je bila 24. 
lipnja 1934. u Zagrebu na 
svečanosti promaknuća 
Alojzija Stepinca u služ¬ 
bu nadbiskupa. Marija 
Petković je tada novom 
hrvatskom biskupu ko- 
adjutoru poklonila sliku 
Propete Ljubavi, slute¬ 
ći da će njegov pastirski 
put biti posut trnjem i 
križem u službi Crkve i 
Domovine. I nije se pre¬ 
varila. 

Dosljedan svome po¬ 
slanju, Nadbiskup se 
uskoro našao u kandža¬ 
ma (zakonima) dviju 
svjetskih diktatura. 

Bio je osnivač nadbi¬ 
skupskog karitasa, skr¬ 
bnik za bolesnu djecu, 
sirotinju i bližnje u po¬ 
trebi. Pisao je molbe vla¬ 
stima NDH, interve¬ 
nirao kod poglavnika i 
njemačkih generala za 
zatočene Zidove, Srbe 
i osuđene ljude drugih 
nacionalnosti. Neke je 
sakrivao. Osmišljavao je 
načine kako im pomoći. 
Neke su molbe bile po¬ 
zitivno riješene. 

Unutrašnjost župne crkve u Posavskim Bregima (brigom Nevenke Kauzlarić i mons. 
Josipa Ćorića) 


»Svaki narod i sva¬ 
ka rasa, kako se danas 
odrazuje na zemlji, ima 
pravo na život dostojan 
čovjeka i na postupak 
dostojan čovjeka«, pro¬ 
povijedao je u zagrebač¬ 
koj katedrali 25. listopa¬ 
da 1942. Takvim stavom 
i radom i sam se izla¬ 
gao opasnosti. Godine 
1945., kad su komunisti 
došli na vlast, nije pobje¬ 
gao iz Zagreba. Moralno 
uspravan pred Bogom 
i ljudima dočekao je tu 
novu vlast. 

Prvi put je bio uhićen 
17. svibnja 1945. U za¬ 
tvoru ostaje do 4. lipnja 
kad ga je na razgovor po¬ 
zvao oslobodilac, drug 
Tito. Tito je od Stepinca 
zahtijevao da se odrekne 
Rima, da hrvatsku kato¬ 
ličku crkvu izdvoji iz za¬ 
jedništva s Vatikanom i 
papom. Nadbiskup nije 
pristao na Titovu ucje¬ 
nu kao ni na prijedlog da 
trajno napusti Zagreb. 
Do listopada 1946. sve je 
bilo spremno za monti¬ 
rani politički sud. 

Na sudu se nisu smje¬ 
li spomenuti ni pojavi¬ 
ti dokumenti i svjedo¬ 
ci koji bi govorili istinu 


o Stepinčevu radu. Ra¬ 
snih zakona kao da nije 
ni bilo, ni spašenih 1370 
ljudi od progona i smrti. 
Ništa nije značila ni skrb 
za 7500 kozaračke djece. 

Dana 11. listopada 
1946. nadbiskup Stepi- 
nac proglašen je krivim 
na političkom, komu¬ 
nističkom procesu. Kao 
narodni »neprijatelj« i 
»zločinac« osuđen je na 
16 godina zatvora s pri¬ 
silnim radom i na pet 
godina oduzimanja svih 
građanskih prava. 

Umro je u internaci¬ 
ji u Krašiću 10. veljače 
1960. Jedan onovreme¬ 
ni političar, drug Baka- 
rić, predložio je: »Zako¬ 
pajte ga negdje da mu se 
ne zna za grob.« 

Presudila je povijest. 
Drugu Vladi nije se is¬ 
punila želja. Ne znam 
tko danas pita za njegov 
grob i tko ga posjećuje. 
Neka mu sudi najpra¬ 
vedniji Sudac iz Vječno¬ 
sti. 

Danas grob Blaženi- 
ka, nadbiskupa i kardi¬ 
nala Alojzija Stepinca u 
zagrebačkoj prvostolni¬ 
ci svakodnevno posje¬ 
ćuju vjernici. Svak na¬ 


stoji dodirnuti njegovu 
posmrtnu masku. Na 
blagdane k Stepinčevu 
grobu hodočaste po¬ 
vorke ljudi. Tu se moli, 
zahvaljuje i svjedoči. 
O uslišanim molbama 
svjedoče oko groba po¬ 
stavljene pločice s upi¬ 
sanim zahvalama. 

Uz literaturu: Andri¬ 
ja Lukinović, Župa Iva¬ 
nić Grad , Zagreb, 2007. 
i Ksenija Režić, Odsjaj 
nade , Zagreb, 1999., do¬ 
bro su mi došla priopće¬ 
nja koja su mi dali: Ivka 
Gračan, Ivanić Grad; Ba- 
rica Kunovec Varga, Zla¬ 
ta Budiša, Marija Puretić 
i Vlado Guštek i mješta¬ 
ni Posavskih Brega. 

Zahvaljujem mons. 
Josipu Coriću, župni¬ 
ku u Ivanić Gradu, te 
Danijelu Radočaju koji 
je fotografirao vanjski i 
unutarnji izgled breške 
župne crkve Sv. Mak- 
similijana i upornoj, za 
povijest Posavskih Bre¬ 
ga zainteresiranoj Nadi 
Alić, koja mi je poslala 
preslike Danijelovih fo¬ 
tografija. 

Posavski Bregi, 2012. 

Nevenka Kauzlarić 

SVJEDOČANSTVO MONS. SIIVIIA PAOOJNA 0 BlAŽINOM AlOJZIJU STEPINCU 

Prigodom ukopa mons. Alda Rome u župi Piomblno Dese 17. travnja 2012. 
postulator dr. Juraj Batelja susreo je mons. Sllvija Padoina, umirovljenog 
biskupa talijanske biskupije Pozzuoli. Tom prigodom biskup Padoin 
Ispripovjedio je nekoliko vrlo zanimljivih podataka o BI. Alojziju Steplncu kao 
nadahnuću njegovoj svećeničkoj i biskupskoj službi. Na postulatorovu molbu 
mons. Padoin je spomenuto svjedočanstvo sastavio, potpisao 12. prosinca 
2012. i proslijedio Postulaturl, koja ga u hrvatskom prijevodu s radošću 
priopćuje čitateljima Glasnika. 


R ođen sam u Pieve 
di Soligo (TV) u 
Italiji 11. travnja 1930. 
Studij teologije i prava 
završio sam kao pito- 
mac Velikog rimskog 
sjemeništa na Papin¬ 
skom lateranskom sve¬ 
učilištu. Za svećenika 
me je zaredio mons. 
Giuseppe Zaffonato 
9. travnja 1955. u ka¬ 
tedrali u Pieve di So¬ 
ligo. Za biskupa sam 
imenovan 8. svibnja 
1993., posvećen 26. 
lipnja 1993. u Pozzu- 
oliju pokraj Napulja. 
Posvetitelj je bio uzo¬ 
riti kardinal Bernardin 
Gantin. Tom prigo¬ 
dom posvećeni su za 
biskupe i mons. Euge- 
nio Ravignani, biskup 
talijanske biskupije Vi- 
ttorio Veneto i mons. 
Salvatore Sorrentino, 
moj prethodnik u Po- 
zzuoliju. Pozzuoli je 
staro povijesno vrlo 
važno biskupsko sjedi¬ 


šte, u davnini zvano Pu- 
teoli. Prema svjedočan¬ 
stvu Djela apostolskih 
28,14 u tom je mjestu 
tjedan dana proboravio 
apostol Pavao kao »su- 
žanj Kristov« na putu 
prema Rimu. 

Između različitih duž¬ 
nosti koje su mi bile po¬ 
vjerene poučavao sam 
kanonsko pravo i knji¬ 
ževnost u sjemeništu u 
gradu Vittorio Veneto, 
a potom sam više od tri¬ 
deset godina bio u službi 
Kongregacije za bisku¬ 
pe, gdje sam posljed¬ 
njih nekoliko godina bio 
podtajnik. 

Prvih godina moga 
svećeništva, zajedno sa 
svojim kolegama, po¬ 
mno sam čitao članke 
koji su se posebno obi¬ 
lježeni pojavljivali u no¬ 
vinama i talijanskom 
tisku o zemljama eu¬ 
ropskog istoka i u njima 
progonjenoj Crkvi. Sta¬ 
nje progonjenih kršćana 


s posebnom su pozor¬ 
nošću pratili svi vjernici 
u talijanskim biskupija¬ 
ma i župama moleći da 
se što prije skrati pro¬ 
gonstvo i zavladaju mir 
i pravda. Svi vjernici i 
pastiri divili su se likovi¬ 
ma velikih pastira: nad¬ 
biskupa zagrebačkoga 
(Alojzije Stepinac), bu- 
dimpeštanskoga(Jozeph 
Mydzenty) i varšavsko- 
ga (Stephan Wiszinsky). 

Lik kardinala Stepin- 
ca uvijek me je odušev¬ 
ljavao zbog izuzetnog 
predanja Zagrebačkoj 
nadbiskupiji i Crkvi u 
Hrvata te hrabrom svje¬ 
dočanstvu u najtežim 
vremenima progonstva, 
a nadahnjivala me nje¬ 
gova uzorna izdržljivost 
u podnošenju duhovnih 
i fizičkih patnji. S osobi¬ 
tim raspoloženjem divio 
sam se njegovoj hrabroj 
(»adamantina - čelič¬ 
noj«) vjeri i nepokole¬ 
bljivoj vjernosti papi i 


rimskoj Crkvi te nje¬ 
govoj punoj privrže¬ 
nosti svojemu narodu 
s osobitim odnosom 
prema svećenicima i 
vjernicima laicima. 

Premda nisam imao 
prigodu osobno ga su¬ 
sresti, njegov sjajni 
primjer pomogao mi 
je živjeti sve snažnije 
i predanije moje sve¬ 
ćeničko služenje. Isto 
tako, kardinal Alojzi¬ 
je Stepinac nadahnji¬ 
vao me je u prenošenju 
oduševljenja i ljubavi 
prema Crkvi i na sje- 
meništarce koje sam 
pratio u Malom rim¬ 
skom sjemeništu. 

Držim da je njegov 
sjajni lik hrabrog i ne¬ 
slomljivog pastira bio 
i još uvijek može biti 
poticaj i nadahnuće za 
sve pastire u našoj Eu¬ 
ropi, a osobito u bisku¬ 
pijama i Crkvama koje 
su povezane Jadran¬ 
skim morem. 


Hvala vam što čitate i drugi¬ 
ma omogućujete primati Gla¬ 
snik Blaženi Alojzije Stepinac. 
Ako na vrijeme podmirite svo¬ 
je obveze prema Glasnika, on će 
moći redovito izlaziti i biti vje¬ 


snik Blaženikovih vrlina, koji¬ 
ma ga je Bog proslavio za dobro 
svoje Crkve i hrvatskoga naro¬ 
da. Glasnik može svaki čitatelj 
i svjedok obogatiti svojim do¬ 
pisom i uspomenama na kardi¬ 


nala Stepinca ili fotografijom iz 
njegova života. Ako ste bili di¬ 
onikom koje svečanosti priređe¬ 
ne u njegov spomen, izvijestite o 
tome putem Glasnika sve prija¬ 
telje i štovatelje kard. Stepinca. 


GLASNIK POSTULATURE BROJ 2 /2013. 










36 


BLAŽENI ALOJZIJE STEPINAC 



Pohod nadbiskupa Stepinca 
Bosni i Hercegovini 



0 pohodu nadbiskupa BI. Alojzija 
Stepinca katoličkim vjernicima i 
svim ljudima dobre volje u Bosni i 
Hercegovini već smo izvijestili u članku 
Josipa Joze Sutona »Dr. Alojzije Stepinac 
na putu kroz Bosnu i Hercegovinu 1938. 
godine«/ Želja nam je objaviti posebnu 
spomen-knjigu o tom značajnom 
događaju za hrvatski narod i Katoličku 
crkvu u Bosni i Hercegovini, pa ćemo 
u nekoliko sljedećih brojeva Glasnika 
o njemu izvješćivati prema opisu prof. 
Vjenceslava Topaloviča. 

Ako tko od čitatelja zna koju pojedinost 
o tom događaju ili posjeduje fotografiju 
o njemu, neka ih proslijedi na adresu 
Postulature u Zagrebu. 


170 osoba s fra Ivanom Markovićem na konju nosilo je daske iz 
Turbeta kroz Travnik u Guču Goru za izgradnju crkve i samostana 


V ■% 


Pišc: prof. mr. sc. Vjenceslav TOPALOVIĆ 


Nadbiskup Stepinac 
upoznaje život katolika u 
Travniku 

Kancelar Vrhbosanske nad¬ 
biskupije obavijestio je brzo¬ 
glasom rektora travničke nad¬ 
biskupske gimnazije prof. dr. 
Anđelka Jurića i prelata Franju 
Vrebca, dekana Travničkog de¬ 
kanata, o dolasku uglednih gosti¬ 
ju: zagrebačkog nadbiskupa dr. 
Alojzija Stepinca, vladike križe- 
vačkog Dionizija Njaradija, bi¬ 
skupa Garića i drugih. Uglednici 
su došli u Travnik u predvečerje 
26. lipnja i otišli su u Veliku nad¬ 
biskupsku gimnaziju ispred koje 
su ih izuzetno srdačno dočekali 


rektor gimnazije prof. dr. Anđel¬ 
ko Jurić, dekan Travničkog de¬ 
kanata Franjo Vrebac, gvardijan 
franjevačkog samostana u Gučoj 
Gori o. Anto Strukar, OFM, svi 
oci isusovci iz travničke gimna¬ 
zije, braća redovnici i redovnice 
Travničkoga dekanata. 

Kako su gosti bili umorni, 
posluženi su u sjemenišnoj bla¬ 
govaonici svečanim objedom, a 
potom su nakon molitve u kape¬ 
lici otišli na počinak. 

U jutro 27. lipnja 1938. nad¬ 
biskup Stepinac predvodio je 
svečanu misu u 9 sati u sjeme¬ 
nišnoj crkvi Sv. Alojzija u Trav¬ 
niku. Crkva i prostor ispred cr¬ 


kve, veliko gimnazijsko dvorište 
i okolne ulice bili su dupkom 
puni. Prema crkvi se slilo oko 
pet tisuća vjernika. Veće oku¬ 
pljanje katoličkog puka bilo je 
jedino godinu dana ranije, kada 
je u Travniku održan euharistij- 
ski kongres Travničke dekanije. 

Nakon svečane svete mise 
Nadbiskup se spustio u kriptu 
ispod crkve gdje je bio lijes s po¬ 
smrtnim ostatcima sluge Božjega 
Petra Barbarića, koji je 1935. go¬ 
dine prenesen u crkvu Sv. Aloj¬ 
zija nakon ekshumacije s groblja 
Bojna. Tu se pomolio s ostalim 
osobama iz pratnje, a potom su 
se svi vratili u prostor gimnazi- 


* Usp. Glasnik Blaženi Alojzije Stepinac, br. 4 (2002.), str. 98.-101.; br. 1. (2002.), str. 35.-36. 

je gdje su u Velikoj dvorani nad¬ 
biskupu Stepincu predstavljeni 
predstavnici političkih, zdrav¬ 
stvenih, vojnih i kulturnih in¬ 
stitucija Travnika, predstavni¬ 
ci hrvatskog kulturnog društva 
»Napredak«, Pjevačkog društva 
»Vlašić«, travničke limene glaz¬ 
be, »Hrvatskog doma«, »Hrvat¬ 
skog sokola«, predstavnici mu¬ 
slimanskog društva »Gajret«, 
predstavnici Židovskog doma, 
predstavnici Pravoslavne crkve, 
predstavnici tvrtke »Ugar«, tvor¬ 
nice žigica »Dolac«, predstavnici 
vojarne i mnogi drugi. 

Nakon predstavljanja rektor 
gimnazije prof. dr. Anđelko Ju- 
rić ugledne je goste kratko upo¬ 
znao s poviješću Travnika, po¬ 
sebno se osvrnuo na sadašnjeg 
vrhbosanskog nadbiskupa Šari- 
ća koji se rodio u Travniku, blizu 
gimnazijske zgrade, u ulici Paša 
mahala, u kući bosanskoga stila 
koja je kasnije u vrijeme Austro¬ 
ugarske srušena te je izgrađena 
nova na istoj lokaciji. I tada, a i 
danas, u narodu se ta kuća zove 
»biskupova kuća«. 

Rektor Jurić naglasio je kako 
se nadbiskup Sarić nakon puč¬ 
ke škole kod sestara milosrdnica 
školovao osam godina u njiho¬ 
voj Velikoj nadbiskupskoj gi¬ 
mnaziji, a potom je u Travniku 
pohađao i dvije godine teologi¬ 
je. Naime, prvi fakultet u Bosni 
i Hercegovini bila je visoka bo¬ 
goslovna škola u Travniku, a iz¬ 
gradnjom visoke teološke škole 
u Sarajevu travnička je ugašena 
i nadbiskup Sarić je školovanje 
nastavio u Sarajevu. 

Rektor se osvrnuo na pro- 
svjetno-kulturni život Travnika 
gdje su, u vrijeme nadbiskupova 
djetinjstva i mladosti, bile četiri 
srednje škole: Nadbiskupska ve¬ 
lika gimnazija s pravom javnosti, 
franjevačka gimnazija u Gučoj 
Gori, gimnazija časnih sestara 




Krajolici i kanjoni rijeka kroz Bosnu i Hercegovinu 
pružali su odmor i razonodu Bi. Alojziju Stepincu 
u putovanju kroz Bosnu i Hercegovinu 


le, posjetili su neke bole¬ 
snike i bolničku kapelicu. 
Kapelica je bila uređena u 
potkrovlju a oltarnu sli¬ 
ku koja prikazuje Sv. Vin¬ 
ka kako pruža ruke pre¬ 
ma bolesniku naslikao je 
prof. Gabrijel Jurkić. U 
bolnici je radilo deset ča¬ 
snih sestara koje su uz ka¬ 
pelicu u potkrovlju imale 
i lijepo uređeni stan u ko¬ 
jem su stanovale. 

Ugledni su gosti po¬ 
sjetili malo isusovačko 
sjemenište (»Vila Dei») na 
Bašbunaru, prekrasnom 
brežuljku poviše Travnika, koje se 
smjestilo na površini od tri hek¬ 
tara. Tu su razgledali sjemenište, 
dvije kapelice i ljiljan, prenesen s 
groba Petra Barbarića, koji je na 
grobu Petra Barbarića, na groblju 
Bojna, procvjetao u zimi. Godine 
1935. posmrtni ostatci sluge Bož¬ 
jega Petra Barbarića ekshumirani 
su i preneseni u kriptu ispod sje- 


menišne crkve u Travniku, a lji¬ 
ljan s groba u malo isusovačko 
sjemenište na Bašbunaru. 

Ugledni gosti, na čelu s pre- 
uzvišenim nadbiskupom Ste- 
pincem, potom su se uputili u 
samostansku župu Guča Gora, 
nedaleko od Travnika, gdje ih je 
srdačno dočekao otac fra Anto 
Strukar, gvardijan, sa svojim fra¬ 
njevcima. Doček je bio iznimno 


milosrdnica i musliman¬ 
ska Medresa, te sedam 
pučkih škola, a pored 
toga još nekoliko hrvat¬ 
skih, srpskih, musliman¬ 
skih i židovskih kultur¬ 
nih društava i ostalih 
nenacionalnih društava. 

Poslije toga ugledni su 
se gosti uputili do samo¬ 
stana časnih sestara gdje 
ih je srdačno dočekala ča¬ 
sna predstojnica s. Jelisa- 
va Kirin i predstavila im 
je rad svoga reda u Trav¬ 
niku. Razgledali su divnu 
samostansku kapelicu. 
Divili su se oltarnoj slici 
Majke Divne, koju je ča¬ 
snim sestrama poklonio 
prvi vrhbosanski nadbi¬ 
skup Josip Stadler. 

Potom su se uputili u 
travničku bolnicu gdje su 
sestre milosrdnice radi- 


Župna crkva Sv. Jurja u Travniku u kojoj se u du¬ 
goj molitvi zadržao Bi. Alojzije Stepinac, 27. lipnja 
1938. 

BLAŽEN 


ALOJZIJE STEPINAC 



Samostan i crkva sv. Franje Asiškoga u Gučoj Gori ugostili su Bi. Alojzija 
Stepinca, 27. lipnja 1938. 



Isusovačko sjemenište u Travniku bilo je ponos Hrvata u Bosni. Tu je bilo 
prvo bogoslovno sjemenište i najslavnija gimnazija u Bosni. Tu su se odško- 
lovali brojni biskupi, svećenici i nositelji znanstvenih titula i političkih vlasti. 


srdačan, na franjevcima svoj¬ 
stven način. Gosti su se divili li¬ 
jepoj lokaciji crkve i samostana 
na brijegu. 

Prvo su obišli crkvu i u njoj 
grob fra Marijana Šunjića, veli¬ 
kog humanista, graditelja i bor¬ 
ca za opstanak Hrvata katolika 
na prostorima Bosne. Fra Mari¬ 
jan Šunjić rođen je u Bučićima, 
nedaleko od Guče Gore. Bio je 
biskup franjevačkog reda, a po¬ 
svetio ga je biskup Strossmayer. 
Nažalost, biskupsku službu ob¬ 
našao je svega pet godina. Zbog 
dugotrajne bolesti otišao je u 


Beč na liječenje. Nedugo zatim 
umro je 28. rujna 1860. u Beču. 
U Beč je došao biskup Stros- 
smayer te je o svom trošku ti¬ 
jelo dao balzamirati. Lijes s bal- 
zamiranim tijelom preminuloga 
biskupa otpremljen je prvo že¬ 
ljeznicom, a potom na kraju 
i zaprežnim kolima do Guče 
Gore, gdje je pokopan u samo¬ 
stanskoj crkvi. Biskup Šunjić je 
u Sarajevu učio čitati, pisati i go¬ 
voriti turski jezik jer je franjev¬ 
cima u Bosni u vrijeme osman¬ 
ske uprave bilo bitno da imaju 
nekoga tko je znao turski jezik 


Prvi fakultet u Bosni i Her¬ 
cegovini bila je visoka bogo¬ 
slovna škola u Travniku, a 
izgradnjom visoke teološke 
škole u Sarajevu travnička 
je ugašena i nadbiskup Šarić 
je školovanje nastavio u Sa¬ 
rajevu. 



BI. Alojzije Stepinac izlazi iz samo¬ 
stana sestara milosrdnica u Travni¬ 
ku, 27. lipnja 1938. 


kako bi mogli pregovarati s tur¬ 
skim namjesnicima u Bosni. Bi¬ 
skup Šunjić znao je i mnoge eu¬ 
ropske jezike. 

Nakon obilaska crkve gosti 
su razgledali bogate zbirke u sa¬ 
mostanu: povijesnu, numizma¬ 
tičku, prirodoslovnu, lapidarij i 
veliku biblioteku. Gvardijan fra 
Anto Strukar naglasio je kako 
je u sklopu franjevačkog samo¬ 
stana radila od 1882. do 1900. 
franjevačka gimnazija u obliku 
probandata. Godine 1900. pre¬ 
mještena je u novoizgrađenu re¬ 
prezentativnu zgradu gimnazije 
u Visokom zbog blizine glavnog 
grada Sarajeva i svoja tri samosta¬ 
na koji su bili u obližnjim mjesti- 

naglasio je kako je u sklopu 
franjevačkog samostana 
radila od 1882. do 1900. 
franjevačka gimnazija u 
obliku probandata. Godi¬ 
ne 1900. premještena je u 
novoizgrađenu reprezen¬ 
tativnu zgradu gimnazije 
u Visokom zbog blizine 
glavnog grada Sarajeva i 
svoja tri samostana koji su 
bili u obližnjim mjestima: 
Fojnici, Kreševu i Kralje¬ 
voj Sutjesci. 

ma: Fojnici, Kreševu i Kraljevoj 
Sutjesci. 

Potom su se, nakon kraćeg 
odmora i okrjepe, kada je gvar¬ 
dijan nadbiskupu Stepincu uru¬ 
čio album s fotografijama fojnič- 
koga grbovnika, vratili u Travnik 
na svečani objed u velikoj nad¬ 
biskupskoj gimnaziji. Nakon 
objeda rektor otac Anđelko Ju- 
rić zahvalio je nadbiskupu Ste¬ 
pincu na posjetu i uručio mu al¬ 
bum s fotografijama Travnika i 
okolice. Nadbiskup je toplo za¬ 
hvalio svim domaćinima: rek¬ 
toru nadbiskupskog sjemeništa 
dr. Anđelku Juriću, svim očima 
i profesorima isusovcima, trav¬ 


ničkom dekanu Franji Vrebcu, 
svim redovnicima, redovnicama, 
predstavnicima Pravoslavne cr¬ 
kve, islamske vjerske zajednice, 
židovske zajednice, političarima, 
te kulturnim i zdravstvenim dje¬ 
latnicima. Istaknuo je kako je ti¬ 
jekom boravka u Bosni i Herce¬ 
govini duboko dirnut srdačnim 
i toplim dočekom te dubinom 
vjerničkog života i da se to sve 
ponovo i u potpunosti očituje i 
ovdje u Travniku. 

Nakon ovih pozdravnih rije¬ 
či Nadbiskup je u pratnji vladike 
Njaradija i biskupa Garića kre¬ 
nuo dalje prema Banjoj Luci te 
nakon oproštaja od biskupa Ga¬ 
rića iz Banje Luke otputovao za 
Zagreb. 

Time je završen ovaj prvi, po¬ 
vijesni posjet nadbiskupa Ste- 
pinca Bosni i Hercegovini, a 
glavni cilj putovanja bilo je pri¬ 
sustvovanje proslavi 30. obljet¬ 
nice biskupstva nadbiskupa Ša- 
rića. Nakon povratka u Zagreb 
nadbiskup Stepinac isticao je 
svim svojim suradnicima koliko 
je oduševljen i dirnut dubinom 
vjerničkog života Hrvata Bosne 


Glazbenici u Travniku 

i Hercegovine i dobrom organi¬ 
zacijom Katoličke crkve u Bosni 
i Hercegovini. 

Stoga je nadbiskup Stepinac s 
radošću prihvatio poziv da bude 
svečani gost na posveti novog 
mostarskoga biskupa dr. Petra 
Čule u Mostaru sljedeće godi¬ 
ne (1939.). S radošću je te 1939. 
godine zrakoplovom otišao u 
Mostar. To je, zbog povijesnih 
okolnosti, bio i posljednji po¬ 
sjet nadbiskupa Stepinca Bosni i 
Hercegovini. 

(SVRŠETAK) 


Sve čitatelje Glasnika i 
štovatelje Bi. Alojzija 
Stepinca koji su se 
pismenim putem 
preporučili u zagovor Bi. 
Alojzija Stepinca i zatražili 
molitvu na njegovu grobu 
potičemo da se u molitvi 
sjedine sa svim njegovim 
štovateljima koji sudjeluju 
u svetoj Misi svakog 10. 
u mjesecu u zagrebačkoj 
prvostolnici u 18 sati. 

BLAŽENI ALOJZIJE STEPINAC 



Molitva u čast BI. Alojzija Stepinca 


G ospodine, Bože naš, Ti si 
blaženom Alojziju Stepin¬ 
ču dao milost čvrsto vjerova¬ 
ti u Isusa Krista i spremnost tr¬ 
pjeti za njega sve do mučeničke 
smrti. Pomozi nam slijediti nje¬ 
gov primjer i njegov nauk da bi¬ 
smo ljubili Krista kako ga je on 
ljubio i služili Crkvi kako joj je 
on služio sve do darivanja vla¬ 
stitoga života za nju. Njegova 
živa vjera u Isusa Krista i posto¬ 
jana ljubav prema Crkvi neka 


nas učvrste u borbama života na 
putu vječnoga spasenja. Po nje¬ 
govu zagovoru udijeli milost 
svoga blagoslova našim bisku¬ 
pima, svećenicima, redovnicima 
i redovnicama, svećeničkim i re¬ 
dovničkim pripravnicima, na¬ 
šim obiteljima, da budu čvrste 
u vjeri i blagoslovljene novim i 
brojnijim životima. Budi utjeha 
svim starijim osobama te pomoć 
bolesnicima i patnicima. Očeve i 
majke, djecu i mlade očuvaj od 


unutarnjih i vanjskih pogibelji 
duše i tijela. Udijeli milost sveće¬ 
ničkih i redovničkih zvanja na¬ 
šoj župi, našoj biskupiji i Crkvi 
u Hrvata. 

/Po njegovu zagovoru udijeli mi 
milost... / 

Po Kristu Gospodinu našemu. 
Amen. 

Nakon toga izmoli: Oče naš, 
Zdravo, Marijo, Slava Ocu, sa 
zazivom: Blaženi Alojzije Ste- 
pinče, moli za nas! 


MOLITVENA ZAJEDNICA BLAŽENOGA ALOJZIJA STEPINCA 


Već sedmu godinu u Zagrebu djeluje Molitvena zajednica Blaženoga Alojzija Stepinca. To je skupina 
katoličkih vjernika koja nastoji živjeti evanđelje nadahnuta primjerom BI. Alojzija Stepinca. Do sada se 
u zajednicu uključilo oko 5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time i duhovnoj i moralnoj 
obnovi Crkve u Hrvata i samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Molitve¬ 
ne zajednice Bi. Alojzija Stepinca? 

Svaki se kršćanin može uključiti u Molitvenu za¬ 
jednicu Blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i Bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

Svaki štovatelj Blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke crkve 

■ za čvrstoću osobne vjere i vjernosti Isusu Kri¬ 
stu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti Bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj Bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i jav¬ 
nom životu 

■ surađivati s Postulaturom u promicanju Blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete mise ili na molitvenom sastanku 

■ darom i žrtvom pridonositi uspješnom dovr¬ 
šetku postupka za proglašenje svetim Bi. Aloj¬ 
zija Stepinca. 


S vjerom u Općinstvo svetih članovi »Zajednice štovatelja Blaženoga Alojzija Stepinca« mole za svoje 
potrebe i potrebe braće ljudi, osobito za ozdravljenje bolesnih i obraćenje nevjernika. Posebna nakana 
njihovih pobožnosti je molitva da Blaženi Alojzije Stepinac bude što prije proglašen svetim. 

Blagoslov pastoralnog 
centra BI. Alojzija Stepinca 

Đ akovačko-osječki nadbiskup 
Marin Srakić blagoslovio je 6. 
veljače, nakon svečanog misnog slav¬ 
lja u župi Preslavnog Imena Mariji¬ 
na u Osijeku, novi suvremeni pasto¬ 
ralni centar koji je po njegovoj želji 
dobio ime Bi. Alojzija Stepinca. Bla¬ 
goslovljen je tijekom devetnice Bla- 
ženiku koji se časti i čije se moći ču¬ 
vaju u ovoj donjogradskoj crkvi. Na 
misnom slavlju i blagoslovu sudjelo¬ 
vali su brojni vjernici i članovi 23 žu¬ 
pne skupine koji će pastoralni centar 
koristiti i zbog kojih je on proširen 
i obnovljen. Sve ih je pozdravio žu¬ 
pnik Ivan Jurić kazavši kako je pa¬ 
storalni centar projektirao Ivan Cve- 
nić, radove je realiziralo poduzeće 
Zuber. 


Pokrenuta mrežna stranica slavonskobrod- 
ske župe BI. Alojzija Stepinca 

P roslava ovogodišnjeg Stepinčeva u župi Bi. Alojzija Stepin¬ 
ca u Naselju A. Hebranga u Slavonskom Brodu počela je 
srijedu 6. veljače predstavljanjem prve mrežne stranice te župe. 
Stranicu je svečano pustio u virtualni svijet domaći župnik To¬ 
mislav Curić. O sadržaju te bogato opremljene stranice infor¬ 
mativnoga i formativnog karaktera, koju je župi donirao Silvio 
Baričević i njegova tvrtka Silens, govorio je župljanin Zrinoslav 
Macan, administrator stranice. 

Sve informacije o životu te najmlađe slavonskobrodske 
župe dostupne su sada na adresi www.zupa-stepinac.org. Kako 
je prvotni cilj njezina pokretanja bio bolje upoznavanje živo¬ 
ta i djela Bi. Alojzija Stepinca, saznavanje prave istine o njemu, 
stranica je jedinstvena i po tome što donosi brojne informaci¬ 
je, slikom, riječju i videozapisom o Bi. Alojziju Stepincu, od 
njegove mladosti do nadbiskupske službe, napose zatočeniš¬ 
tva, montiranog procesa suđenja i smrti te beatifikacije i svim 
daljnjim događanjima vezanim uz Blaženikov lik. Tu su i broj¬ 
ne molitve Blaženiku. Jedinstvenost stranice jesu i fotografije 
i originalni rukopisi koje je župljanin Macan uspio dobiti čak 
iz Amerike iz privatne zbirke, a do sada nisu nigdje objavljene. 


U Križevcima održana manifestacija »Uzorni likovi vjere« 



Prizor iz đačke radionice »Uzorni likovi vjere« na pro¬ 
slavi 5. dana hrvatskih svetaca i blaženika u Križevcima, 
27. siječnja 2013. 


osljednjeg je dana Sv. Marku 
Križevčaninu posvećen moli¬ 
tveni i umjetnički program pred¬ 
vodio križevački zbor mladih 
»Crisinus«.Tijekommanifestacije 
riječju su, pjesmom i slikom pre¬ 
dočeni uzorni likovi vjere i hrvat¬ 
ski kandidati za čast oltara: Sluga 
Božji Ante Antić, Sluge Božji fra 
Leo Petrović i 65 subraće, s. Žar¬ 
ka Ivasić, koju su 1946. strijelja- 


Prigodnim programom posvećenim Sv. Marku 
Križevčaninu, misnim slavljem koje je predvodio 
bjelovarsko-križevački biskup mons. dr. Vjekoslav 
Huzjak te premijerom dokumentarnoga filma 
»Sveti Marko Križevčanin u obrani vjere« u 
križevačkoj župnoj crkvi Sv. Ane u nedjelju 27. 
siječnja završeni su 5. dani hrvatskih svetaca i 
blaženika u organizaciji obiju križevačkih župa i 
Udruge za promicanje znamenitih Križevčana »Dr. 
Stjepan Kranjčić«. 


ci akrila na drvu. U svečanosti 
otvorenja sudjelovali su grado¬ 
načelnik Branko Hrg, Ksenija 
Abramović, direktorica Galeri¬ 
je hrvatske sakralne umjetnosti 
»Laudato«, koja je organizira¬ 
la izložbu, likovni kritičar Stan¬ 
ko Špoljarić te sama autorica. 
Umjetnički obol svečanosti dao 
je ansambl »Crisinus« i glumac 
Dubravko Sidor. 


le komunističke vlasti u Gospi¬ 
ću, Sluga Božji Placido Cortese, 
talijanski franjevac konventualac, 
rodom s Cresa, Službenica Božja 
Ana Marija Marović i Službenica 
Božja Marica Stanković. 

U Gradskoj galeriji tih je 
dana otvorena i izložba oltarnih 
slika »Hrvatski sveci i blaženi- 
ci u našem narodu« akademske 
slikarice Maje Vidović u tehni- 



GLASNIK POSTULATURE BROJ 2 /2013. 






















BLAŽENI ALOJZIJE STEPINAC 


!j*wV 




Duhovna obnova i molitve u Krašku za 
proglašenje svetim BI. AloJziJa Steplnca 

Već više godina vjernici župe Krašić, kojima se sve više 
pridružuju i vjernici ostalih župa i dekanata, sudjeluju 
u molitvenoj pobožnosti - devetnici uoči Stepinčeva - i 
mole za proglašenje svetim sina svoje župe Blaženog 
Alojzija Stepinca. U devet dana Blaženikovi štovatelji 
dolazili su i ove godine u crkvu Presvetoga Trojstva u 
Krašiću, za koju je Blaženi Alojzije Stepinac rekao »da 
ga neprestano poziva na molitvu«, i on je sam u njoj 
puno molio. 

Blaženi Alojzije Stepinac pred špiljom Gospe Lurđske koju je 
on dao urediti u župnoj crkvi Presvetog Trojstva u Krašiću u 
^ . Marijanskoj godini 1954. prigodom stote obljetnice proglaše¬ 
nja dogme o Bezgrješnom Začeću Blažene Djevice Marije 


M olitveno okupljanje za¬ 
počeli smo i ove godine 
na blagdan Svijećnice, blago¬ 
slovom svijeća, i tako se spo¬ 
menuli da je njegova svijeća 
koju je držao u ruci prigodom 
umiranja bila blagoslovljena 
upravo na Svijećnicu. Kad su 
nam vremenske prilike dopu¬ 
stile, pobožnosti smo imali na 
novopostavljenom prostoru s 
postajama pobožnosti križno¬ 
ga puta. Aktivno su sudjelo¬ 
vala i djeca od petog razreda 
osnovne škole, a i srednjoškol¬ 
ci. U kišne dane, djeca su pred¬ 
vodila molitvu krunice u crkvi, 
a nakon krunice bilo je klanja¬ 
nje Presvetom Oltarskom Sa¬ 
kramentu i sveta misa. 

Svih tih dana molili smo u 
našim organiziranim molitve¬ 
nim slavljima za Stepinčevo 
proglašenje svetim. 

Ove godine pridružili su 
nam se u molitvi organiziranim 
dolaskom svećenici i vjerni¬ 
ci Dugoselskog dekanata, pje¬ 
vački zbor i vjernici župe Sveta 
Klara iz Zagreba, pjevački zbor 
i vjernici župe Svete Obitelji iz 
Zagreba, a posebnu radost pri¬ 
činila nam je klapa HRM »Sveti 
Juraj« koja je u petak 8. veljače 


svojim pjevanjem pratila po- 
božnost križnoga puta i misno 
slavlje. Duh molitve nadahnut 
riječima i primjerom blaženog 
Stepinca posebno se osjećao u 
crkvi i oko nje svih tih dana, 
kao i čitave veljače, kada su u 
lijepom broju u Krašić dola¬ 
zili brojni hodočasnici, štova¬ 
telji Blaženog Alojzija Stepin¬ 
ca unatoč hladnom vremenu i 
snijegu koji otežava putovanje. 
Potražili su ovo mjesto i crkvu 
i oni koji ne poznaju previše 
Blaženika. Tijekom kateheza u 
crkvi i njih se nastoji potaknu¬ 
ti na molitvu Blaženiku te po¬ 
znavanje ovog svetog prostora 
u kojemu je Blaženik provodio 
dane svojega zatočeništva. 

Stepinčev duh u pobožnost 
križnoga puta zahvaća i naše 
mlade. Kako su lijepo upam¬ 
tili njegove riječi: »Sve ste mi 
oduzeli, ali jedno niste! Da 
kao Mojsije uzdižem ruke k 
Bogu...« 

U subotu 2. ožujka 2013. 
hodočastili su u Krašić i vjer¬ 
nici Jaskanskoga dekanata. Bili 
su doista pravi hodočasnici. 
Pješice su pošli iz svojih kuća 
do Krašića gdje su bili sudioni¬ 
ci misnoga slavlja i molitve za 


Blaženikovo proglašenje sve¬ 
tim. Njihova žrtva pješačenja 
prikazana je Bogu na tu naka¬ 
nu. Misno slavlje na prvu ho¬ 
dočasničku subotu predvodio 
je Vojni ordinarij mons. Juraj 
Jezerinac. Okupilo se oko 500 
vjernika. 

Pjevao je zbor mladih iz 
župe Sv. Jurja iz Draganića. 
Nakon okrjepe koja slijedi¬ 
la poslije svete mise i posjeta 
prostorijama u kojima je živio 
Blaženik, započeli smo u 13.30 
sati pobožnost križnoga puta. 
I ovom prigodom djeca iz župe 
Krašić predvodila su molitvu u 
zajedništvu s nazočnim sveće¬ 
nicima. Pobožnosti križnoga 
puta pridružili su se u velikom 
broju i domaći vjernici, tako da 
je na toj pobožnosti sudjelova¬ 
lo oko 700 vjernika. Vjernike - 
hodočasnike ova je pobožnost 
duboko dirnula, a mnogi su od 
njih zatražili da otisnemo mo¬ 
litve ovoga križnoga puta jer bi 
i oni željeli imati te tekstove i 
tako širiti štovanje Blaženog 
Alojzija Stepinca. 

Poseban duh pobožnosti 
osjeća se u Krašiću baš ove go¬ 
dine kada slavimo 115. godiš¬ 
njicu Stepinčeva rođenja, 100. 

obljetnicu posvećenja nove žu¬ 
pne crkve u Krašiću i spominje¬ 
mo se 15. obljetnice Stepinčeva 
proglašenja blaženim. Taj duh 
molitve izražava želju vjernika 
i njihovo iščekivanje Blaženi- 


kova proglašenja svetim. U žu¬ 
pnoj crkvi u Krašiću okuplja se 
i Molitvena zajednica Bi. Aloj- 
zija Stepinca koja svake srije¬ 
de posebnom pobožnošću moli 
za njegovo proglašenje svetim. 


Neka dobri Bog usliši naše mo¬ 
litve da bismo već ove godine 
doživjeli njegovo proglašenje 
svetim. 

Dragutin Kučan, župnik 



Zagrebački nadbiskup kardinal Josip Bozanić 
otvara izložbu »Stepinčevim stazama po Sve¬ 
toj zemlji« u predvorju Pastoralnog instituta 
Zagrebačke nadbiskupije, 7. veljače 2013. 


Izložba »Stepinčevim stazama po Svetoj zemlji« 

Izložba »Stepinčevim stazama po Svetoj zemlji« otvorena 
je u četvrtak 7. veljače u Nadbiskupijskome pastoralnom 
institutu u Zagrebu. Izložbu o spomenu na hrvatsko 
hodočašče u Svetu zemlju, koje je 1937. godine u povodu 
1900. obljetnice Kristove muke i smrti predvodio tadašnji 
zagrebački nadbiskup koadjutor Alojzije Stepinac, 
organizirali su Nadbiskupski duhovni stol, Postulatura 
kauze za proglašenje svetim BI. Alojzija Stepinca i Glas 
Koncila. 


O tvarajući izložbu, zagrebač¬ 
ki nadbiskup kardinal Josip 
Bozanić istaknuo je važnost oku¬ 
pljanja oko križa i Blaženog Ste¬ 
pinca. »Svjedoci smo s kakvim su 
ponosom naši mladići i muževi 
protekle godine za vrijeme misija 
u gradovima nosili Stepinčev križ 
od župe do župe po našem gra¬ 
du«, podsjetio je kardinal Bozanić 
poručivši da se i na ovom otvara¬ 
nju izložbe osjeća kako Bi. Ste¬ 
pinac okuplja, povezuje i usmje- 
ruje. »Došli smo jer osjećamo da 
nam Bi. Stepinac i danas ima što 
reći, da je on danas ne samo uzor, 
nego i poziv i usmjerenje«, rekao 
je kardinal Bozanić. 

Autor izložbe Claude Grbe- 
ša pojasnio je kako je poticaj za 
izložbu bilo produbljenje činje¬ 
nice da je Alojzije Stepinac bio 
vitez Papinskog viteškog reda 
Svetog groba jeruzalemskog, ko¬ 
jem i Grbeša pripada od svibnja 
2010. godine. 

»Glavno je djelo izložbe križ 
koji je Bi. Stepinac donio iz Svete 
zemlje. Tu su i osobni predmeti 
koje je nosio, koji dolaze iz Mu¬ 
zeja Bi. Alojzija Stepinca. Velik 
dio ove izložbe jesu fotografije 


Ljudevita Griesbacha i arhivski 
predmeti iz zbirke Josipa Andri- 
ća«, istaknuo je Grbeša naglaša¬ 
vajući najvažnije od 84 fotogra¬ 
fije i predmeta s izložbe, među 
kojima je i reprodukcija zastave 
s hodočašća. 

Govoreći o postavu izložbe, 
profesorica Maja Juras istaknula 
je kako se fotografijama i pred¬ 
metima obnavlja uspomena na 
Blaženika, na njegovo putovanje 
u Svetu zemlju, na događaje koji 
su se tamo zbili i na riječi izreče¬ 
ne i zapisane za vrijeme i nakon 
hodočašća koje zauvijek osta¬ 
ju svjedočiti Blaženikovu ljubav 
prema Bogu, čovjeku i svome na¬ 
rodu. 

»Subjekt izložbe je Bi. Alojzi¬ 
je Stepinac, a uz njega to je i križ. 
Križ koji je na njegovim leđima 
od simbola patnje postao simbo¬ 
lom slave«, pojasnila je Juras. 

O važnosti ove izložbe progo¬ 
vorili su moderator Nadbiskup¬ 
skoga duhovnog stola mons. Ne- 
d jel jko Pintarić, postulator kauze 
za kanonizaciju Bi. Alojzija Ste¬ 
pinca mons. Juraj Batelja, doma¬ 
ćin izložbe i ravnatelj NPI dr. 
Tomislav Markić. 


Zagrebački gradonačelnik 
Milan Bandić istaknuo je kako je 
i ova izložba svjedok nikad pre¬ 
kinute povezanosti i ljubavi hr¬ 
vatskog naroda, hrvatske kultu¬ 
re sa Svetom Stolicom i Svetom 
zemljom. 

Svečanost otvorenja izložbe 
pjevanjem je uveličao zbor župe 
Bi. Alojzija Stepinca Bestovje- 
Novaki-Rakitje, program je vo¬ 
dila Tanja Popec. 

Prigodom izložbe javnosti je 
predstavljen i katalog »Stepinče¬ 
vim stazama po Svetoj zemlji«. 
Prihod od prodaje kataloga na¬ 
mijenjen je kršćanima u Svetoj 



Naslovnica kataloga s izložbe »Stepin 
čevim stazama po Svetoj zemlji« 

BLAŽENI ALOJZIJE STEPINAC 



Predstavljena knjiga 

»Blaženi Alojzije Stepinac, Propovijedi o Deset zapovijedi Božjih« 



Štovatelji Bi. Alojzija Stepinca ispunili su dvoranu 
»Vijenac« Nadbiskupijskog pastoralnog instituta 8. 
veljače 2013. i pomno pratili predstavljanje knjige 
»Blaženi Alojzije Stepinac, Propovijedi o Deset zapo¬ 
vijedi Božjih« 


Predstavljanje knjige »Blaženi Alojzije Stepinac - Propovi 
jedi o Deset zapovijedi Božjih« u Zagrebu 8. veljače 2013. 
svojom pjesmom popratio je KUD »Laz« 


K njiga »Propovijedi o Deset 
zapovijedi Božjih« Blaženog 
Alojzija Stepinca predstavljena je 
u dvorani »Vijenac« Nadbisku- 
pijskoga pastoralnog instituta u 
Zagrebu u petak 8. veljače. Pred¬ 
stavljanju knjige, koju je o ovo¬ 
godišnjem Stepinčevu objavila 
Postulatura Bi. Alojzija Stepinca, 
nazočili su vojni biskup Juraj Je- 
zerinac, križevački vladika Niko¬ 
la Kekić, zagrebački pomoćni bi¬ 
skup Valentin Pozaić i generalni 
vikar Varaždinske biskupije Ivan 
Godina te Blaženikova rodbina. 

Govoreći o važnosti propovi¬ 
jedi, dr. Hohnjec istaknuo je kako 
homilija daje život tekstu, a po¬ 
ruka se po nasljedovanju pretvara 
u djelo. Za mnoge katolike pro¬ 
povijed jest i ostaje jedini govor o 
vjeri, usprkos katoličkom tisku i 
svim hvalevrijednim ponudama u 
javnosti, posebno na radiju i tele¬ 
viziji. Zato je propovijed najsnaž¬ 
nije i najdjelotvornije pastoralno 
zalaganje i ona zahvaća u ljudski 
život i čovjeka usmjeruje prema 
Bogu, tumači vjerska načela te 
potiče i uvodi moralno vladanje. 

»Evanđelje Blaženik uspore¬ 
đuje s navještajem Riječi Božje, 


t). sa sijanjem sjemena 1 povezu¬ 
je ga s urodom. Znao je Bi. Aloj¬ 
zije da je propovijedanje sinonim 
za svećenikovo djelovanje. Pre¬ 
ma onom što kažu apostoli da su 
pozvani na molitvu i propovije¬ 
danje, osnovni je zadatak svakog 
svećenika dijakonija, služenje 
Božjoj riječi, a u pitanju učinka 
propovijedi vrijedi činjenica da 
su i propovjednik i slušatelj od¬ 
govorni za uspjeh«, rekao je na 
kraju dr. Hohnjec. 

Osobni doživljaj propovijedi 
i sadržaj knjige predstavio je bi¬ 
skup Jezerinac. Istaknuo je da je 
kardinal Stepinac, premda zato¬ 
čen, vršio biskupsku, učiteljsku 
službu. Kao dječak biskup Jeze¬ 
rinac slušao je Blaženikove pro¬ 
povijedi, a riječi kojima je istine 
vjere on tumačio malom stadu 
krašićkih vjernika ovom knjigom 
postaju dostupne Crkvi raširenoj 
diljem svijeta i svim ljudima do¬ 
bre volje. 

Govoreći o sadržaju, istaknuo 
je kako u djelu susrećemo Bi. Ste¬ 
pinca kao vjeroučitelja koji istine 
vjere tumači na jednostavan na¬ 
čin, razumljiv svakome čovjeku 
i s jasnom porukom: da mladi i 


odrasli upoznaju smisao života, 
radost i ponos života po načeli¬ 
ma katoličke vjere i da kao slo¬ 
bodna djeca Božja izgrađuju svi¬ 
jet mira, međusobnog uvažavanja 
i kršćanske ljubavi. 

Postulator Batelja, koji je pro¬ 
povijedi pripremio za tisak, po¬ 
pratio bilješkama i kazalom, ista¬ 
knuo je tri misli dominantne 
u propovijedima i presudne za 
našu Crkvu: prva je snažna vje¬ 
ra u Boga, druga vjernost savje¬ 
sti i službi te naposljetku kršćan¬ 
ski odgoj i sadržaj vjere. Uz ovu 
posljednju napomenuo je kako je 
Bi. Alojzije zapisao »u predmet 
vjere računamo mi i uzgoj mla¬ 
deži prema načelima te vjere«. 
Knjigu je objavila Postulatura Bi. 
Alojzija Stepinca. 

U toj prigodi postulator je 
izložio i put kanonskoga postup¬ 
ka za proglašenje blaženim i sve¬ 
tim kardinala Stepinca predoču¬ 
jući knjige i dokumente koji su 
pri tome poslužili. 

U programu predstavljanja 
knjige »Propovijedi o Deset za¬ 
povijedi Božjih« sudjelovao je 
KUD »Laz« iz Laza te voditelji¬ 
ca Valerija Žlabar. 

Predstavljanje »Propovijedi o Deset zapovijedi Božjih« u Splitu 


U velikoj dvorani Nadbiskup¬ 
skoga sjemeništa u Splitu u 
četvrtak 21. veljače predstavljena 
je knjiga »Blaženi Alojzije Stepi- 
nac - Propovijedi o Deset zapo¬ 
vijedi Božjih«, u kojoj su objav¬ 
ljene 33 Stepinčeve propovijedi 
na temelju deset Božjih zapovi¬ 
jedi što ih je govorio na misama 
u Krašiću za vrijeme zatočeništva 
i koje su do sada bile nepoznate 
široj javnosti. Knjigu objavljenu 
u izdanju Postulature Blaženog 


Alojzija Stepinca predstavi¬ 
li su duhovnik bogoslovije 
dr. don Eduard Punda, voj¬ 
ni biskup Juraj Jezerinac i 
priređivač mons. Juraj Bate- 
lja, promicatelj postupka za 
proglašenje svetim blaženog 
Alojzija Stepinca. 

Predstavljanje ove najnovije 
knjige u Bi. Alojziju Stepincu 
pjesmom je izvrsno upotpuni¬ 
la klapa »Sveti Juraj« Hrvatske 
ratne mornarice. 



Vjernici grada Zaprešića na grobu 
BI. Stepinca 

V jernici grada Zaprešića, predvođeni svojim pa¬ 
stirima iz obiju zaprešićkih župa, hodočasti- 
li su na svoje deveto zavjetno hodočašće 9. ožuj¬ 
ka u zagrebačku prvostolnicu na grob Bi. kardinala 
Alojzija Stepinca. Euharistijsko slavlje predvodio je 
zaprešićki dekan župnik Ivan Frkonja u zajedniš¬ 
tvu s rektorom katedrale Josipom Kuhtićem, žu¬ 
pnikom o. Vinkom Sudarom, župnim vikarom To¬ 
mislavom Hačkom. Riječi dobrodošlice vjernicima 
grada Zaprešića i njihovim pastirima uputio je rek¬ 
tor Kuhtić rekavši da ovo zavjetno hodočašće gra¬ 
da Zaprešića s gradonačelnikom Željkom Turkom 
poprima ozbiljno tradicijsko i vjerničko obilježje. 
Na kraju mise dekan Frkonja uz ostalo je istaknuo: 
»Pred nama svijetli lik Blaženoga Alojzija u koje¬ 
mu se ocrtava Krist, jedini cilj kojemu je naš Blaže- 
nik svim svojim bićem i čitavim životom težio.« 
Tri zbora iz župe Sv. Petra apostola uzveličali su 
ovo slavlje: mješoviti zbor »Sv. Cecilija«, zbor mla¬ 
dih »Stijene« i dječji zbor »Božje krijesnice«, koje 
je ujedinila i vodila dr. s. Cecilija Horvat. 


Molitve za proglašenje svetim BI. 
Alojzija Stepinca 

P ostulatura Blaženog Alojzija Stepinca pozi¬ 
vala je početkom ožujka 2013. sve štovate¬ 
lje Blaženog Alojzija Stepinca na posebnu mo¬ 
litvu za što skorije njegovo proglašenje svetim. 
Naime, potrebno je i utješno da se takve mo¬ 
litve i pobožnosti u tu svrhu ne samo prigod¬ 
no, nego trajno obavljaju. Postulator je osobno 
predvodio pobožnosti u zagrebačkoj katedrali 
(14. ožujka) i katedrali Uzvišenja Sv. Križa u Si¬ 
sku (16. ožujka). 

Postulatura zahvaljuje za odaziv i organi¬ 
ziranje takvih pobožnosti. Osobito zahvaljuje 
za izvješća koja su prispjela iz župa Sv. Nikole 
u Varaždinu, Sv. Jakoba u Prelogu, Uznesenja 
Majke Božje u Brezovici, Uznesenja Marijina 
u Crikvenici, iz nacionalnog svetišta u Mariji 
Bistrici, Sv. Križa u Veloj Varoši u Splitu, Pre¬ 
svetog Trojstva u Krašiću, Sv. Petra u Petro¬ 
vim, iz bogoslovnih sjemeništa u Splitu i Za¬ 
grebu, karmela u Brezovici i Mariji Bistrici te 
brojnih samostana muških i ženskih redovnič¬ 
kih zajednica. 


U petak 8. veljače u 
18 sati u crkvi Sv. 
Marka na Campidogliu, 
Trg Venezia, u Rimu, 
praizvedena je Misa u 
čast Blaženog Alojzi¬ 
ja Stepinca skladateljice 


Praizvedba mise u Čast BI. Stepinca u Rimu 


i pijanistice Zrinke To- 
mašić. Autorica je ovim 
glazbenim djelom želje¬ 
la obilježiti 15. obljetni¬ 
cu Blaženikove beati- 
fikacije. Misno slavlje 
predvodio je član fra¬ 


njevačke provincije Bo- praizveden je i psalam 
sne Srebrene dr. Slavko 31.7« Te, Domine, spe- 
Topić, skladbu je prai- ravi čiji je stih blaženi 
zveo »Ćoro Academi- Stepinac bio uzeo za 
cus« pod vodstvom svoje geslo, a uglazbila 
maestra Nikolaya Bo- ga je skladateljica Man- 
gatzkyja. Tijekom mise dica Tomašić. 

»Za g r epčanka godin e« za bolju Hrvatsku 

U Starogradskoj vijećnici na Gornjem gradu u Zagrebu je 
8. ožujka 2013. gđi Mariji Slišković dodijeljena nagrada 
»Zagrepčanka godine«, koja se svake godine uručuje 
najzaslužnijoj ženskoj osobi za posebne zasluge u proteklom 
razdoblju. Doista ove godine nagrada »Zagrepčanka 
godine« stigla je u prave ruke. U popunjenoj dvorani, uz 
gradonačelnika Zagreba Milana Bandića i predsjednika Gradske 
skupštine Davora Bernardića i brojne uzvanike dodjeli nagrade 
bile su nazočne i druge žene i stradalnice, posebice iz grada 
Vukovara. 



Marija Slišković i Eva Penavić govore 
sudionicima proglašenja za »Zagrep¬ 
čanku godine« za 2012. godinu u Sta¬ 
rogradskoj vijećnici na Gornjem gradu 
u Zagrebu, 8. ožujka 2013. 

M arija Slišković je od deve¬ 
desetih godina aktivna su¬ 
dionica mirovnih inicijativa, pot¬ 
pore obrani, prognanima, djeci 
poginulih. Pokrenula je projekt 
»Žene u Domovinskom ratu« 
kojim prikuplja izuzetno vrijed¬ 
na svjedočanstva žena o proživ¬ 
ljenim ratnim danima i njihovu 
doprinosu obrani. Urednica je 
sedam knjiga svjedočanstava tih 
hrabrih žena. Prikupila je i izda¬ 
la iskaze silovanih žena u knjizi 
»Sunčica«. To je istovremeno i 
nagrada našim hrabrim ženama 
o kojima je i riječ u knjizi »Sun¬ 
čica«. »Najznačajnije je to da je 
Marija Slišković pružila iznimnu 
potporu ženama u razotkrivanju 
prešućenoga ratnog zločina silo¬ 
vanja žena u Domovinskom ratu 
i omogućila im da nakon dvade¬ 
set godina šutnje o proživljenim 
torturama javno progovore. Jav¬ 
nost ih je poduprla i institucio¬ 
nalno su osigurani preduvjeti da 
im se prizna status žrtve i da se 
pokrenu procesi protiv počini¬ 
telja zločina. Zahvaljujući veli¬ 
kom zalaganju Marije Slišković, 
Hrvatska će uskoro prva imati 
zakonski okvir za stjecanje sta¬ 
tusa žrtve ratnog zločina silova¬ 


nja i prava na materijalnu na¬ 
knadu za proživljene traume i 
ratna stradanja«, istaknuto je 
pri dodjeli nagrade nagrade. 

U svome govoru nagrađe¬ 
na Marija Slišković, uz zahva¬ 
lu svojoj obitelji koja joj je dala 
posebnu potporu u svim tim go¬ 
dinama dokazivanja istine, rekla 
je među inim: »Teško je bilo doći 
do ovog dana i priznanja, na koje 
u trenutcima kada se otvarao 
prešućeni ratni zločin nisam ni 
pomislila. Dodjela bilo kakve na¬ 
grade nije bila ni u primisli u tre¬ 
nutcima košmara i užasa ispriča¬ 
nih svjedočanstava. (...) Započeti 
program psihološke potpore že¬ 
nama, prvi organizirani, prove¬ 
li smo sistematskim pregledima 
23 žene i imamo uvid u njihovo 
zdravstveno stanje. Duboko vje¬ 
rujem da ćemo do kraja godine 
imati i zakon za žrtve iz kojeg će 
konačno biti regulirana prava žr¬ 
tava. (...) Sve je provedeno uz za¬ 
državanje potpunog dostojanstva 
žrtve, nismo vikale, ni izlazile na 
ulicu. Od prvog dana sam traži¬ 
la da ne upadnemo u zamku pri¬ 
kupljanja humanitarne pomoći, 
izljeva plakanja i kukanja. Izre¬ 
ka ‘jadne žene’ odmah sam preo¬ 
krenula, u ‘hrabre i snažne žene’ 
jer su podnijele zločin i prešući¬ 
vanje društva. A jadni su oni koji 
su ih prešućivali, a znali su što im 
se dogodilo. Za ostvareno zahva¬ 


ljujem Bogu što mi je dao ovaj 
zadatak, ništa više i ništa snažnije 
nisam mogla učiniti.« 

Na kraju je gospođa Sliško¬ 
vić zaključila: »Svi zajedno uči¬ 
nili smo Hrvatsku boljom. Tome 
su svakako najviše doprinijele 
žene žrtve koje su pronašle sna¬ 
ge još jednom o svemu govori¬ 
ti« i zatim je predala riječ gđi Evi 
Penavić iz Berka, koja je u Dru¬ 
gom svjetskom ratu izgubila se¬ 
dam članova svoje obitelji, a u 
srpskoj agresiji u Domovinskom 
ratu čak 17 članova obitelji te po¬ 
svjedočila svu strahotu dugogo¬ 
dišnjih stradanja i prešućivanja 
zločina u Hrvatskoj. 

Ova je nagrada priznanje 
svim ženama maltretiranim i po¬ 
nižavanim u velikosrpskoj agre¬ 
siji i velikom zlu koje su politika, 
razne tzv. civilne udruge i režim¬ 
ski mediji uporno prešućivali te 
nisu željeli taj strašni sramotni 
ratni zločin prepoznati u 23 mi¬ 
nule godine, dok to konačno nije 
učinila jedna uporna i odvažna 
žena - Marija Slišković, zasluže¬ 
no »Zagrepčanka godine«. 

Nakon nagrađene Marije 
Slišković progovorila je gospođa 
Eva Penavić, koja se nazočnima 
obratila sljedećim riječima: 

»Dobar dan. Ime mi je Eva 
Penavić. Ja sam obična žena, se¬ 
ljanka iz jednog malog sela Ber¬ 
ka. Hvala dragom Bogu što je 

dao da smo preživjele, ali i našoj 
Mariji koja je morala iščupati ri¬ 
ječi iz nas da bi saznala istinu. O 
tome nije lako govoriti. Ja sam u 
prošlom Drugom svjetskom ratu 
izgubila mojih sedam iz obite¬ 
lji. Bez oca sam othranjena. Sada 
sam izgubila mojih 17! I mislila 
sam, kome to treba moja istina? 


Ipak, danas sam sretna da 
mogu svjedočiti tu istinu. Presret¬ 
na sam za svojih desetero unuča¬ 
di. Presretna sam za moju gospo¬ 
đu Mariju Slišković koja nas je 
pronašla i koja je sve to objavila. 

Zagreb nas je dočekao kad 
smo došli iz logora 1991. goli, ne¬ 
obučeni..., s vrećicom u ruci. Za¬ 


greb nam pruža ruku i sad. Uvijek 
sam bila zahvalna na tome. I zbog 
toga sam uvijek željela da Zagreb 
jednom čuje taj moj hvala! Sto¬ 
ga: Hvala!« Uz buran pljesak, svi 
nazočni su ustali i tako pozdravi¬ 
li preživjele žrtve srbočetničkog 
nasilja u Domovinskom ratu. 

Damir Borovčak 



»Stepinčev dan« u Brezovici 


Župa Uznesenja Blažene Djevice Marije 
u Brezovici pamti brojne uspomene 
na BI. Alojzija Stepinca. Nedaleko od 
župne crkve on je podigao prvi hrvatski 
Karmel u hrvatskom narodu, a njegovim 
posredovanjem u župnoj kući bio je nakon 
Drugoga svjetskog rata smješten novicijat 
Družbe kćeri Božje ljubavi nakon što su 
im komunistiike vlasti oduzele njihove 
samostanske prostorije u Zagrebu. 


Župna crkva Uznesenja Blažene Djevice Marije 
u Brezovici čuva brojne uspomene na Bi. Aloj¬ 
zija Stepinca 


S pominjući se broj¬ 
nih događaja koji 
povezuju ovu župu 
i BI. Alojzija Stepin¬ 
ca, današnji župnik 
preč. Zvonko Vuko- 
vić upriličio je »Stepin¬ 
čev dan« na petu ko¬ 
rizmenu nedjelju 17. 
ožujka 2013. Osobito 
svečano bilo je na pol- 
danoj svetoj Misi, na 
kojoj su se okupila go¬ 
tovo sva školska djeca 
i srednjoškolci te broj¬ 
ni Božji narod. Misu je 
predvodio i propovi¬ 
jedao mons. Juraj Ba- 


telja, promicatelj 
postupka za pro¬ 
glašenje svetim BI. 
Alojzija Stepinca. 
Župni zbor predvo¬ 
dio je pjesme kojima 
su svi nazočni skladno 
popratili euharistijsko 
slavlje. 

U prigodnoj pro¬ 
povijedi postulator je u 
skladu s misnim čitanji¬ 
ma progovorio o pove¬ 
zanosti župe Brezovica 
s pastirskom službom 
nadbiskupa Stepinca, 
njegovim progonom, 
uhićenjem, suđenjem 


i tamnovanjem te dič¬ 
nom ulogom brezo- 
vačkog župnika Adolfa 
Dušića koji je sačuvao 
pet Blaženikovih pisa¬ 
ma. Brojni ministranti 
uzorno su posluživa¬ 
li kod oltara i narodu 
podijelili Blaženikove 
sličice i Glasnik. Vri¬ 
jedi istaknuti da je 120 
obitelji ove prigradske 
zagrebačke župe ople¬ 
menilo svoj dom knji¬ 
gom blaženog Alojzija 


Stepinca: Propovijedi o 
Deset zapovijedi Bož¬ 
jih. 

U poslijepodnev¬ 
nim satima radost Ste- 
pinčevih dana odje¬ 
knula je i u samostanu 
karmelićanki, koje ču¬ 
vaju brojne predmete 
i pisanu građu vezanu 
uz Blaženog Alojzija 
Stepinca te limeni lijes 
u kojem je on bio po¬ 
kopan u zagrebačkoj 
prvostolnici. 

BLAŽENI ALOJZIJE STEPINAC 



Talijanski svećenici »Tragom vjere mučenika« u Hrvatskoj 

U duhu svećeničkog bratstva, predvođeni svojim 
biskupom Corradom svećenici talijanske biskupije 
Vittorio Veneto uputili su se u Hrvatsku na biskupijsko 
hodočašće za svećenike i đakone pod naslovom 
»Tragom vjere mučenika«. 

Kardinal Josip Bozanić primio je skupinu svećenika tali jan¬ 
ske biskupije Vittorio Veneto predvođenu svojim biskupom 
Corradom Pizziolom, 2. travnja 2013. 



U Zagreb su prispjeli 2. trav¬ 
nja 2013. U podne ih je pri¬ 
mio nadbiskup zagrebački kar¬ 
dinal Josip Bozanić i izvijestio 
ih o prilikama Crkve u Republi¬ 
ci Hrvatskoj i vjeri Hrvata kato¬ 
lika koji u mučeništvu Alojzi¬ 
ja Stepinca imaju čvrst oslonac, 
pravog svjedoka vjernosti Kri¬ 
stu i Crkvi. U poslijepodnevnim 
satima svećenici su posjetili spo- 
men-zbirku Bi. Alojzija Stepin¬ 
ca, u katedrali su pjevali Večer¬ 
nju, slavili svetu Misu i pomolili 
se na Blaženikovu grobu. 


Sutradan, 3. travnja, svećenici su 
se uputili u Krašić gdje su poho¬ 
dili mjesta posljednih godina ži¬ 
vota i smrti Bi. Alojzija Stepin¬ 
ca. Nakon što su u župnoj crkvi 
Presvetog Trojstva proslavili sve¬ 
tu Misu, pohodili su Hrvatsko 
nacionalno svetište u Mariji Bi¬ 
strici, gdje je blaženi Ivan Pavao 
II. 3. listopada 1998. kardinala 
Stepinca proglasio blaženim. 

Na povratku u Zagreb po¬ 
hodili su grob Bi. Ivana Merza 
u crkvi Srca Isusova u Zagre¬ 
bu. Trećeg dana svoga hodoča¬ 


šća proveli su u kartuziji Pleterje 
gdje su molili i slavili euharisti¬ 
ju zajedno s redovnicima. Uisti¬ 
nu je znakovito ovo hodočašće i 
zbog same teme i zbog pobož- 
nosti kojimasu slavili Bi. Alojzi¬ 
ja Stepinca i potvrđivali vjernost 
Kristovu svećeništvu. Željeli 
su upoznati mučenika Stepin¬ 
ca, a vratili su se spoznajama o 
Sv. Nikoli Taveliću, Sv. Marku 
Križevčaninu, skorom blaženi- 
ku Miroslavu Bulešiću, s. Žarki 
Ivasić, mučenici, o fra Leonu i 
65-orici braće mučenika itd. 



Kipovi (irkovljanianu: »Falen 
Bog! - Na se veke falen budi!« i 
Cirkovlianiankk »Falen bodi Jezu? 
Kristu?! - Bog je fale vreden!« 

K ipovi su postavljeni ispred filijalne kapele Sv. Lo- 
vreu Cirkovljanu. Iskazuju zahvalnost roditelji¬ 
ma koji su dar vjere prenijeli svojoj djeci, što potvr¬ 
đuje i druga kitica narodne pjesme Međimurje, kak si 
lepo zeleno : »Tu me moja draga majka rodila, tu me 
ona prva v cirkvu vodila, Boga molit, bližnjeg ljubit, 
vučila, Boga molit, bližnjeg ljubit, navčila.« Kipove je 
darovao zagrebački kanonik, domaći sin, dr. Matija 
Berljak, a blagoslovio domaći sin preč. Stjepan Naj- 
man, 18. listopada 2011. godine. 

Izdanja Postulature 


Donosimo popis knjiga koje je o Blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J., Svjetlo 
na putu života, popravljeno i prošireno iz¬ 
danje (2007.) službenoga duhovnog životopi¬ 
sa kardinala Alojzija Stepinca, nadbiskupa za¬ 
grebačkoga, mučenika, uz njegovo proglaše¬ 
nje blaženim (1998.) (50 kn + poštarina) 

n Alojzije STEPINAC, nadbiskup zagrebač¬ 
ki, Propovijedi, govori, poruke (1934.-1940.) 
Priredio i predgovor napisao: dr. Juraj BATE¬ 
LJA; proslov: dr. Ante MATELJAN, Zagreb, 
2000. {100 kn + poštarina) 

u BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. {180 
kn + poštarina) 

u BATELJA, J., Blaženi Alojzije Stepinac i grad 
Jastrebarsko. Euharistijski kongres 1939. i 
pohod ratnoj siročadi 1943., Zagreb, 2008., 
{30 kn + poštarina). 

u Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; prire¬ 
dio te uvodnim slovom i bilješkama popra¬ 
tio dr. J. Batelja, Zagreb, 2 2008.; {50 kn + po¬ 
štarina) 


■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propovije¬ 
di iz sužanjstva, sv. 2.; pozdravna riječ: Kard. 
Tomaš Spidlik; uvodne misli, bilješke, biblijska 
kazala i kazalo imena sastavio J. Batelja; Za¬ 
greb, 2009. {50 kn + poštarina) 

u Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagrebač¬ 
ki; priredio te uvodnim slovom i bilješkama 
popratio dr. J. Batelja; Zagreb, 2009. {50 kn 
+ poštarina) 

u BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. {180 
kn + poštarina) 

u VRANEKOVIĆ, J., Dnevnik. Život u Kraši- 
ću zasužnjenog nadbiskupa i kardinala Aloj¬ 
zija Stepinca, Pozdravno slovo za knjigu na¬ 
pisao je zagrebački nadbiskup i kardinal Josip 
Bozanić, a uvodne misli i bilješke dr. Juraj Ba¬ 
telja; ilustracije su iz arhiva Postulature {200 
kn + poštarina) 


BLAŽENI ALOJZIJE STEPINAC - Svjedok Evanđelja ljubavi 


U izdanju Postulature Blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva -prije, 
za vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životo¬ 
pis; Knjiga 2 - Dokumenti I, br. 1. - 399. (1933. - 1943.) i Knjiga 3 - Dokumenti II, br. 400. - 691. 
(1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. 
godine i svjedočanstva o njegovu spašavanju ugroženih ljudi, koji su bili žrtve represivnih režima, žr¬ 
tve gladi i vremenskih nepogoda, stradalnici i žrtve rata. Među njima je velik broj Hrvata, Poljaka, 
Roma, Slovenaca, Srba, Židova, ustaša, komunista (»crvenih«), muslimana, pravoslavnih i drugih. 

Trilogija se može kupiti u Muzeju Bi. Alojzija Stepinca, Kaptol 31,10000 Zagreb, naručiti na adre¬ 
si: Postulatura Bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili na 
telefon (01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu 
knjigu troknjižja, koja je životopis Bi. Stepinca nastao na temelju dokumenata objavljenih u ostalim 
dvjema knjigama. 

Iz knjige dojmova u Muzeju BI. Alojzija Stepinca 


1 . 3 . 2013 . 


Sve nam se jako svidjelo a osobi¬ 
to film o Bi. A. Stepincu. Zahvalni smo časnoj se¬ 
stri Anđeliti na ljubavi i darežljivosti. Bi. Alojzi- 
je moli za sve nas i naš narod i naše obitelji, s lju¬ 
bavlju karitativci s vjeroučiteljicom Ljiljanom. - 
O Š »Petkovec« 


12 . 3 . 2013 . 


- Blaženi Alojzije Stepinac, divni 
kardinale, pravi pastiru i čuvaru malenih, tlače¬ 
nih, krivo osuđenih, zahvaljujem ti iz svega srca 
što si mi otkrio ljepotu, dubinu, čistoću, snagu, 
nježnost i blizinu svoje duše. Hvala ti što si mi 
bliz i što me zagovaraš pred Bogom! - Nada 


- Siamo venuti, vescovo e un gruppo 
di sacerdoti di Vittorio Veneto (Treviso-Italia), 
attingere esempio e intercessione alla tomba del 
Beato Alosius Stepinac. Nell’anno della fede, la 
sua straordinaria testimonianza di coraggio evan- 
gelico e di fedelta alla fede della Chiesa, ci siano 
di incoraggiamento e di sostegno per vivere e tra- 
smettere la nostra fede nel tempo attuale. Beato 
A. Stepinac, prega per noi. 

+ Corrado Pissido e sacerdoti della diocesi di Vi¬ 
ttorio Veneto 


(Prijevod: Došli smo, biskup i skupina svećenika 
biskupije Vittorio Veneto (Treviso-Italija), da bismo 
se nadahnuti primjerom i molili zagovor na grobu 
Bi. Alojzija Stepinca. U Godini vjere, njegovo izvan¬ 
redno svjedočanstvo evanđeoske hrabrosti i vjernost 
vjeri Crkve neka nam budu potpora i ohrabrenje za 
život i naviještanje naše vjere u sadašnje doba. Bla¬ 
ženi Alojzije Stepinče, moli za nas!) 


Iskreno zahvaljujem za sve što sam 
čula o Alojziju Stepincu i što sam mogla vidjeti 
dio njegova života. Jedva čekam da se vratim kući 
i da to svojima ispričam. Iskrena hvala za prekra¬ 
sno tumačenje. - Chotta Brenan, Preston i drugi 


12 . 4 . 2013 . 


|- Zahvaljujemo Bi. Alojziju Stepin¬ 
cu na svemu što čini za sve nas i bdijući nad nama. 
Veliki zagovornik kod Boga i Bi. Djevice Mari¬ 
je! -Zaposlenici „Trešnjevka laboratorija" d.o.o. 
Zagreb; u potpisu svi djelatnici 


NOVA IZDANJA 


Mala knjižnica Postulature Bi Alojzija 
Stepinca: Propovijedi iz sužanjstva 


m Alojzije kard. STEPINAC, Propovijedi na 
Magnificat. »VELIČA DUŠA MOJA GOS¬ 
PODINA!« (Lk l,46-55)> Zagreb, 2012. (20 kn 
+ poštarina) 

u Alojzije kard. STEPINAC, PROPOVIJEDI, 
GOVORI, PORUKE (1941. - 1946.), Zagreb, 

2012. (100 kn + poštarina) 

■Juraj BATELJA, BLAŽENI ALOJZIJE STE- 
PiNAC - UZOR SVEĆENIK. Priručnik pri 
državnom natjecanju iz vjeronauka - vjero nauč¬ 
ne olimpijade osnovnih i srednjih škola u Repu¬ 
blici Hrvatskoj, za školsku godinu 2O09./20I0., 
Zagreb, 2012. (50 kn + poštarina) 

m Blaženi Alojzjc STEPINAC, PROPOVIJE¬ 
DI O DESET ZAPOVIJEDI BOŽJIH, Za¬ 
greb, 2013. (75 kn + poštarina) 

Vjerujem i dalje u pobjedu naše Crkve 

Nastavljamo objavljivati izabrana poglavlja 
dnevnika vlč. Josipa Vranekovica, u kojemu je 
opisao život i stradanja BI. Alojzija Stepinca na 
izdržavanju kazne u Krašku. 

Blaženik je u potpunoj tajnosti na novu postaju 
križnoga puta u Krašić prebačen 5. prosinca 1951. 
Bilo je to premještanje iz jednoga zatvora u drugi. 
No, on je i tu bio onemogućen u vršenju biskupske 
službe, ponižavan i progonjen. 0 tom progonu on 
je napisao mnoga svjedočanstva. Jedno od njih 
zabilježio je u pismu koje je kao sužanj uputio dr. 
Ferdi Furiisu*, svome osobnom liječniku. 

* Lerdo RJCHS (Suhopolje, 2. lipnja 1898. — Zagreb, 24, lipnju 1976*); stoma¬ 
tolog u bolnici »Sestre milosrdnice« u Zagrebu. 



Vjernici koji nisu mogli unići u župnu crkvu Presvetog 
Trojstva u Krašiću u misno slavlje uključili su se stojeći uz 
spomenik BI. Alojzija Stepinca s južne strane crkve, 10. ve¬ 
ljače, 2013. 


Krašić, 7.1. 1957. 

Dragi doktore! 

Primio sam Vaše cijenjeno pismo i hvala na do¬ 
brim željama k Božiću i Novoj godini, koje i jaVama 
uzvraćam i Vašoj cijenjenoj obitelji. 

Vjerojatno su i mnogi drugi očekivali moj po¬ 
vratak u Zagreb ove godine, po uzoru kard. Wy- 
szynskija i Mindszentyja. Ali, što ćemo, kad stoji pi¬ 
sano: »Moje misli nisu vaše misli, i putovi vaši nisu 
Moji putovi«, veli Gospod. »Kako je nebo visoko 
nad zemljom, tako su putovi Moji visoki nad vašim 
putovima i misli Moje nad vašim mislima.« 1 

Međutim krivo bi, jako krivo sudio, tko bi 
držao, da ti putovi Gospodnji i misli Gospodn¬ 
je smjeraju na našu propast ili samo kakovu malu 
nesreću. Naprotiv, »svi su putovi Gospodnji samo 
dobrota i vjernost onomu, koji Mu drži zavjet i 
naredbe«. 2 Kad bi to shvatili pojedinci i narod naš 
kao cjelina, kamo sreće! Glasoviti francuski govor¬ 
nik, dominikanac Lacordaire, veli na jednom mje¬ 
stu: »Bog ne gubi svojih prijatelja nikada s oka i traži 
sve prigode, da ih privuče k Sebi, često preko rado¬ 
sti, ali često i preko nevolje.« To čini sada s našim 
narodom, i kamo sreće, da svi to upoznaju. A veli¬ 
ki njemački kardinal Faulhaber primjećuje vrlo lije¬ 
po: »Die Kinder der Erde beteuern ihre Liebe mit 
Rosen, der Herr des Himmels aber schickt Dornen 
als Boten seiner Liebe.« 3 Tu mi pada na um neka 


1 lz 55, 8-9. 

2 Ps 25, II. 

3 »Djeca ovoga svijeta dokazuju svoju ljubav ružama, dok Otac nebeski šalje 

trnje kao glasnike svoje ljubavi.« 


američka školska radnja, za koju je bila obećana na¬ 
grada za najbolji odgovor. Dobio ju neki učenik, 
koji je napisao: »Ljudi jamraju što na ružama raste 
trnje, a morali bi hvaliti Bogu, što je dao da na trnju 
rastu ruže.« 

Budite uvjereni da će i na trnju sadašnjice izrasti 
prekrasne ruže, možda prije nego i mislimo. Svi bi 
ih htjeli dakako vidjeti. Ja međutim nemam baš ni¬ 
kakve posebne želje u tom pogledu jer je sigurnije i 
bolje ono što Bog hoće. Kaže naime neka njemačka 
poslovica: »Gott verwehrt denen am meisten, denen 
Er am meisten gibt.« 4 

Ja ulazim i u ovu godinu 1957. s nepomućenim 
optimizmom i vjerom u pobjedu Crkve Božje. S po¬ 
bjedom njezinih načela, svima će biti dobro! Uz bla¬ 
goslov i pozdrav u Gospodinu 
t Alojzije kard. Stepinac 
nadbiskup zagrebački 5 


Mons. Corrado Pizziolo, biskup biskupije Vittorio Vene- 
to, upisuje svoje dojmove u župnoj kući u Krašiću gdje je 
umro Bi. Alojzije Stepinac 


4 »Bog prikraćuje najviše one kojima najviše daje.« 

5 CP, sv. XIII, str. 457. 

25.11.1954. 

Kod objeda: 

»Ne mogu se načuditi kako 
sve do sada nisam znao za Mariji¬ 
nu legiju. Ta stvar nije kod nas po¬ 
znata. Da slučajno dođem kada da 
vodim nadbiskupiju, među prvim 
bih stvarima učinio da osnujem 
Marijinu legiju. Pio XI. nazvao 
je to udruženje: ‘Nešto izvan¬ 
redno’. Pa i jest. Nikla je u Irskoj 
oko 1925. g. Uređena je kao rim¬ 
ske legije. Organizacija je dakle 
savršena, čvrsta i borbena. Pra¬ 
vih članova ima oko jedan mili¬ 
jun, a pomoćnih oko pet milijuna. 
Mnogo se od njih traži. Sastaju se 
svaki tjedan. Tu se referira što je 
učinjeno u prošlom tjednu i sasta¬ 
vi plan za sljedeći tjedan. Člano¬ 
vi su silno požrtvovni. Uz dnevni 
red i službu svuda zalaze gdje tre¬ 
ba pružiti vjersku, moralnu i ma¬ 
terijalnu pomoć. Zapažam veliku 
sličnost s Družbom naše Marice 
Stanković. Ta organizacija od jed¬ 
nog milijuna borbenih članova već 
po cijelom svijetu predstavlja jed¬ 
nu veliku silu. Veća je to i jača sila 
od cijele sovjetske armije. Baš me 
veseli, da sam na to naišao. Vidim, 
da doista dolazi vijek Marijin... To 
nas mora hrabriti i tješiti.« 

Idući u crkvu na adoraciju reče 


mi: 


- »Moramo iskoristiti svaku 
priliku, samo da se što više moli 
- osobito krunica. Prigodom sva¬ 
kog Marijinog blagdana neka dje¬ 
vojke načine vijenac oko Gospi¬ 
ne špilje, neka špilja bude urešena 
svježim cvijećem. Bit će to znak 


pijeteta prema Bogorodici i poti¬ 
caj na moljenje krunice.« 

26.11.1954. 

Predstojnica odnijela »Surad¬ 
nicama Krista Kralja« opširno 
Eminencijino pismo. Poglavarica 
Družbe Marica Stanković odušev¬ 
ljeno ga je dočekala i primila. »Pe¬ 
tog se ožujka sastajemo sve, pa ću 
ga u zajednici pročitati. Iza Boga 
to nam je ovdje prva utjeha.« 

- Eminencija odobrava nji¬ 
hov rad. Raduje ga požrtvovnost 
mlade Družbe i zato im daje novi 
elan. 

»Mnogo očekujem od te Druž¬ 
be. Providnost ih je eto sastavila i 
stavila na ovaj životni put. Koliko 
dobra mogu učiniti, a eto, sredina, 
u kojoj se kreću možda ni ne slu¬ 
ti da su to zavjetovane redovnice. 
Hvala dobrom Bogu! Samo po¬ 
uzdanje imati u Njega - i moliti. 
Sto je Njemu da poduzme stotine 
čudesnih stvari, i u času nas oslo¬ 
bodi od svih nevolja!« 

*** 

»O. Vanino, D. I., poslao mi 
je sastavak peticije na Sv. Oca da 
bi ovaj u ovim vremenima digao 
svoj glas i rekao pobudnu riječ 
za naš narod. Lijepa je to i koris¬ 
na ideja, samo malo skeptično na 
to gledam, da li je sada vrijeme za 
to! K tome i Sv. Otac je bolestan. 
Još ću o tome promisliti, ali iznad 
svega, molimo na tu nakanu. Re¬ 
cite i sestrama, ne trebaju znati o 
čemu se radi, samo neka mole na 
ovu nakanu. Sjećam se, kad je Sv. 
Otac 1941. g. dao one oproste pri¬ 


godom jubileja, kako su na mene 
graknuli Srbi, masoni i liberalci 
uopće. Ništa zato! Prošlo je i to! 
Tako bi vjerojatno i sada u ovom 
slučaju uskipio gnjev neprijatelja 
Crkve i naroda!« 

*** 

Iz Karmela dolaze dvije vanj¬ 
ske sestre. Sirote i opet se probi¬ 
jaju od Brlenića ovamo po stra¬ 
ni - po snijegu, samo da izmaknu 
oku policije. Donose programe i 
čestitke prigodom srebrnog jubi¬ 
leja č. priorice. 

27.11.1954. 

Svaku gotovo večer pri kraju 
večere pita me: 

»Imadete li još krunicu za mo¬ 
liti? (Misli na zajedničku krunicu 
u kući.) Čini to - vidim - koji put 
zato da se na vrijeme dignemo od 
stola, a onda i kao neki memento: 
Ne propuštajte to! Svaki dan za¬ 
jednički molite krunicu, to je sva 
naša nada!«, veli on. 

28.11.1954. 

Danas sam nakon dva mjeseca 
pauze (radi zime) počeo katehizi- 
rati. I opet me o podne pita: »Je¬ 
ste li katehizirali?« To mu je silno 
na srcu. Po onoj velikoj zimi više 
mi je puta spomenuo, da bi u sa¬ 
kristiji stavili električnu peć i po¬ 
učavao djecu. Spomenem mu da 
zbog zime dosta djece ne može 
do crkve. Razumio je to i dodao: 

»Neće Gospodin pustiti ne¬ 
kažnjenim zločin, što su ovi 
nesretnici izbacili vjeronauk iz 
škole!« 

Ispod ruševina grada Ledenice, koji se prvi put spominje 
godine 1248., a bijaše obitavalište Frankopana i Uskoka, smje¬ 
stilo se selo i sjedište istoimene župe Ledenice. Tu živi neudata 
Anka Frković, rođena u Ledenicama 21. kolovoza 1921. Anka 
je odrasla u pobožnoj obitelji, može se slobodno reći da je od 
djetinjstva srasla s Crkvom. Premda u 92. godini života, Anka 
se i danas živo sjeća ledeničkih župnika popa plemenitog Stipe 
Vučetića i preč. Jurja Očića. Nije zaboravila ni strahote koje Le¬ 
denicama naniješe talijanski fašisti u Drugom svjetskom ratu i 
jugoslavenski komunisti nakon rata. 

Naime, Talijani su se smjestili u staru župnu crkvu Sv. Šti¬ 
pana na ledeničkoj gradini. Iz crkve su izbacili kipove svetaca i 
posložili ih na groblje uz crkvicu Sv. Jurja koju biskup Glavinić 
spominje godine 1695. Kad dođoše partizani razbacaše kipove, 
ali ih pobožni mještani pronađoše i prenesoše u novu župnu 
crkvu BDM Karmelske. 

Još jedan detalj pamti ova pobožna starica. Dolaskom ko¬ 
munističke partije na vlast, komunisti su pozvali ledenički na¬ 
rod da se opredijeli za ili protiv Crkve. Dok je trajala ta »par¬ 
tijska parada«, »pred kapelicom« (kako su vjernici tada zvali 
današnju župnu crkvu), župnik Očić čekao je odluku naroda. 
Narod je odlučio da se »Crkvu ne smije zabranjivati«. Župnik 
je od radosti zaplakao, a narod nagrnuo u crkvu i počeo pjevati 
duhovne pjesme. Zahvaljujući umješnosti župnika Očića, u vri¬ 
jeme dok je on bio živ (do 1965. g.), gotovo nijedan mještanin u 
župi nije ostao nekršten. Nakon njega, u Ledenicama se župnik 
mogao nastaniti tek nakon 38 godina, dakle, godine 2003. 


Kipovi iz crkvice Sv. Štipana u utvrdi-gradu 
Ledenice koje su partizani razbacali u naka¬ 
ni da ih unište, a spasili su ih vjernici župe 
Ledenice 



»Crkvu se 
ne smije 
zabranjivati« 



















Kard. Mauro Piacenza, pročelnik Kongregacije za kler, propovijeda na Stepinčevo 2013. 
u crkvi Sv. Jeronima Papinskog hrvatskog zavoda Sv. Jeronima u Rimu 



Proslava Stepinčeva u crkvi Bi. Alojzija Stepinca u Virovitici, 10. veljače 2013. godine 
























